text:
ຜູ້ແທນ ຫວຽດນາມ ປະຈຳ ສປຊ, ອົງການການຄ້າໂລກ (WTO) ແລະ ບັນດາອົງການສາກົນອື່ນໆປະຈຳເຊີນແນວ, ເປັນຫົວໜ້າຄະນະ. ກ່າວຄຳເຫັນທີ່ວາລະໄຂກອງປະຊຸມ, ທ່ານ Antonio Guterres, ເລຂາທິການໃຫຍ່ ສປຊ ແລະ ການນຳປະເທດຕ່າງໆເນັ້ນໜັກວ່າ ປະຊາຄົມສາກົນຄວນມານະພະຍາຍາມກ່ວາອີກເພື່ອແກ້ໄຂບັນດາສິ່ງທ້າທາຍສຳລັບສິດທິມະນຸດ ແລະ ຄວນເພີ່ມທະວີການຮ່ວມມືໃນການຜັນຂະຫຍາຍບັນດາຄຳໝັ້ນສັນຍາໃນທົ່ວໂລກ, ພິເສດແມ່ນໂຄງການດຳເນີນງານປີ 2030 ກ່ຽວກັບການພັດທະນາແບບຍືນຍົງ. ທ່ານເລຂາທິການໃຫຍ່ Guterres ແລະ ບັນດາເຈົ້າໜ້າທີ່ ສປຊ ຍົກໃຫ້ເຫັນຄວາມວິຕົກວັງວົນກ່ຽວກັບການເພີ່ມທະວີຂອງລັດທິກໍ່ການຮ້າຍ, ຫົວຮຸນແຮງ, ສະພາບການຈຳແນກການປະພຶດ, ປະຕິເສດຊາວຕ່າແດນ, ກະແສຟອງອົບພະຍົບ…
ຄະນະຜູ້ແທນ ຫວຽດນາມ ຈະເຂົ້າຮ່ວມປາໃສ, ປຶກສາຫາລືໃນຫຼາຍຫົວເລື່ອງທີ່ກອງປະຊຸມຄັ້ງທີ 37 ນີ້, ພ້ອມທັງຕັ້ງໜ້າປະກອບສ່ວນເຂົ້າໃນວິວັດການເຈລະຈາການສ້າງບັນດາເອກະສານຂອງສະພາສິດທິມະນຸດ. ຢູ່ນອກກອງປະຊຸມ, ຫວຽດນາມ ຈະຈັດຕັ້ງການໂອ້ລົມສົນທະນາສາກົນດ້ວຍຫົວຂໍ້ “ບົດບາດຂອງເຕັກໂນໂລຊີຂໍ້ມູນຂ່າວສານ ແລະ ໂທລະຄົມ ໃນການຊຸກຍູ້ບັນດາສິດທິດ້ານເສດຖະກິດ, ວັດທະນະທຳ, ສັງຄົມ ແລະ ຫລຸດຜ່ອນການຂາດຄວາມສະເໝີພາບ” ໃນວັນທີ 27 ກຸມພາ.
(ແຫຼ່ງຄັດຈາກ VOV)


c: text/html

text:
ສື່ມວນຊົນອົດສະຕາລີໄດ້ໃຫ້ຂ່າວຢ່າງຫຼວງຫຼາຍກ່ຽວກັບ
ການຢ້ຽມຢາມຂອງນາຍົກລັດຖະມົນຕີຫງວຽນຊວນຟຸກ
(ພາບ: TTXVN)
ສຳນັກຂ່າວສານ SBS ໄດ້ສະຫງວນເວລາ 4 ນາທີເພື່ອໃຫ້ຂ່າວທາງວິທະຍຸ, ພ້ອມທັງໄດ້ລົງບົດຂຽນໃນສື່ເອເລກໂຕນິກອອນລາຍກ່ຽວກັບການຢ້ຽມຢາມຂອງທ່ານນາຍົກລັດຖະມົນຕີ ຫງວຽນຊວນຟຸກ, ຊີ້ແຈ້ງຂໍ້ມູນຂ່າວກ່ຽວກັບເລື່ອງຫວຽດນາມ ແລະ ອົດສະຕາລີຈະລົງນາມໃນສັນຍາຄູ່ຮ່ວມມືຍຸດທະສາດ, ຍົກລະດັບການພົວພັນທາງການທູດລະຫວ່າງ 2 ປະເທດ.
ສ່ວນກຸ່ມບໍລິສັດສື່ສານອົດສະຕາລີ ABC ແລະ ໜັງສືພິມປະຈຳອາທິດ “The Courier” ກໍ່ໄດ້ລົງພິມບົດຂຽນກ່ຽວກັບການຢ້ຽມຢາມອົດສະຕາລີ ຂອງທ່ານນາຍົກລັດຖະມົນຕີ ຫງວຽນຊວນຟຸກ ແລະ ລາຍການເຈລະຈາ, ພິທີລົງນາມໃນເອກະສານລະຫວ່າງການນຳຂັ້ນສູງສຸດຂອງລັດຖະບານ 2 ປະເທດ.
ຕາມເນື້ອໃນບັນດາບົດຂຽນແລ້ວ, ທ່ານນາຍົກລັດຖະມົນຕີອົດສະຕາລີ Malcolm Turnbull ແລະ ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ລົງນາມໃນສັນຍາສ້າງຕັ້ງການພົວພັນຄູ່ຮ່ວມມືຍຸດທະສາດລະຫວ່າງລັດຖະບານສສ.ຫວຽດນາມ ແລະ ລັດຖະບານອົດສະຕາລີ, ຍົກລະດັບການພົວພັນລະຫວ່າງ 2 ປະເທດໃນບັນດາຂົງເຂດຄື: ການທະຫານ, ການຄ້າ, ການລົງທຶນພັດທະນາ ແລະ ການທ່ອງທ່ຽວ. ນີ້ແມ່ນໜຶ່ງໃນບັນດາການເຄື່ອນໄຫວເປັນຂີດໝາຍ 45 ປີແຫ່ງວັນສ້າງຕັ້ງການພົວພັນທາງການທູດລະຫວ່າງອົດສະຕາລີ ແລະ ຫວຽດນາມ.
(ແຫຼ່ງຄັດຈາກ VOV)

robotstxt: allowed

filter: keep


text:
ກອງປະຊຸມຈັດຕັ້ງໃນຕອນເຊົ້າວັນທີ 19/1
(ພາບ: baolaocai.vn)
ຕອນເຊົ້າວັນທີ 19/1, ຢູ່ແຂວງ ລາວກາຍ, ຄະນະຊີ້ນຳເຂດໄຕບັກ (ເຂດຕາເວັນຕົກພາກເໜືອ) ແລະ ກະຊວງແຮງງານ, ທະຫານເສຍອົງຄະ ແລະ ສັງຄົມ ຫວຽດນາມ ສົມທົບກັນຈັດຕັ້ງກອງປະຊຸມຕີລາຄາສະພາບການປະຕິບັດນະໂຍບາຍສົ່ງອອກຄົນງານ, ສອນວິຊາຊີບ ແລະ ຫລຸດຜ່ອນຄວາມທຸກຍາກຢູ່ບັນດາເມືອງທຸກຍາກ. ບົດລາຍງານທີ່ກອງປະຊຸມ ໃຫ້ຮູ້ວ່າ: ປີ 2014, ບັນດາທ້ອງຖິ່ນໃນທົ່ວເຂດ ໄຕບັກ ໄດ້ຮັບສະໝັກ, ສອນວິຊາຊີບໃຫ້ຄົນງານກ່ວາ 240.000 ຄົນ, ປະກອບສ່ວນຫລຸດອັດຕາຄອບຄົວທຸກຍາກໃນທົ່ວເຂດຮອດທ້າຍປີ 2014 ລົງເຫຼືອພຽງ 18,5% (ຫລຸດຜ່ອນ 3% ເມື່ອທຽບໃສ່ປີ 2013).
ກ່າວຄຳເຫັນຊີ້ນຳກອງປະຊຸມ, ທ່ານຮອງນາຍົກລັດຖະມົນຕີ ຫງວຽນຊວນຟຸກ, ຫົວໜ້າຄະນະຊີ້ນຳເຂດ ໄຕບັກ, ຮຽກຮ້ອງໃຫ້ກະຊວງແຮງງານ, ທະຫານເສຍອົງຄະ ແລະ ສັງຄົມ ສືບຕໍ່ສົມທົບບັນດານະໂຍບາຍຫລຸດຜ່ອນຄວາມທຸກຍາກ, ປ່ຽນໃໝ່ວິທີສອນວິຊາຊີບໃຫ້ເຂດພູສູງເພື່ອແນໃສ່ຫລຸດຜ່ອນຄວາມທຸກຍາກແບບຍືນຍົງ.
ໃນການປະຕິບັດງານຢູ່ແຂວງ ລາວກາຍ, ຕອນບ່າຍວັນທີ 19/1, ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ລົງຢື້ຢາມຖາມຂ່າວ, ມອບຂອງຂວັນບັນດຄອບຄົວນະໂຍບາຍຢູ່ນະຄອນ ລາວກາຍ. ທ່ານຮອງນາຍົກລັດຖະມົນຕີ ໄດ້ຮັບຟັງບັນດາຄອບຄົວນະໂຍບາຍ, ສະແດງຄວາມຮູ້ບຸນຄຸນຕໍ່ພັກ ແລະ ລັດ ສຳລັບບັນດາຄອບຄົວທີ່ມີຄຸນງາມຄວາມດີຕໍ່ການປະຕິວັດ. ທ່ານຮອງນາຍົກລັດຖະມົນຕີ ອວຍພອນໃຫ້ບັນດາຄອບຄົວຕ້ອນຮັບບຸນປີໃໝ່ປະຈຳຊາດປີມະແມ 2015 ຢ່າງເບີກບານມ່ວນຊື່ນ, ຄວາມຜາສຸກ.
(ແຫຼ່ງຄັດຈາກ VOV)


text:
ນາຍົກລັດຖະມົນຕີຫງວຽນຊວນຟຸກພົບປະເຈລະຈາກັບການນຳຂັ້ນສູງລາວ
ໃນຂອບເຂດກອງປະຊຸມຄັ້ງທີ 40 ຄະນະກຳມະການຮ່ວມທະວີພາຄີລະຫວ່າງລັດຖະບານຫວຽດນາມ - ລາວ, ຕອນບ່າຍວັນທີ 05 ກຸມພາ, ຢູ່ນະຄອນຫຼວງວຽງຈັນ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ມີການພົບປະເຈລະຈາກັບທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ ແລະ ທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ.
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ພົບປະເຈລະຈາກັບ
ທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ
(ພາບ: VGP)
ທີ່ການພົບປະເຈລະຈາກັບທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ, ພັກ, ລັດ, ລັດຖະບານ ແລະ ປະຊາຊົນຫວຽດນາມ ຍາມໃດກໍ່ຖືເປັນສຳຄັນ ແລະ ສະຫງວນບຸລິມະສິດສູງສຸດໃຫ້ແກ່ການປັບປຸງ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານກັບລາວ, ຖືນີ້ແມ່ນຊັບສົມບັດອັນລ້ຳຄ່າ, ກົດເກັນແຫ່ງຄວາມເປັນຕາຍສຳລັບພາລະກິດປະຕິວັດຂອງ 2 ຊາດຫວຽດນາມ - ລາວ. ສ່ວນທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ ໄດ້ຕີລາຄາສູງບັນດາຄວາມມານະພະຍາຍາມຂອງ 2 ປະເທດໃນປີຜ່ານມາໃນການສຸມໃສ່ແກ້ໄຂບັນດາຄວາມຫຍຸ້ງຍາກ, ສືມຕໍ່ນຳການພົວພັນຮ່ວມມືລະຫວ່າງ 2 ປະເທດໃຫ້ເຂົ້າສູ່ລວງເລິກ ແລະ ບັນລຸປະສິດທິຜົນຢ່າງແທດຈິງ, ພິເສດແມ່ນເລື່ອງ 2 ປະເທດຈັດກອງປະຊຸມຄັ້ງທີ 40 ຄະນະກຳມະການຮ່ວມທະວີພາຄີຫວຽດນາມ - ລາວ ສຳເລັດຜົນນັບແຕ່ຕົ້ນປີ; ເຊື່ອໝັ້ນວ່າ, ນີ້ຈະແມ່ນພື້ນຖານເພື່ອໃຫ້ 2 ຝ່າຍປະຕິບັດສຳເລັດແຜນການຮ່ວມມືລະຫວ່າງ 2 ລັດຖະບານໃນປີ 2018 ແລະ ສັນຍາຮ່ວມມື 2 ຝ່າຍຫວຽດນາມ - ລາວ ໄລຍະ 2016 – 2020.
ທີ່ການພົບປະເຈລະຈາກັບທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ, ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີໃຫ້ 2 ຝ່າຍສືບຕໍ່ປັບປຸງ ແລະ ພັດທະນາການພົວພັນດ້ານການເມືອງ, ການທູດ; ການຮ່ວມມືກັນຢ່າງແໜ້ນແຟ້ນກ່ຽວກັບດ້ານປ້ອງກັນຊາດ, ປ້ອງກັນຄວາມສະຫງົບ, ກໍ່ສ້າງເສັ້ນຊາຍແດນຫວຽດນາມ - ລາວ ສັນຕິພາບ, ສະຖຽນລະພາບ ແລະ ພັດທະນາຢ່າງຮອບດ້ານ. ທ່ານນາງປະທານສະພາແຫ່ງຊາດລາວ ປານີ ຢາທໍ່ຕູ ໄດ້ຕີລາຄາສູງຜົນສຳເລັດຂອງປີສາມັກຄີມິດຕະພາບຫວຽດນາມ - ລາວ 2017.
ຕໍ່ຈາກນັ້ນ, ທ່ານນາຍົກລັດຖະມົນຕີ ໄດ້ໄປຢື້ຢາມຖາມຂ່າວ, ລະດົມກຳລັງໃຈ, ມອບຂອງຂວັນໃຫ້ພະນັກງານ, ນັກວິສາວະກອນ, ຄົນງານຢູ່ກິດຈະກຳກໍ່ສ້າງສຳນັກງານສະພາແຫ່ງຊາດຫຼັງໃໝ່ຂອງລາວ.
ຕອນບ່າຍວັນດຽວກັນ, ທ່ານນາຍົກລັດຖະມົນຕີ ຫວຽນຊວນຟຸກ ແລະ ຄະນະຜູ້ແທນຂັ້ນສູງຫວຽດນາມ ໄດ້ເດີນທາງກັບເມືອປະເທດ, ສິ້ນສຸດການເຂົ້າຮ່ວມ ແລະ ເປັນປະທານຮ່ວມກອງປະຊຸມຄັ້ງທີ 40 ຄະນະກຳມະການຮ່ວມທະວີພາຄີຫວຽດນາມ - ລາວ.
(ແຫຼ່ງຄັດຈາກ VOV)


text:
(VOVWORLD) -ຕອນທ່ຽງວັນທີ 28 ພະຈິກ (ຕາມເວລາທ້ອງຖິ່ນ), ຢູ່ຫໍສະພາແຫ່ງຊາດສິງກະໂປ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ມີການເຈລະຈາກັບທ່ານປະທານສະພາແຫ່ງຊາດສິງກະໂປ Tan Chuan Gin.
ນະທີ່ນີ້, ທ່ານນາງປະທານສະພາແຫ່ງຊາດ ຫງວຽນທິກິມເງິນ ຢືນຢັນນະໂຍບາຍສະເໝີຕົ້ນສະເໝີປາຍຂອງຫວຽດນາມ ແມ່ນຍາມໃດກໍ່ຖືເປັນສຳຄັນການພັດທະນາການພົວພັນຄູ່ຮ່ວມມືຍຸດທະສາດກັບສິງກະໂປ, ນຳການພົວພັນພັດທະນາຢ່າງສະດວກ, ມີປະສິດທິຜົນ. ຢືນຢັນວ່າ, ຫວຽດນາມ ສະໜັບສະໜູນສິງກະໂປ ປະຕິບັດສຳເລັດບົດບາດເປັນປະທານອາຊຽນ 2018, ທ່ານນາງປະທານສະພາແຫ່ງຊາດ ຫງວຽນທິກິມເງິນ ປາດຖະໜາວ່າ, ສິງກະໂປ ສົມທົບ, ແລກປ່ຽນກັບບັນດາປະເທດອາຊຽນ ເພື່ອຮັກສາຫຼັກໝັ້ນລວມ, ຄວາມສາມັກຄີ, ເປັນເອກະພາບ ແລະ ບົດບາດໃຈກາງຂອງອາຊຽນ ຢູ່ພາກພື້ນ.
ຕີລາຄາສູງກ່ຽວກັບຫຼັກໝັ້ນຕັ້ງໜ້າຂອງສິງກະໂປ ກ່ຽວກັບບັນຫາທະເລຕາເວັນອອກ ແລະ ບົດບາດຂອງສິງກະໂປ ໃນການປະສານງານການພົວພັນອາຊຽນ - ຈີນ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ປາດຖະໜາວ່າ, ສິງກະໂປ ດ້ວຍບົດບາດເປັນປະທານ ອາຊຽນ 2018, ສືບຕໍ່ມີທັດສະນະຢ່າງຕັ້ງໜ້າໃນບັນຫາທະເລຕາເວັນອອກ, ຊຸກຍູ້ການບັນລຸໄດ້ກົດແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກ (COC) ໂດຍໄວ, ສ້າງການພົວພັນຄູ່ຮ່ວມມືອາຊຽນ - ຈີນ ໃຫ້ພັດທະນາຢ່າງປອດໄສ ແລະ ໝັ້ນຄົງ.
ຕີລາຄາກ່ຽວກັບການຮ່ວມມືດ້ານປ້ອງກັນຊາດ, ປ້ອງກັນຄວາມສະຫງົບ ແມ່ນຂົງເຂດຮ່ວມມືສຳຄັນໃນການພົວພັນຄູ່ຮ່ວມມືຍຸດທະສາດລະຫວ່າງ 2 ປະເທດ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີໃຫ້ 2 ຝ່າຍສືບຕໍ່ເສີມຂະຫຍາຍບັນດາກົນໄກປຶກສາຫາລືຄວາມເຫັນ, ເຈລະຈາທີມີຢູ່ແລ້ວ, ໂດຍສະເພາະແມ່ນການເຈລະຈານະໂຍບາຍປ້ອງກັນຊາດຂັ້ນຮອງລັດຖະມົນຕີ; ພ້ອມທັງເປີດກວ້າງການຮ່ວມມືໄປສູ່ບັນດາຂົງເຂດໃໝ່.
ກ່ຽວກັບດ້ານເສດຖະກິດ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີໃຫ້ 2 ຝ່າຍສືບຕໍ່ເສີມຂະຫຍາຍບັນດາຜົນງານຮ່ວມມື, ພົ້ນເດັ່ນແມ່ນເຂດອຸດສາຫະກຳຫວຽດນາມ - ສິງກະໂປ (VSIP) ຂອງ 2 ປະເທດ. ທ່ານນາງປະທານສະພາແຫ່ງຊາດ ຫງວຽນທິກິມເງິນ ເນັ້ນໜັກວ່າ, ເພື່ອມຸ່ງໄປເຖິງຄວາມດຸ່ນດ່ຽງໃນການພົວພັນດ້ານການຄ້າ 2 ປະເທດ, ສະເໜີໃຫ້ສິງກະໂປ ສ້າງເງື່ອນໄຂໃຫ້ສິນຄ້າຫວຽດນາມ ສົ່ງອອກໄປຍັງຕະຫຼາດສິງກະໂປ, ພິເສດແມ່ນກຸ່ມຜະລິດຕະພັນ ຜະລິດຕະພັນກະເສດ, ເຄື່ອງປ່າຂອງດົງ ແລະ ສິນໃນນ້ຳ, ທັນຍາຫານປຸ້ງແຕ່ງ, ເກີບໜັງ. ຫວຽດນາມ ສົ່ງເສີມບັນດາວິສາຫະກິດສິງກະໂປ ລົງທຶນເຂົ້າບັນດາຂົງເຂດພື້ນຖານໂຄງລ່າງທີ່ຈຳເປັນ; ຈຳກັດສິ່ງດເສດເຫຼືອ, ຄຸ້ມຄອງແຫຼ່ງນ້ຳ… 2 ປະເທດພິຈາລະນາເຈລະຈາ ເພື່ອກ້າວໄປເຖິງການລົງນາມໃນສັນຍາຮ່ວມມືແຮງງານລະຫວ່າງ 2 ປະເທດ ແລະ ໜູນຊ່ວຍລະດັບສີມືແຮງງານໃຫ້ຄົນງານຫວຽດນາມ…
ກ່ຽວກັບການສຶກສາ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີໃຫ້ສິງກະໂປ ສືບຕໍ່ສະໜອງທຶນສຶກສາ ແລະ ເພີ່ມຈຳນວນທຶນສຶກສາໃຫ້ແກ່ນັກຮຽນ, ນັກສຶກສາຫວຽດນາມ; ປາດຖະໜາວ່າ ສິງກະໂປ ເອົາໃຈໃສ່ຮ່ວມມືໜູນຊ່ວຍໂຄງການປະຕິຮູບລະບົບສຶກສາຂອງຫວຽດນາມ ຢ່າງຮອບດ້ານ.
ຫວຽດນາມ ປາດຖະໜາຮ່ວມມືຢ່າງແໜ້ນແຟ້ນກັບສິງກະໂປ ໃນການກະກຽມຜັນຂະຫຍາຍປະຕິບັດສັນຍາຄູ່ຮ່ວມມືຮອບດ້ານ ແລະ ກ້າວໜ້າຂ້າມປາຊີຟິກ (CPTPP).
ທີ່ການເຈລະຈາ, 2 ຝ່າຍຖືວ່າ, ສະພາແຫ່ງຊາດ 2 ປະເທດຄວນສືບຕໍ່ເພີ່ມທະວີການຮ່ວມມື, ສຶບຕໍ່ແລກປ່ຽນຄະນະຜູ້ແທນຂັ້ນສູງ ແລະ ບັນດາຄະນະກຳມະການວິຊາສະເພາະ, ພົບປະແລກປ່ຽນລັດຖະສະພາ 2 ປະເທດ. ທ່ານປະທານສະພາແຫ່ງຊາດ Tan Chuan Gin ໃຫ້ຄຳໝັ້ນສັນຍາວ່າ ສະພາແຫ່ງຊາດສິງກະໂປ ສືບຕໍ່ມີບັນດາການເຄື່ອນໄຫວເພື່ອປະກອບສ່ວນເພີ່ມທະວີການພົວພັນລະຫວ່າງ 2 ປະເທດ, 2 ສະພາແຫ່ງຊາດ.
ຕອນບ່າຍວັນທີ 28 ພະຈິກ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ແລະ ຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ໄດ້ສິ້ນສຸດການຢ້ຽມຢາມສ.ສິງກະໂປ ເປັນທາງການຢ່າງຈົບງາມ ແລະ ເດີນທາງໄປຢ້ຽມຢາມອົດສະຕາລີ ຢ່າງເປັນທາງການ, ຕາມຄຳເຊີນຂອງສະພາແຫ່ງຊາດ ແລະ ລັດຖະບານອົດສະຕາລີ.


text:
ປະຊາຄົມຊາວຫວຽດນາມອາໄສຢູ່ເມັກຊີໂກສະໜັບສະໜູບປຊຊລາວທີ່ຖືກຜົນສະທ້ອນ
(VOVWORLD) -ວັນທີ 07 ສິງຫາ, ສະຖານທູດຫວຽດນາມ ປະຈຳເມັກຊີໂກ ໄດ້ຈັດພິທີປຸກລະດົມແຜ່ບໍລິຈາກສະໜັບສະໜູນປະຊາຊົນລາວ ອ້າຍນ້ອງ ພາຍຫຼັງເຫດເຂື່ອນໄຟຟ້ານ້ຳຕົກ ເຊປຽນ - ເຊນ້ຳນ້ອຍ ແຕກຢູ່ແຂວງອັດຕະປຶ, ອັນໄດ້ກໍ່ຄວາມເສຍຫາຍຢ່າງໜັກໜ່ວງທາງດ້ານວັດຖຸ ແລະ ຊີວິດອີນຊີ.
ບັນດາພະນັກງານ, ພາລະກອນສະຖານທູດຫວຽດນາມ ແລະ ບັນດາອົງການຜູ້ຕາງໜ້າຫວຽດນາມ ຢູ່ສະຖານທູດຫວຽດນາມ ປະຈຳເມັກຊີໂກ ໄດ້ບໍລິຈາກສະໜັບສະໜູນຈຳນວນເງິນກວ່າ 8,3 ລ້ານດົ່ງ ແລະ ຈຳນວນເງິນດັ່ງກ່າວສົ່ງໄປເຖິງປະຊາຊົນລາວ ຜ່ານບັນດາອົງການທີ່ກ່ຽວຂ້ອງ.


text:
ທ່ານ ສີປະເສີດ ແສນສະຫວັດ ຄະນະພັກ ຮອງຫົວໜ້າຄະນະໂຄສະນາອົບຮົມສູນກາງພັກ ໃຫ້ກຽດຕ້ອນຮັບ ແລະ ເປັນປະທານ ໃນພິທີພົບປະລະຫວ່າງພະນັກງານ-ຄູອາຈານ ຂອງຄະນະໂຄສະນາອົບຮົມສູນກາງພັກ ກັບ ພະນັກງານ-ຄູອາຈານ, ນັກນຶກສາປະລິນຍາຕີ ສາຂາວິຊາ ໂຄສະນາອົບຮົມ ຊຸດທີ V ຂອງສະຖາບັນການເມືອງການປົກຄອງແຫ່ງຊາດ.
ໃນວັນທີ16 ພະຈິກ 2017 ຜ່ານມາ ທີຫ້ອງປະຊຸມ ຊັ້ນ 5 ຂອງຄະນະໂຄສະນາອົບຮົມສູນກາງພັກ. ທ່ານ ສີປະເສີດ ແສນສະຫວັດ ຄະນະພັກ ຮອງຫົວໜ້າຄະນະໂຄສະນາອົບຮົມສູນກາງພັກ ໄດ້ໃຫ້ກຽດຕ້ອນຮັບ ແລະ ເປັນປະທານ ໃນພິທີພົບປະລະຫວ່າງພະນັກງານ-ຄູອາຈານ ຂອງຄະນະໂຄສະນາອົບຮົມສູນກາງພັກ ກັບ ພະນັກ ງານ-ຄູອາຈານ, ນັກນຶກສາປະລິນຍາຕີ ສາຂາວິຊາໂຄສະນາອົບຮົມ ຊຸດທີ V ຂອງສະຖາບັນການເມືອງການປົກຄອງແຫ່ງຊາດ. ເຂົ້າຮ່ວມມີ: ທ່ານ ປອ ເນັ່ງຢາງ ກົງຈີ ຜູ້ຕາງໜ້າຄູອາຈານ ແລະ ນັກສຶກສາ ຂອງສະຖາບັນການເມືອງການປົກຄອງແຫ່ງຊາດ, ຫົວໜ້າກົມ, ຮອງກົມ ຂອງຄະນະໂຄສະນາອົບຮົມສູນກາງພັກ, ນັກນຶກສາປະລິນຍາຕີ ສາຂາວິຊາ ໂຄສະນາອົບຮົມ ຊຸດທີ V ທັງໝົດ 17 ສະຫາຍ.
ຈຸດປະສົງໃນການຈັດພິທີພົບປະລະຫວ່າງພະນັກງານ-ຄູອາຈານ ຂອງຄະນະໂຄສະນາອົບຮົມສູນກາງພັກ ກັບ ພະນັກງານ-ຄູອາຈານ, ນັກນຶກສາປະລິນຍາຕີ ສາຂາວິຊາ ໂຄສະນາອົບຮົມ ຊຸດທີ V ຂອງສະຖາບັນການເມືອງການປົກຄອງແຫ່ງຊາດຄັ້ງນີ້ ເພື່ອປະຕິບັດໂຄງການຫຼັກສູດ ໃຫ້ໄດ້ຕາມຈຸດປະສົງຄາດໝາຍ ເພື່ອເຮັດໃຫ້ການຮຽນຮູ້ທິດສະດີ ຕິດພັນກັບການປະຕິບັດຕົວຈິງກ່ຽວກັບວຽກງານໄອທີ ຂໍ້ມູນຂ່າວສານ ໃນການນໍາໃຊ້ລະບົບເຄື່ອຂ່າຍ, ສິ່່ງສໍາຄັນເພື່ອເປັນການຮັດແໜ້ນຄວາມສາມັກຄີ ລະຫວ່າງພະນັກງານ-ຄູອາຈານ ຂອງຄະນະໂຄສະນາອົບຮົມສູນກາງພັກ ກັບ ພະນັກງານ-ຄູອາ ຈານ, ນັກນຶກສາປະລິນຍາຕີ ສາຂາວິຊາ ໂຄສະນາອົບຮົມ ຊຸດທີ V ຂອງສະຖາບັນການເມືອງການປົກ ຄອງແຫ່ງຊາດ.
ໃນພິທີ ທ່ານ ສີປະເສີດ ແສນສະຫວັດ ໄດ້ໃຫ້ກຽດມີຄໍາເຫັນໂອ້ລົມ ແລະ ໃຫ້ທິດຊີ້ນໍາຕໍ່ນັກສຶກສາ, ທ່ານ ໄດ້ຍົກໃຫ້ເຫັນເຖິງບົດບາດຄວາມສຳຄັນ ແລະ ການຈັດຕັ້ງປະຕິບັດໜ້າທີ່ວຽກງານ ຂອງໂຄສະນາອົບຮົມ ພ້ອມທັງເນັ້ນໜັກໃຫ້ບັນດານັກສຶກສາທັງໝົດ ພ້ອມກັນຕັ້ງໜ້າເປັນເຈົ້າການຄົ້ນຄວ້າສຶກສາຮ່ຳຮຽນບັນດາຫຼັກການ, ຂໍ້ມູນທິດສະດີ ປະກອບໃສ່ພຶດຕິກຳຕົວຈິງເພື່ອນຳເອົາຄວາມຮູ້, ຄວາມສາມາດ ທີ່ໄດ້ສຶກສາຮ່ຳຮຽນ ແລະ ທອດຖອນມານັ້ນ ນຳໄປໜູນໃຊ້ເຂົ້າໃນການຈັດຕັ້ງປະຕິບັດ ໜ້າທີ່ວຽກງານໃນກົມກອງ, ທ້ອງຖິ່ນ ຂອງຕົນ ໃຫ້ເກີດດອກອອກຜົນ ແລະ ໄດ້ຮັບປະສິດຕິພາບຂຶ້ນເປັນກ້າວໆ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 105 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ຍີ່ປຸ່ນ,ອາເມລິກາເຫັນດີປຶກສາຫາລືກ່ຽວກັບການຢ້ຽມຢາມສປປ.ເກົາຫຼີຂອງລັດຖະມົນຕີການຕ່າງປະເທດ Pompeo
(VOVWORLD) -ວັນທີ 06 ຕຸລາ, ກະຊວງການຕ່າງປະເທດຍີ່ປຸ່ນ ໃຫ້ຮູ້ວ່າ, ທ່ານລັດຖະມົນຕີການຕ່າງປະເທດອາເມລິກາ Mike Pompeo ແລະ ຄູ່ຕຳແໜ່ງຍີ່ປຸ່ນ Taro Kono (ໃນກອງປະຊຸມຢູ່ໂຕກຽວ) ໄດ້ເຫັນດີນຳກັນວ່າ
2 ຝ່າຍຈະປຶກສາຫາລືກ່ຽວກັບໝາກຜົນການຢ້ຽມຢາມສປປ.ເກົາຫຼີ ທີ່ຈະມາເຖິງຂອງທ່ານ Pompeo. ໃນຖະແຫຼງການ, ກະຊວງດັ່ງກ່າວຊີ້ແຈ້ງວ່າ, ລັດຖະມົນຕີການຕ່າງປະເທດ 2 ທ່ານໄດ້ແລກປ່ຽນທັດສະນະຢ່າງເລິກເຊິ່ງ, ກວ້າງຂວາງກ່ຽວກັບໝາກຜົນການພົບປະຄັ້ງກ່ອນນັ້ນລະຫວ່າງທ່ານ Pompeo ກັບທ່ານນາຍົກລັດຖະມົນຕີຍີ່ປຸ່ນ Shinzo Abe ກ່ຽວຂ້ອງເຖິງການຢ້ຽມຢາມສປປ.ເກົາຫຼີ ທີ່ຈະມາເຖິງຂອງລັດຖະມົນຕີການຕ່າງປະເທດອາເມລິກາ. 2 ຝ່າຍເຫັນດີນຳກັນວ່າ ຈະພົບປະ ແລະ ປຶກສາຫາລືກ່ຽວກັບໝາກຜົນການຢ້ຽມຢາມດັ່ງກ່າວພາຍຫຼັງທີ່ທ່ານ Pompeo ກັບເມືອຈາກສປປ.ເກົາຫຼີ. ຕາມກະຊວງການຕ່າງປະເທດຍີ່ປຸ່ນ ແລ້ວ, ອາເມລິກາ ແລະ ຍີ່ປຸ່ນ ມີເປົ້າໝາຍລວມໃນການຮັບປະກັນການປະຕິບັດມະຕິຂອງສະພາຄວາມໝັ້ນຄົງສະຫະປະຊາຊາດ ກ່ຽວກັບການປອດນິວເຄຼຍໃນແຫຼມເກົາຫຼີ ຢ່າງຮອບດ້ານ.


text:
ນາຍົກລັດຖະມົນຕີ ຫງວຽນເຕີນຢູ້ງ: ປຸກລະດົມຂະບວນການ ບໍລິຈາກເລືອດ, ອະໄວຍະວະ ເພື່ອກອບກູ້ຊີວິດຄົນເຈັບ
ທ່ານນາຍົກລັດຖະມົນຕີ ຫງວຽນເຕີນຢູ້ງ ເຮັດວຽກກັບສູນກາງສະພາກາແດງ ຫວຽດນາມ
(ພາບ: nguyentandung.org)
ຕອນບ່າຍວັນທີ 24/3, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນເຕີນຢູ້ງ ເຮັດວຽກກັບສູນກາງສະພາກາແດງ ຫວຽດນາມ. ນະທີ່ນີ້, ທ່ານນາຍົກລັດຖະມົນຕີ ຫງວຽນເຕີນຢູ້ງ ຕີລາຄາສູງ ຄວາມມານະພະຍາຍາມສູ້ຊົນ, ຮັບຜິດຊອບຂອງສູນກາງສະພາກາແດງ ຫວຽດນາມ, ບັນດາຂະບວນການ, ບັນດາການຂົນຂວາຍຂອງສະພາໄດ້ປະກອບສ່ວນແທດຈິງເຂົ້າໃນຜົນງານລວມຂອງປະເທດຊາດ, ເສີມຂະຫຍາຍມູນເຊື້ອອັນດີງາມຂອງຊາດ. ທ່ານນາຍົກລັດຖະມົນຕີ ຮຽກຮ້ອງທາງສະພາກາແດງສືບຕໍ່ເສີມຂະຫຍາຍບັນດາຜົນງານທີ່ບັນລຸໄດ້, ປະຕິບັດຢ່າງໃກ້ຊິດ 7 ໜ້າທີ່ຕົ້ນຕໍທີ່ໄດ້ລະບຸໄວ້ໃນກົດໝາຍວ່າດ້ວຍການເຄື່ອນໄຫວຂອງສະພາກາແດງ ແລະ 7 ຫຼັກການພື້ນຖານຂອງຂະບວນການສະພາກາແດງ - ຊິກວົງເດືອນແດງສາກົນ. ໃນນັ້ນເອົາໃຈໃສ່ເຖິງວຽກງານເບິ່ງແຍງສຸຂະພາບຂອງປະຊາຊົນ, ຍູ້ແຮງການຂົນຂວາຍບໍລິຈາກເລືອດ, ອະໄວຍະວະ… ທ່ານນາຍົກລັດຖະມົນຕີ ຊີ້ແຈ້ງວ່າ:
“ປະຈຸບັນ, ບັນດາໂຮງໝໍຢູ່ ຫວຽດນາມ ຂາດແຄນເລືອດຮັບໃຊ້ໃນການກອບກູ້ເອົາຊີວິດຄົນເຈັບ, ດັ່ງນັ້ນ, ສະພາກາແດງ ປະຕິບັດວຽກງານບໍລິຈາກເລືອດແມ່ນແທດຈິງທີ່ສຸດ. ປະຈຸບັນ, ບັນດາໂຮງໝໍ ຫວຽດນາມ ໄດ້ຜ່າຕັດປ່ຽນອະໄວຍະວະ ແລະ ບັນລຸຜົນງານເປັນຢ່າງດີ. ປະຈຸບັນ, ພວກເຮົາປະຕິບັດດີແລ້ວ, ພວກເຮົາຕ້ອງເສີມຂະຫຍາຍ ແລະ ຂົນຂວາຍປະຊາຊົນພ້ອມກັນເຂົ້າຮ່ວມການບໍລິຈາກອະໄວຍະວະເພື່ອກູ້ເອົາຊີວິດຄົນເຈັບ”
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີ ຢ້ຽມຢາມອ້າຍນ້ອງທະຫານ ທີ່ວິທະຍາຄານກົມມະດຳ
ເນື່ອງໃນໂອກາດວັນສ້າງຕັ້ງກອງທັບປະຊາຊົນປະຕິວັດລາວ ຄົບຮອບ 69 ປີ(20/01/1959-2018). ດັ່ງນັ້ນ, ໃນວັນທີ 17 ມັງກອນ 2018 ທ່ານ ສອນໄຊ ສີພັນດອນ, ຮອງນາຍົກລັດຖະມົນຕີ ພ້ອມດ້ວຍຄະນະນຳຈາກກະຊວງປ້ອງກັນປະເທດ ແລະ ຄະນະ ກໍ່ໄດ້ເດີນທາງໄປເຄື່ອນໄຫວ ແລະ ຢ້ຽມຢາມ ວິທະຍາຄານກົມມະດຳ(ເຂດນໍ້າຊວງ) ແຂວງວຽງຈັນ ເຊິ່ງມີ ທ່ານພົນຈັດຕະວາ ບຸນຈັນ ລາດສະວົງ ຫົວໜ້າການທະຫານ ວິທະຍາຄານກົມມະດຳ, ພ້ອມດ້ວຍບັນດາຄະນະນຳຂອງວິທະຍາຄານ, ທ່ານຮອງເຈົ້າແຂວງໆວຽງຈັນ, ອໍານາດການປົກຄອງທ້ອງຖິ່ນ, ຄະນະຮັບຜິດຊອບຈຸດສຸມ, ບັນດາຄູອາຈານ ແລະ ນັກຮຽນອ້າຍເອື້ອຍນ້ອງທະຫານພາຍໃນວິທະຍາຄານ ໃຫ້ການຕ້ອນຮັບ.
ໃນການມາເຄື່ອນໄຫວຢ້ຽມຢາມຄັ້ງນີ້, ທ່ານ ພັນເອກ ຖາວອນ ແກ້ວອິນທະວົງ ຫົວໜ້າການເມືອງວິທະຍາຄານກົມມະດຳ ກໍ່ໄດ້ລາຍງານໃຫ້ຊາບ ກ່ຽວກັບປະຫວັດຄວາມເປັນມາ ແລະ ການເຄື່ອນໄຫວວຽກງານໃນໄລຍະຜ່ານມາຂອງວິທະຍາຄານດັ່ງກ່າວ ເຊິ່ງໄດ້ສືບທອດມູນເຊື້ອມາຈາກໂຮງຮຽນກົມມະດຳຊັ້ນຕົ້ນ ໃນເມື່ອກ່ອນ ແລະ ເປັນໂຮງຮຽນຫຼັງທຳອິດຂອງກອງທັບ ທີ່ປະທານ ໄກສອນ ພົມວິຫານ ໄດ້ປະກາດສ້າງຕັ້ງຂຶ້ນ ໃນວັນທີ 18 ມິຖຸນາ 1955 ທີ່ບ້ານກາງໂມງ, ເມືອງໂສຍ ແຂວງຫົວພັນ ທີ່ເປັນເຂດທີ່ໝັ້ນຂອງການປະຕິວັດ ໃນເວລານັ້ນ. ປະຈຸບັນ, ວິທະຍາຄານກົມມະດຳ ໄດ້ປະຕິບັດໜ້າທີ່ພາລະບົດບາດ ໃນການດຳເນີນການຝຶກອົບຮົມ-ບຳລຸງກໍ່ສ້າງນາຍສິບ ແລະ ນາຍທະຫານລຸ້ນສືບທອດ, ການປັບປຸງກໍ່ສ້າງກົມກອງ, ປະຕິບັດໜ້າທີ່ກໍ່ສ້າງຮາກຖານການເມືອງ ພົວພັນປະສານສົມທົບ ກັບອຳນາດການປົກຄອງອ້ອມຂ້າງ, ປະຕິບັດໜ້າທີ່ຄົ້ນຄວ້າວິທະຍາສາດ, ປະຫວັດສາດການທະຫານ-ການເມືອງ ເພື່ອຮັບໃຊ້ວຽກງານອົບຮົມສິດສອນຮ່ຳຮຽນ, ປະຕິບັດທິດນຳ 4 ປູກ 4 ລ້ຽງ ບົນຈິດໃຈເພິ່ງຕົນເອງ, ກຸ້ມຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງ, ປະຕິບັດໜ້າທີ່ພົວພັນ, ຮ່ວມມືສາກົນ ຕາມແນວທາງການຕ່າງປະເທດຂອງພັກ.
ວິທະຍາຄານກົມມະດຳ ປະກອບມີທັງໝົດ 5 ຫຼັກສູດການຮຽນການສອນ ເຊິ່ງຕະຫຼອດຫຼາຍປີທີ່ຜ່ານມາ ສາມາດບຳລຸງກໍ່ສ້າງພະນັກງານ ແລະ ນາຍສິບ ອອກຮັບໃຊ້ຊາດ ໄດ້ຫຼາຍກວ່າ 10 ພັນຄົນ ຊຶ່ງລ້ວນແຕ່ເປັນຜູ້ທີ່ມີຄວາມຮູ້ຄວາມສາມາດ, ມີຄວາມຈົ່ງຮັກພັກດີ, ຊື່ສັດບໍລິສຸດຕໍ່ພັກ-ລັດ ແລະ ປະເທດຊາດ. ມີຫຼາຍສະຫາຍ ໄດ້ກາຍເປັນນັກຮົບແຂ່ງຂັນ, ເປັນວິລະຊົນແຫ່ງຊາດ, ເປັນພະນັກງານຂັ້ນສູງຂອງພັກ, ລັດ ແລະ ກອງທັບ.
ໂອກາດນີ້, ທ່ານຮອງນາຍົກລັດຖະມົນຕີ ກໍ່ໄດ້ໂອ້ລົມຕໍ່ຄະນະພັກ-ຄະນະນຳ, ຄູອາຈານ ແລະ ນັກຮຽນການທະຫານ ຂອງວິທະຍາຄານດັ່ງກ່າວ ເຊິ່ງທ່ານໄດ້ນຳເອົາຄວາມຢ້ຽມຢາມຖາມຂ່າວອັນອົບອຸ່ນ, ຄວາມຮັກແພງອັນສະໜິດສະໜົມ ຈາກສູນກາງພັກ ແລະ ລັດຖະບານ ມາຍັງບັນດາອ້າຍນ້ອງທະຫານ ແລະ ຜ່ານບັນດາສະຫາຍ ໄປຍັງບັນດາຄອບຄົວຜູ້ທີ່ໄດ້ສະຫຼະຊີວິດ, ຜູ້ບາດເຈັບ, ຜູ້ເຈັບປ່ວຍ ທີ່ກຳລັງພະຍາບານຕົນ, ບັນດານາຍ ແລະ ພົນທະຫານ ທີ່ອອກໄປປະຕິບັດໜ້າທີ່ ຢູ່ເຂດທຸລະກັນດານ ແລະ ບັນດາສະຫາຍທີ່ອອກພັກຜ່ອນບຳນານ. ພ້ອມທັງສະແດງຄວາມຍ້ອງຍໍສັນລະເສີນ ມາຍັງບັນດາສະຫາຍພະນັກງານ ແລະ ນັກຮົບທົ່ວກົມກອງ ທີ່ໄດ້ພ້ອມກັນຕັ້ງໜ້າເຮັດສຳເລັດໜ້າທີ່ອັນມີກຽດສະຫງ່າຂອງຕົນ. ນອກຈາກນີ້, ຕໍ່ກັບຄວາມຫຍຸ້ງຍາກ ແລະ ສິ່ງທ້າທາຍຫຼາຍປະການ ທ່ານຮອງນາຍົກລັດຖະມົນຕີ ຍັງໄດ້ຍົກໃຫ້ເຫັນສະພາບການພົ້ນເດັ່ນ ທີ່ເກີດຂຶ້ນໃນພາກພື້ນ ແລະ ສາກົນ ກໍ່ຄືໃນ ສປປ ລາວ ພວກເຮົາ ທີ່ຍັງສືບຕໍ່ຜັນແປຢ່າງສະລັບຊັບຊ້ອນ, ການເກີດໄພພິບັດທຳມະຊາດ, ອິດທິກຳລັງປໍລະປັກ ແລະ ພວກກຸ່ມຄົນບໍ່ດີ ຍັງສືບຕໍ່ຍູ້ແຮງການເຄື່ອນໄຫວທຳລາຍມ້າງເພ ຢ່າງຮອບດ້ານ ດ້ວຍຫຼາຍຮູບ-ຫຼາຍສີ ແລະ ເລິກແລບກວ່າເກົ່າ.
ທ່ານ ສອນໄຊ ສີພັນດອນ ຍັງໄດ້ເນັ້ນໃຫ້ບັນດາສະຫາຍໃນກຳລັງປະກອບອາວຸດ ຕ້ອງໄດ້ອອກແຮງ ແລະ ສຸມທຸກຄວາມສາມາດ ເຂົ້າໃນການຈັດຕັ້ງປະຕິບັດສອງໜ້າທີ່ຍຸດທະສາດ ໃນເງື່ອນໄຂໃໝ່ ຊຶ່ງກ່ອນອື່ນໝົດ, ຕ້ອງເຊີດຊູສະຕິລະວັງຕົວ, ມີສະຕິໃນການປົກປັກຮັກສາແນວທາງນະໂຍບາຍຂອງພັກ ແລະ ລັດ, ປົກປັກຮັກສາໝາກຜົນຂອງການປະຕິວັດ, ປົກປັກຮັກສາລະບອບໃໝ່ປະຊາທິປະໄຕປະຊາຊົນ ໄວ້ໃຫ້ໝັ້ນຄົງ, ສົມທົບແໜ້ນວຽກງານ ປກຊ-ປກສ ກັບການສ້າງສາພັດທະນາເສດຖະກິດ-ສັງຄົມ; ຕ້ອງຮັບປະກັນຄວາມຈົ່ງຮັກພັກດີ ຢ່າງສຸດຊຶ້ງ ຕໍ່ພາລະກິດຂອງພັກ ແລະ ປະເທດຊາດ ໄປພ້ອມໆກັບການປັບປຸງແບບແຜນວິທີເຮັດວຽກ ໃຫ້ມີລັກສະນະປະຕິວັດບຸກ, ມີວິທະຍາສາດ, ແທດຕົວຈິງ ແລະ ໂປ່ງໃສ, ມີການແບ່ງງານ, ມອບໝາຍຄວາມຮັບຜິດຊອບຢ່າງຈະແຈ້ງ, ສົມທົບຢ່າງກົມກຽວ ລະຫວ່າງບົດບາດ-ຄວາມສາມາດນຳພາຂອງໝູ່ຄະນະ ກັບບົດບາດ-ຄວາມສາມາດນຳພາຂອງບຸກຄົນໃນຄະນະ, ແບບແຜນນຳພາ ຕ້ອງປະດິດສ້າງ, ກ້າຄິດ, ກ້າເຮັດ ແລະ ກ້າຮັບຜິດຊອບ; ຕ້ອງສຸມໃສ່ຄົ້ນຄວ້າຕອບຕ້ານ ກົນອຸບາຍຫັນປ່ຽນໂດຍສັນຕິ ຂອງບັນດາອິດທິກຳລັງປໍລະປັກ, ປັບປຸງພາຍໃນໃຫ້ໜັກແໜ້ນ, ເຂັ້ມແຂງ ແລະ ເດັດຂາດ; ສືບຕໍ່ປົກປັກຮັກສາ ແລະ ເສີມຂະຫຍາຍມູນເຊື້ອອັນດີງາມຂອງຕົນ, ຕັ້ງໜ້າປະກອບສ່ວນເຂົ້າໃນການຊ່ວຍເຫຼືອກຳລັງທ້ອງຖິ່ນຢູ່ຮາກຖານ, ສຸມທຸກເງື່ອນໄຂຄວາມສາມາດ ເພື່ອກ້າວໄປເຖິງການກຸ້ມຕົນເອງຢ່າງຮອບດ້ານ ດ້ວຍການສ້າງວຽກງານພະລາທິການກັບທີ່ ເປັນວຽກງານຕົ້ນຕໍ ແລະ ສືບຕໍ່ເປີດກວ້າງການພົວພັນສາມັກຄີສາກົນ ຕາມແນວທາງການຕ່າງປະເທດຂອງພັກ.


text:
ວິສາຫະກິດຫວຽດນາມມີກາລະໂອກາດໃຫຍ່ເພື່ອສຳຜັດກັບຕະຫລາດອົດສະຕາລີ
(ພາບປະກອບ)
“ວິສາຫະກິດ ຫວຽດນາມ ມີກາລະໂອກາດໃຫຍ່ເພື່ອສຳຜັດກັບຕະຫລາດ ອົດສະຕາລີ” ນີ້ແມ່ນຄຳເຫັນໄດ້ຮັບການເຫັນດີເປັນເອກະພາບຂອງບັນດາຜູ້ແທນທີ່ເຂົ້າຮ່ວມກອງປະຊຸມສຳມະນາ “ກາລະໂອກາດລົງທຶນ ແລະ ສຳຜັດກັບຕະຫລາດ ອົດສະຕາລີ” ຖືກດຳເນີນໃນວັນທີ 11/05 ຢູ່ນະຄອນໂຮ່ຈີມິນ. ທ່ານ ຟ້າມງ້ອກຮືງ ຮອງປະທານສະຫະສະມາຄົມວິສາຫະກິດນະຄອນໂຮ່ຈີມິນ ໃຫ້ຮູ້ວ່າ: ປະຈຸບັນ ຫວຽດນາມ ພວມໄດ້ຮັບຜົນປະໂຫຍດ ຈາກອັດຕາພາສີພິເສດ ເຊິ່ງ ອົດສະຕາລີ ສະຫງວນໃຫ້ແກ່ບັນດາປະເທດ ອາຊຽນ ໂດຍຜ່ານສັນຍາການຄ້າເສລີ ອາຊຽນ - ອົດສະຕາລີ - ນິວຊີແລນ (AANZFTA). ເຖິງຢ່າງໃດກໍຕາມ, ເມື່ອ TPP ມີຜົນສັກສິດ, ວິສາຫະກິດ ຫວຽດນາມ ຈະສືບຕໍ່ມີເງື່ອນໄຂສະດວກກ່ວາ ເພື່ອເພີ່ມທະວີການສຳຜັດກັບຕະຫລາດ ອົດສະຕາລີ. ນີ້ກໍ່ແມ່ນພື້ນຖານເພື່ອຊຸກຍູ້ການພົວພັນການລົງທຶນ, ການຄ້າລະຫວ່າງ ຫວຽດນາມ ແລະ ອົດສະຕາລີ. ສ່ວນຜູ້ຕາງໜ້າອຳນາດການປົກຄອງລັດ Victoria (ອົດສະຕາລີ) ກໍ່ຢືນຢັນວ່າ: ວິສາຫະກິດ ຫວຽດນາມ ສາມາດຮ່ວມການລົງທຶນເຂົ້າໃນບາງຂົງເຂດທີ່ມີຄວາມສາມາດບົ່ມຊ້ອນຂອງລັດ Victoria ຄື: ການກໍ່ສ້າງ - ອະສັງຫາລິມະຊັບ, ການເງິນ, ການບໍລິການເສີມສວຍ…
(ແຫຼ່ງຄັດຈາກ VOV)


text:
ຂປລ. ໃນວັນທີ 12 ຕຸລາ 2018, ທີ່ສະຖາບັນຄຸ້ມຄອງວິທະຍາສາດ ແລະ ເຕັກໂນໂລຊີ ນະຄອນຫລວງວຽງຈັນ, ໄດ້ມີການພົບປະ ລະຫວ່າງ ການນຳຂັ້ນສູງ ກັບບັນດານັກວິທະຍາສາດລາວ ເນື່ອງໃນໂອກາດວັນວິທະຍາສາດແຫ່ງຊາດ. ໃນໂອກາດດຽວກັນ ກໍໄດ້ມີການມອບໃບຍ້ອງຍໍ ໃຫ້ນ້ອງນັກຮຽນທີ່ມີຫົວຄິດປະດິດສ້າງ ຄົ້ນຄວ້າຜະລິດອຸປະກອນຮັບ ໃຊ້ຊີວິດການເປັນຢູ່ ໄດ້ຮັບຫລຽນລາງວັນ ໃນລະດັບພາກພື້ນອາຊີ ແລະ ໄດ້ຮັບການຍ້ອງຍໍ ບັ້ນການແຂ່ງຂັນພາບໃຕ້ ໂຄງການວິທະຍາສາດ ໜຸ່ມນ້ອຍອາຊຽນ.
ໃນໂອກາດດັ່ງກ່າວ, ທ່ານ ຄຳພັນ ພົມມະທັດ ກ່າວວ່າ: ວຽກງານວິທະຍາສາດ ແລະ ເຕັກໂນໂລຊີ ຕ້ອງໄດ້ປັບປຸງບາງດ້ານ ເປັນຕົ້ນແມ່ນປັບປຸງລະບົບ ການຈັດຕັ້ງການເຄື່ອນໄຫວ, ການຄຸ້ມຄອງ, ການພັດທະນາວິທະຍາສາດ ແລະ ເຕັກໂນໂລຊີ ໃຫ້ມີການພົວພັນຮ່ວມມື ລະຫວ່າງ ການຄຸ້ມຄອງລັດ, ທຸລະກິດເອກະຊົນ ແລະ ຄູ່ຮ່ວມພັດທະນາ ເປັນຕົ້ນ ການຮ່ວມມືການລົງທຶນ ໃສ່ການຄົ້ນຄວ້າພັດທະນາແຫ່ງຊາດ ໃຫ້ໄດ້ເພີ່ມຂຶ້ນ; ສ້າງຄວາມເຂັ້ມແຂງ ດ້ານບຸກຄະລະກອນວິທະຍາສາດ ແລະ ເຕັກໂນໂລຊີ ໂດຍມີການປະສານສົມທົບ ກັບຂະແໜງການສືກສາ, ສ້າງນັກຄົ້ນຄວ້າ ນັກວິທະຍາສາດ ແລະ ສົ່ງເສີມຜູ້ມີຄວາມສາມາດພິເສດ ດ້ານວິທະຍາສາດ ແລະ ເຕັກໂນໂລຊີ; ສຸມໃສ່ການປັບປຸງບັນດານິຕິກຳ ທີ່ສົ່ງເສີມການຄົ້ນຄວ້າ ພັດທະນາດ້ານນະວັດຕະກຳ ຫົວຄິດປະດິດສ້າງທີ່ເປັນລະບົບ, ຄວາມສາມາດໃນການແຂ່ງຂັນ ເຊິ່ງໃນນັ້ນສົ່ງເສີມການເຂົ້າເຖິງແຫລ່ງທຶນ ແລະ ການນຳໃຊ້ຜົນການຄົ້ນຄວ້າ ລວມທັງການຈົດສິດທິບັດ ຫລື ລິຂະສິດຕ່າງໆ.
ພ້ອມນີ້, ໃຫ້ນຳໃຊ້ຜົນການຄົ້ນຄວ້າ ພັດທະນາວິທະຍາສາດ ແລະ ເຕັກໂນໂລຊີ ເຂົ້າໃນບັນດາໂຄງການລົງທຶນ ທີ່ເປັນຍຸດທະສາດລະດັບຊາດ ໂດຍມີການສົມທົບນຳໃຊ້, ຍົກລະດັບວິທະຍາສາດ, ເຕັກໂນໂລຊີ ແລະ ນະວັດຕະກຳ; ພ້ອມທັງສຸມໃສ່ພັດທະນາພື້ນຖານໂຄງລ່າງ ແລະ ການບໍລິການເຕັກນິກວິທະຍາສາດ ແລະ ເຕັກໂນໂລຊີ ທີ່ມີການສະໜັບສະໜູນເຕັກໂນໂລຊີ, ການຄົ້ນຄວ້າພັດທະນາ ໃນຮູບແບບການຄ້າ.
ຂ່າວ-ພາບ : ສົມຫວັງ
ເນື້ອໃນ: ຂປລ


text:
ພິທີວາງສີລາລຶກເລີ່ມລົງມືກໍ່ສ້າງອະນຸສາວະລີ “ນັກຮົບຮ່ວາງຊາ”
ປະຊາຊົນຫວຽດນາມຄຽງຂ້າງສີລາລຶກ ອາໄລຫານັກຮົບຮ່ວາງຊາ
ຕອນເຊົ້າວັນທີ 17/1, ຢູ່ເມືອງເກາະຫຼີເຊີນ, ສະຫະພັນໃຫຍ່ແຮງງານຫວຽດນາມ ໄດ້ສົມທົບກັບຄະນະພັກ, ຄະນະກຳມະການປະຊາຊົນແຂວງ ກວາງງ້າຍ ແລະ ກອງທຶນສັງຄົມເພື່ອການກຸສົນ ໄດ້ດຳເນີນພິທີວາງສີລາລຶກເລີ່ມລົງມືກໍ່ສ້າງອະນຸສາວະລີ “ນັກຮົບຮ່ວາງຊາ” ຢູ່ເທິ່ງພູເທີ້ບເລີ້ຍທີ່ເກາະເລີ້ນຫຼີເຊີນ.
ກ່າວຄຳເຫັນທີ່ພິທີ, ທ່ານ ດັ້ງງອກຕຸ່ງ ປະທານ ສະຫະພັນໃຫຍ່ແຮງງານຫວຽດນາມຢືນຢັນວ່າ : ຜ່ານບັນດາໄລຍະປະຫວັດສາດ, ຫຼີເຊີນແມ່ນແຫ່ງເຕົ້າໂຮມບັນດານັກຮົບປະຊາຊົນ, ປະກອບສ່ວນສຳຄັນເຂົ້າໃນການປະຕິບັດການຢັ້ງຢືນອະທິປະໄຕຂອງຫວຽດນາມຢູ່ 2 ໝູ່ເກາະເຈືອງຊາ ແລະ ຮ່ວາງຊາ. ທ່ານ ດັ້ງງອກຕຸ່ງ ປະທານ ສະຫະພັນໃຫຍ່ແຮງງານຫວຽດນາມກ່າວວ່າ:
“ ຂ້າພະເຈົ້າປາດຖະໜາວ່າ ເຂດອາໄລຫານັກຮົບຮ່ວາງຊາ ພາຍຫຼັງໄດ້ຮັບການກໍ່ສ້າງສຳເລັດແລ້ວ, ຈະກາຍເປັນໜຶ່ງໃນບັນດາກິດຈະກຳປະຫວັດສາດ, ວັດທະນະທຳທີ່ມີຄວາມໝາຍສຳຄັນພິເສດຂອງປະເທດຊາດ ”.
(ແຫຼ່ງຄັດຈາກ VOV)


text:
ຫວຽດນາມ ສຳເລັດໂດຍພື້ນຖານວຽກງານກະກຽມໃຫ້ກອງປະຊຸມ APPF – 26
ຕອນເຊົ້າວັນທີ 08 ມັງກອນ, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ປະທານເວທີປາໄສລັດຖະສະພາ ອາຊີ - ປາຊີຟິກ (APPF) ອາຍຸການ 2017 – 2018
ທ່ານນາງປະທານສະພາແຫ່ງຊາດ ຫງວຽນທິກິມເງິນເປັນປະທານກອງປະຊຸມ
ກ່ຽວກັບວຽກງານກະກຽມໃຫ້ກອງປະຊຸມປະຈຳປີຄັ້ງທີ 26
ໄດ້ເປັນປະທານກອງປະຊຸມກ່ຽວກັບວຽກງານກະກຽມໃຫ້ກອງປະຊຸມປະຈຳປີຄັ້ງທີ 26 ຂອງເວທີປາໄສ. ຄາດຄະເນວ່າ ກອງປະຊຸມ APPF-26 ຈະໄດ້ຈັດຕັ້ງຢູ່ ຮ່າໂນ້ຍ ແຕ່ວັນທີ 18 – 21 ມັງກອນ 2018 ດ້ວຍຫົວຂໍ້ວ່າ “ການພົວພັນຄູ່ຮ່ວມມືລັດຖະສະພາເພື່ອສັນຕິພາບ, ປະດິດຄິດສ້າງ ແລະ ພັດທະນາແບບຍືນຍົງ”. ມາຮອດປະຈຸບັນ, ວຽກງານກະກຽມໄດ້ສຳເລັດໂດຍພື້ນຖານຕາມຄວາມຮຽກຮ້ອງຕ້ອງການຂອງຄະນະຈັດຕັ້ງ ຮັບປະກັນຄວາມຕ້ອນຮັບຢ່າງລອບຄອບຖີ່ຖ້ວນ, ສົມກຽດ.
ກ່າວຄຳເຫັນທີ່ກອງປະຊຸມ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ເນັ້ນໜັກວ່າ: ກອງປະຊຸມ APPF – 26 ມີຄວາມໝາຍສຳຄັນ. ທີ່ກອງປະຊຸມຄັ້ງນີ້, ລັດຖະສະພາບັນດາປະເທດສະມາຊິກຈະປຶກສາຫາລືກ່ຽວກັບການຮ່ວມມືເສດຖະກິດ, ວັດທະນະທຳ ແລະ ພັດທະນາພາກພື້ນເພື່ອສັນຕິພາບ, ຄວາມໝັ້ນຄົງ, ວັດທະນາຖາວອນ, ພັດທະນາແບບຍືນຍົງ ແລະ ກວມລວມ, ມຸ່ງໄປເຖິງການຮັບຮອງເອົາຖະແຫຼງການຮ່ວມຂອງກອງປະຊຸມ. ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີບັນດາອະນຸກຳມະການ ສືບຕໍ່ກວດກາ ແລະ ສຳເລັດບັນດາວຽກງານກະກຽມຢ່າງຮີບດ່ວນ, ຮັບປະກັນຄວາມພ້ອມໃຫ້ກອງປະຊຸມສຳຄັນນີ້.
(ແຫຼ່ງຄັດຈາກ VOV)


text:
ວັນທີ 18 ພຶດສະພາຜ່ານມາ ທີ່ນະຄອນຫຼວງວຽງຈັນ, ກົມພາສີ ກະຊວງການເງິນ ແລະ ກົມຂົນສົ່ງ ກະຊວງໂຍທາທິການ ແລະ ຂົນສົ່ງ ໄດ້ລົງນາມບົດບັນທຶກຄວາມເຂົ້າໃຈການຮ່ວມມື ເພື່ອທົດລອງຈັດຕັ້ງປະຕິບັດລະບົບແຈ້ງພາສີປະຕູດຽວ ໃນການຄຸ້ມຄອງການນຳເຂົ້າສິນຄ້າປະເພດພາຫະນະ ໂດຍການລົງນາມຂອງ ທ່ານ ບຸນປະເສີດ ສີກຸນລະບຸດ ຮັກສາການຫົວໜ້າກົມພາສີ ກັບ ທ່ານ ປອ. ບຸນຕາ ອ່ອນນາວົງ ຫົວໜ້າກົມຂົນສົ່ງ ກະຊວງໂຍທາທິການ ແລະ ຂົນສົ່ງ, ມີບໍລິສັດຮ່ວມພັດທະນາລະບົບແຈ້ງພາສີປະຕູດຽວ, ພະນັກງານ – ລັດຖະກອນ, ເຈົ້າໜ້າທີ່ພາສີເຂົ້າຮ່ວມ.
ການເຊັນບັນທຶກຄວາມເຂົ້າໃຈໃນຄັ້ງນີ້ ເພື່ອກໍານົດສິດ ແລະ ຄວາມຮັບຜິດຊອບກ່ຽວກັບການນໍາໃຊ້ລະບົບແຈ້ງພາສີປະຕູດຽວ ເຂົ້າໃນການຄຸ້ມຄອງກວດກາ ແລະ ແລກປ່ຽນຂໍ້ມູນ ກ່ຽວກັບການນໍາເຂົ້າສິນຄ້າປະເພດພາຫະນະ ລະຫວ່າງ ກົມພາສີ ກະຊວງການເງິນ ແລະ ກົມຂົນສົ່ງ ກະຊວງໂຍທາທິການ ແລະ ຂົນສົ່ງ, ລະບົບແຈ້ງພາສີປະຕູດຽວ ( Lao National Single Window – LNSW ) ແມ່ນລະບົບການເຊື່ອມໂຍງຂໍ້ມູນແບບລວມສູນ ທີ່ມີຄວາມສະດວກ, ປອດໄພ, ວ່ອງໄວ ແລະ ໂປ່ງໃສໃນຮູບແບບເອເລັກໂຕຣນິກ ລະຫວ່າງຜູ້ປະກອບການ ແລະ ຂະແໜງຂອງພາກລັດທີ່ກ່ຽວຂ້ອງໃນການນຳເຂົ້າ – ສົ່ງອອກສິນຄ້າລະຫວ່າງປະເທດ.
ການຈັດຕັ້ງປະຕິບັດລະບົບແຈ້ງພາສີປະຕູດຽວ ຈະຊ່ວຍອຳນວຍຄວາມສະດວກໃຫ້ແກ່ຜູ້ປະກອບການໃນການຂໍອອກໃບອະນຸຍາດ ແລະ ໃບຢັ້ງຢືນຕ່າງໆຜ່ານລະບົບອອນລາຍແບບຄົບວົງຈອນກັບພາກລັດ ເຊິ່ງຜູ້ປະກອບການສາມາດຮັບ – ສົ່ງຂໍ້ມູນຜ່ານລະບົບເອເລັກໂຕຣນິກດັ່ງກ່າວກັບພາກລັດ ໂດຍບໍ່ຈຳເປັນຕ້ອງໄປຕິດຕໍ່ພົວພັນໂດຍກົງກັບຫ້ອງການ ຫຼື ສຳນັກງານລັດດ້ວຍຕົນເອງຄືກັບໃນເມື່ອກ່ອນ ແລະ ເຈົ້າໜ້າທີ່ໆກ່ຽວຂ້ອງກໍ່ສາມາດກວດກາຄວາມຖືກຕ້ອງຂອງຂໍ້ມູນ ແລະ ສາມາດອະນຸມັດເອກະສານໄດ້ທາງອອນລາຍເຊັ່ນກັນ.
ໄລຍະທຳອິດລະບົບປະກອບມີ 2 ໂມດູນຫຼັກ ຄື: ໂມດູນການອອກໃບອະນຸຍາດ ( E – Permit ) ແລະ ໂມດູນກັບການຂົນສົ່ງສິນຄ້າ ( Manifest ). ປັດຈຸບັນການພັດທະນາລະບົບແຈ້ງພາສີປະຕູດຽວໄດ້ສຳເລັດຕົ້ນແບບຂອງລະບົບ ເຊິ່ງໄລຍະທີ່ຜ່ານມາກໍ່ໄດ້ມີການລົງນາມບົດບັນທຶກຄວາມເຂົ້າໃຈຮ່ວມກັບກົມການນຳເຂົ້າ – ສົ່ງອອກ ກະຊວງອຸດສາຫະກຳ ແລະ ການຄ້າ ເພື່ອທົດລອງອອກໃບອະນຸຍາດນຳເຂົ້າພາຫະນະໃຫ້ແກ່ຜູ້ປະກອບການຈຳນວນໜຶ່ງ ເຊິ່ງເຫັນວ່າລະບົບມີ ຄວາມພ້ອມ ແລະ ສາມາດນຳໃຊ້ໄດ້ໂດຍພື້ນຖານ. ຫຼັງຈາກນັ້ນ, ຈຶ່ງໄດ້ຜັນຂະຫຍາຍໄປສູ່ຂະແໜງການອື່ນໆເຊັ່ນ: ກົມເຕັກໂນໂລຊີ, ຂໍ້ມູນ – ຂ່າວສານ ກະຊວງວິທະຍາສາດ ແລະ ເຕັກໂນໂລຊີ ອອກໃບຢັ້ງຢືນເຫັນດີ ແລະ ຮັບຮູ້ການນຳໃຊ້ລາຍເຊັນດິຈິຕອລທີ່ມີການປ້ອງກັນຂອງຕ່າງປະເທດ ທີ່ນຳໃຊ້ໃນລະບົບແຈ້ງພາສີປະຕູດຽວແຫ່ງຊາດ ແລະ ການລົງນາມໃນບົດບັນທຶກຄວາມເຂົ້າໃຈການນຳໃຊ້ລະບົບ LNSW ລະຫວ່າງກົມພາສີ ກະຊວງການເງິນ ແລະ ກົມຂົນສົ່ງ ກະຊວງໂຍທາທິການ ແລະ ຂົນສົ່ງ ໃນຄັ້ງນີ້, ກົມຂົນສົ່ງຈະເລີ່ມນຳໃຊ້ລະບົບນີ້ເພື່ອອອກໃບອະນຸຍາດທາງດ້ານເຕັກນິກການນຳເຂົ້າຍານພະນະໃຫ້ມີຄວາມສະດວກ, ວ່ອງໄວ ແລະ ກະທັດຮັດກວ່າເກົ່າ ເຊິ່ງຜູ້ປະກອບການສາມາດສົ່ງຄຳຮ້ອງເພື່ອຂໍໃບອະນຸຍາດຈາກກົມຂົນສົ່ງແບບອອນລາຍໄດ້ເຊັ່ນດຽວກັນ.
ການນຳໃຊ້ລະບົບແຈ້ງພາສີປະຕູດຽວ ຖືເປັນໜຶ່ງໃນບາດກ້າວທີ່ສຳຄັນເພື່ອແນໃສ່ອຳນວຍຄວາມສະດວກໃຫ້ແກ່ທຸກຂົງເຂດຂອງວຽກງານ ເຊິ່ງຈະເຮັດໃຫ້ລະບົບແຈ້ງພາສີປະຕູດຽວຂອງ ສປປ ລາວ ກ້າວໄປສູ່ຄວາມທັນສະໄໝ ແລະ ສາມາດເຊື່ອມໂຍງເຂົ້າກັບລະບົບແຈ້ງພາສີປະຕູດຽວ ຂອງອາຊຽນໃນອະນາຄົດ
ຂອບໃຈຂໍ້ມູນຈາກ: ນສພ ເສດຖະກິດ-ການຄ້າ


text:
ໂດຍຕອບສະໜອງຕາມຄຳເຊີນຂອງ ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ເຊັກຄ໌ ອັບດູນລາ ບິນ ຊາຢິດ ບິນ ຊຸນຕານ ອາລ ນາຢັນ (Sheikh Abdullah bin Zayed bin Sultan Al Nahyan), ລັດຖະມົນຕີກະຊວງການຕ່າງປະເທດ ແລະ ການຮ່ວມມືສາກົນ ແຫ່ງ ສະຫະອາຣັບ ເອມີເຣດ, ພ້ອມດ້ວຍຄະນະ ໄດ້ຢ້ຽມຢາມ ສປປ ລາວ ຢ່າງເປັນ ທາງການ ໃນວັນທີ 16 ພະຈິກ 2017, ຊຶ່ງເປັນການຢ້ຽມຢາມຄັ້ງທໍາອິດ ແລະ ເປັນຄັ້ງປະຫວັດສາດຂອງຄະນະຜູ້ແທນລະດັບສູງ ນັບຕັ້ງແຕ່ສ້າງຕັ້ງສາຍພົວພັນການທູດນຳກັນ, ເພື່ອເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສປປ ລາວ ແລະ ສະຫະອາຣັບ ເອມີເຣດ ໃຫ້ມີບາດກ້າວອັນໃໝ່.
ການພົບປະຢ່າງເປັນທາງການ ລະຫວ່າງ ຄະນະຜູ້ແທນຂອງທັງສອງຝ່າຍ, ຊຶ່ງນໍາໂດຍ ທ່ານ ສະເຫຼີມໄຊ ກົມມະສິດ ແລະ ທ່ານ ເຊັກຄ໌ ອັບດູນລາ ບິນ ຊາຢິດ ບິນ ຊຸນຕານ ອາລ ນາຢັນ ໄດ້ຈັດຂຶ້ນໃນຕອນບ່າຍຂອງວັນທີ 16 ພະຈິກ 2017, ທີ່ ກະຊວງການຕ່າງປະເທດ. ໃນໂອກາດນີ້, ສອງຝ່າຍ ໄດ້ສະແດງຄວາມຊົມເຊີຍ ແລະ ຕີລາຄາສູງຕໍ່ສາຍພົວພັນມິດຕະພາບ ແລະ ການຮ່ວມມືທີ່ດີງາມນຳກັນ ທັງໃນຂອບສອງຝ່າຍ ແລະ ຫຼາຍຝ່າຍ ນັບຕັ້ງແຕ່ໄດ້ສ້າງສາຍພົວພັນການທູດນຳກັນໃນວັນທີ 15 ຕຸລາ 1996 ຈົນເຖິງປັດຈຸບັນ. ການຢ້ຽມຢາມຂອງຄະນະຜູ້ແທນຂັ້ນສູງຂອງ ສະຫະອາຣັບ ເອມີເຣດ ຢູ່ ສປປ ລາວ ຄັ້ງນີ້ ເປັນນິມິດໝາຍອັນດີໃນການຊຸກຍູ້ສົ່ງເສີມການພົວພັນຮ່ວມມືສອງຝ່າຍໃຫ້ຫຼາຍຂຶ້ນ ບົນພື້ນຖານຄວາມເຊື່ອໝັ້ນ, ຄວາມເຂົ້າອົກເຂົ້າໃຈ, ຕ່າງຝ່າຍຕ່າງໄດ້ຮັບຜົນປະໂຫຍດຫຼາຍຂຶ້ນ, ພ້ອມທັງໃຫ້ການສະໜັບສະໜູນຊ່ວຍເຫລືອຊຶ່ງກັນ ແລະ ກັນ ໃນເວທີພາກພື້ນ ແລະ ສາກົນ. ສອງຝ່າຍ ໄດ້ສະແດງຄວາມຊົມເຊີຍທີ່ສອງປະເທດ ໄດ້ຮ່ວມກັນລົງນາມສັນຍາ ວ່າດ້ວຍ ການຂົນສົ່ງທາງອາກາດ ໃນວັນທີ 25 ເມສາ 2013 ແລະ ມີຜົນບັງຄັບໃຊ້ນັບແຕ່ວັນທີ 7 ມີນາ 2016 ເປັນຕົ້ນມາ, ຊຶ່ງສັນຍາດັ່ງກ່າວ ຈະເປັນຂົວຕໍ່ໃຫ້ແກ່ການອຳນວຍຄວາມສະດວກໃນການໄປມາຫາສູ່ກັນຂອງປະຊາຊົນສອງຊາດ ໃຫ້ນັບມື້ຫຼາຍຂຶ້ນໃນອະນາຄົດ. ພ້ອມກັນນີ້, ສອງຝ່າຍ ໄດ້ເຫັນດີຈະສືບຕໍ່ຊຸກຍູ້ໃຫ້ມີການແລກປ່ຽນການຢ້ຽມຢາມ ຊຶ່ງກັນ ແລະ ກັນ ໃນທຸກລະດັບໃຫ້ຫຼາຍຂຶ້ນ ເພື່ອປຶກສາຫາລື, ຖອດຖອນບົດຮຽນ ແລະ ຊຸກຍູ້ການຮ່ວມມືສອງຝ່າຍທີ່ມີມາແລ້ວນັ້ນ ໃຫ້ມີປະສິດທິຜົນສູງຂຶ້ນ, ໂດຍສະເພາະ ຊຸກຍູ້ສົ່ງເສີມການຮ່ວມມືດ້ານການຄ້າ, ການລົງທຶນ, ພະລັງງານໄຟຟ້າ, ນ້ຳມັນເຊື້ອໄຟ, ແກສ໊, ກະສິກຳ, ການຂົນສົ່ງ, ການສຶກສາ ແລະ ການທ່ອງທ່ຽວ. ນອກຈາກນີ້, ສອງຝ່າຍ ຍັງໄດ້ແລກປ່ຽນຄໍາຄິດຄໍາເຫັນກ່ຽວກັບ ສະພາບການພາກພື້ນ ແລະ ສາກົນ ທີ່ມີຄວາມສົນໃຈຮ່ວມກັນ.
ໃນໂອກາດດັ່ງກ່າວ, ທ່ານລັດຖະມົນຕີ ສະເຫຼີມໄຊ ກົມມະສິດ ໄດ້ສະແດງຄວາມຍິນດີຕ້ອນຮັບຕໍ່ການຢ້ຽມຢາມທາງການ ສປປ ລາວ ຂອງ ທ່ານລັດຖະມົນຕີ ເຊັກຄ໌ ອັບດູນລາ ບິນ ຊາຢິດ ບິນ ຊຸນຕານ ອາລ ນາຢັນແລະ ຄະນະໃນຄັ້ງນີ້, ສະແດງຄວາມຊົມເຊີຍທີ່ ສະຫະອາຣັບ ເອມີເຣດ ໄດ້ຮັບກຽດເປັນເຈົ້າພາບຈັດງານວາງສະແດງໂລກ (World Expo 2020) ແລະ ຊົມເຊີຍທີ່ທັງສອງຝ່າຍ ໄດ້ໃຫ້ການສະໜັບສະໜູນເຊິ່ງກັນ ແລະ ກັນໃນເວທີພາກພື້ນ ແລະ ສາກົນ ໃນໄລຍະຜ່ານມາ ແລະ ຫວັງຢ່າງຍິ່ງວ່າ ທັງສອງຝ່າຍຈະສືບຕໍ່ໃຫ້ການສະໜັບສະໜູນຊຶ່ງກັນ ແລະ ກັນໃນອະນາຄົດ. ພ້ອມກັນນີ້, ກໍ່ໄດ້ສະເໜີໃຫ້ລັດຖະບານ ສະຫະອາຣັບ ເອມີເຣດ ພິຈາລະນາໃຫ້ການຊ່ວຍເຫຼືອແກ່ ສປປ ລາວ ໃນການສ້າງຊັບພະຍາກອນມະນຸດ ກໍ່ຄືໃຫ້ທຶນການສຶກສາ ແລະ ຝຶກອົບຮົມໄລຍະສັ້ນ-ຍາວ ໃນຂະແໜງການຕ່າງໆ ທີ່ຝ່າຍ ສະຫະອາຣັບ ເອມີເຣດ ມີຄວາມຊຳນິຊຳນານ ເປັນຕົ້ນແມ່ນການພັດທະນາທາງດ້ານ ພື້ນຖານໂຄງລ່າງ, ພະລັງງານ, ໂຄງການເກັບຮັກສານ້ຳມັນ ແລະ ອາຍແກສ໌, ການຝຶກອົບຮົມພາສາອາຣັບ ໃຫ້ແກ່ພະນັກງານການທູດຂອງລາວ, ສະໜັບສະໜູນຊ່ວຍເຫຼືອໃນວຽກງານເກັບກູ້ລະເບີດບໍ່ທັນແຕກ ແລະ ຊຸກຍູ້ໃຫ້ນັກທ່ອງທ່ຽວ ສະຫະອາຣັບ ເອມິເຣດ ເຂົ້າມາທ່ອງທ່ຽວ ສປປ ລາວ ໃຫ້ຫຼາຍຂຶ້ນ ໂດຍສະເພາະປີ 2018 ນີ້ ເປັນປີທ່ອງທ່ຽວລາວ.
ທ່ານລັດຖະມົນຕີ ເຊັກຄ໌ ອັບດູນລາ ບິນ ຊາຢິດ ບິນ ຊຸນຕານ ອາລ ນາຢັນ ໄດ້ສະແດງຄວາມຍິນດີຈະສືບຕໍ່ຊຸກຍູ້ໃຫ້ພາກກ່ຽວຂ້ອງຂອງທັງສອງຝ່າຍ ປຶກສາຫາລື ແລະ ເຮັດວຽກຮ່ວມກັນໃຫ້ຫຼາຍຂຶ້ນ ເພື່ອເຮັດໃຫ້ບັນດາຂໍ້ສະເໜີຕ່າງໆປະກົດຜົນເປັນຈິງ. ພ້ອມດຽວກັນນີ້, ກໍ່ສະແດງຄວາມຂອບໃຈຕໍ່ ລັດຖະບານ ແຫ່ງ ສປປ ລາວ ທີ່ໄດ້ສະໜັບສະໜູນ ສະຫະອາຣັບ ເອມີເຣດ ໃນຂອບການຮ່ວມມືແຫ່ງອາຊີ (ACD) ແລະ ການຮ່ວມມືໃນຂອບອົງການສະຫະປະຊາຊາດໃນໄລຍະຜ່ານມາ.
ພາຍຫຼັງສຳເລັດການພົບປະ, ລັດຖະມົນຕີຕ່າງປະເທດທັງສອງທ່ານ ກໍ່ໄດ້ຮ່ວມກັນລົງນາມບົດບັນທຶກຄວາມເຂົ້າໃຈ ລະຫວ່າງ ກະຊວງການຕ່າງປະເທດ ແຫ່ງ ສປປ ລາວ ແລະ ສະຫະອາຣັບ ເອມີເຣດ ວ່າດ້ວຍ ການປຶກສາຫາລື ແລະ ການຮ່ວມມືຮ່ວມກັນ.


text:
ລັດຖະບານເຫັນດີວິທີການເປີດກ້ວາງສະໜາມບິນ ເຕີນເຊີນເຍີດ
(VOVWORLD) - ງປະຊຸມ, ບັນດສະມາຊິກຂອງຄະນະຜູ້ປະຈຳການລັດຖະບານ ໄດ້ສະໜັບສະໜູນວິທີການຍົກສະມັດຕະພາບຂອງສະໜາມບິນ ເຕີນເຊີນເຍີດ ຮັບໃຊ້ຜູ້ໂດຍສານແຕ່ 45 – 50 ລ້ານເທື່ອຄົນ/ປີ.
ວັນທີ 28 ມີນາ, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເປັນປະທານຈັດວາລະປະຊຸມຂອງຄະນະຜູ້ປະຈຳການລັດຖະບານ; ເຫັນດີເປັນເອກະພາບວິທີການເປີດກ້ວາງ ສະໜາມບິນ ເຕີນເຊີນເຍີດ ຕາມວິທີການຂອງບໍລິສັດປຶກສາເອກະລາດຂອງຝລັ່ງ ADPI. ທີ່ກອງປະຊຸມ, ບັນດສະມາຊິກຂອງຄະນະຜູ້ປະຈຳການລັດຖະບານ ໄດ້ສະໜັບສະໜູນວິທີການຍົກສະມັດຕະພາບຂອງສະໜາມບິນ ເຕີນເຊີນເຍີດ ຮັບໃຊ້ຜູ້ໂດຍສານແຕ່ 45 – 50 ລ້ານເທື່ອຄົນ/ປີ.
ກ່າວຄຳເຫັນສະຫລຸບກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວິທີການຂອງ ADPI ຍົກອອກມາຮັບປະກັນປະສິດທິຜົນຮອບດ້ານຈາກການນຳໃຊ້ທຶນ, ທີ່ດິນ ກໍ່ຄືເສດຖະກິດ, ເຕັກນິກ ແລະ ຄວາມໝັ້ນຄົງ, ຄວາມປອດໄພ. ບົນຈິດໃຈນັ້ນ, ທ່ານນາຍົກລັດຖະມົນຕີ ໄດ້ມອບໃຫ້ກະຊວງຄົມມະນາຄົມຂົນສົ່ງຊີ້ນຳບໍລິສັດໃຫ້ຄຳປຶກສາ ADPI ສົມທົບກັບອົງການທີ່ປຶກສາພາຍໃນປະເທດເພື່ອປະຕິບັດສຳເລັດວິທີການບົນພື້ນຖານຮັບປະກັນການນຳໃຊ້ທີ່ດິນດີທີ່ສຸດຢູ່ທັງພາກໃຕ້ ແລະ ພາກເໜືອ.


text:
ນາຍົກລັດຖະມົນຕີຫງວຽນຊວນຟຸກເຈລະຈາກັບນາຍົກລັດຖະມົນຕີຝລັ່ງ
ຕອນບ່າຍວັນທີ 02 ພະຈິກ, ຢູ່ຫ້ອງວ່າການລັດຖະບານ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະ ທ່ານນາຍົກລັດຖະມົນຕີຝລັ່ງ Edouard Philippe ໄດ້ດຳເນີນການເຈລະຈາ.
ການເຈລະຈາລະຫວ່າງນາຍົກລັດຖະມົນຕີຫວຽດນາມ - ຝລັ່ງ
(ພາບ: VGP)
ທີ່ການເຈລະຈາ, ການນຳ 2 ທ່ານໄດ້ເຫັນດີຕີລາຄາວ່າ ການພົວພັນຫວຽດນາມ - ຝລັ່ງ ພວມພັດທະນາຢ່າງຕັ້ງໜ້າໃນທຸກຂົງເຂດ ແລະ ຢືນຢັນຄວາມຕັດສິນໃຈລວມ ແມ່ນເຮັດໃຫ້ບັນດາເນື້ອໃນຂອງຄູ່ຮ່ວມມືຍຸດທະສາດຫວຽດນາມ - ຝລັ່ງ ເລິກເຊິ່ງຂຶ້ນຕື່ມ, ຕອບສະໜອງດ້ານຜົນປະໂຫຍດ ແລະ ຄວາມເອົາໃຈໃສ່ລວມຂອງ 2 ປະເທດ.
ການນຳ 2 ທ່ານໄດ້ຢືນຢັນວ່າ, ການຮ່ວມມືດ້ານເສດຖະກິດສືບຕໍ່ແມ່ນເສົາຄ້ຳບຸລິມະສິດສຳຄັນຂອງການພົວພັນ 2 ຝ່າຍ ແລະ ເນັ້ນໜັກວ່າ, ຄວນເພີ່ມທະວີການຮ່ວມມື, ຊຸກຍູ້ບັນດາໂຄງການຈຸດສຸມເຊິ່ງ 2 ຝ່າຍພວມຜັນຂະຫຍາຍ ກໍຄືການເພີ່ມທະວີການພົວພັນຫວຽດນາມ - ສະຫະພາບເອີລົບ. 2 ຝ່າຍກໍ່ເປັນເອກພາບນຳກັນສ້າງເງື່ອນໄຂເພື່ອສົ່ງເສີມບັນດາວິສາຫະກິດ 2 ປະເທດເພີ່ມທະວີການເຊື່ອມຕໍ່ຮ່ວມມືດຳເນີນທຸລະກິດ, ລົງທຶນໃນບັນດາຂົງເຂດເຊິ່ງຝລັ່ງ ມີທ່າແຮງ ແລະ ຫວຽດນາມ ມີຄວາມຕ້ອງການຄື: ພື້ນຖານໂຄງລ່າງ, ພະລັງງານ, ການບິນ - ອາວະກາດ, ວິທະຍາສາດ - ເຕັກໂນໂລຊີ…
2 ຝ່າຍໄດ້ຕີລາຄາສູງ ແລະ ເຫັນດີນຳຫັນວ່າ ຈະເພີ່ມທະວີການຮ່ວມມືໃນຂົງເຂດສາທາລະນະສຸກ; ປາດຖະໜາຢາກເພີ່ມທະວີການຮ່ວມມືດ້ານປ້ອງກັນຊາດ - ປ້ອງກັນຄວາມສະຫງົບ ແລະ ຢືນຢັນເຖິງຄວາມສຳຄັນຂອງການຮ່ວມມືດ້ານການສຶກສາບຳລຸງສ້າງ.
ການນຳ 2 ທ່ານກໍ່ເຫັນດີເພີ່ມທະວີການສົມທົບກັນເພື່ອຮັບປະກັນຜົນສຳເລັດຂອງກອງປະຊຸມຮ່ວມມືລະຫວ່າງທ້ອງຖິ່ນຕ່າງໆຂອງຫວຽດນາມ ແລະ ຝລັ່ງ ຄັ້ງທີ 11 ເຊິ່ງຈະດຳເນີນໃນຕົ້ນເດືອນ ເມສາ 2019 ຢູ່ນະຄອນ Toulouse (ຝລັ່ງ).
ການນຳ 2 ທ່ານໄດ້ຊີ້ແຈ້ງຄວາມສຳຄັນຂອງການຮັກສາສັນຕິພາບ, ສະຖຽນລະພາບ, ຊຸກຍູ້ການຮ່ວມມືຢູ່ພາກພື້ນ ແລະ ສາກົນ.
ແລະກໍ່ໃນວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານນາຍົກລັດຖະມົນຕີຝລັ່ງ Edouard Philippe ໄດ້ເປັນສັກຂີພິຍານພິທີລົງນາມ, ແລກປ່ຽນບັນດາເອກະສານ, ຂໍ້ຕົກລົງຮ່ວມມືລະຫວ່າງ 2 ປະເທດໃນບັນດາຂົງເຂດບຳລຸງສ້າງ, ພັດທະນາລັດຖະບານເອເລັກໂຕນິກ, ຮ່ວມມືດ້ານສາທາລະນະສຸກ, ການຮັບມືກັບການປ່ຽນແປງຂອງດິນຟ້າອາກາດ…
ຕອນບ່າຍວັນດຽວກັນ, ຢູ່ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານນາຍົກລັດຖະມົນຕີຝລັ່ງ Edouard Philippe ໄດ້ແຈ້ງໃຫ້ສື່ມວນຊົນຊາບກ່ຽວກັບໝາກຜົນການເຈລະຈາລະຫວ່າງນາຍົກລັດຖະມົນຕີ 2 ທ່ານ. ທ່ານນາຍົກລັດຖະມົນຕີໃຫ້ຮູ້ວ່າ, 2 ທ່ານໄດ້ມີການເຈລະຈາບັນລຸຜົນສຳເລັດ ແລະ ໄດ້ເປັນສັກຂີພິຍານ, ແລກປ່ຽນເອກະສານຮ່ວມມື 17 ສະບັບໃນຫຼາຍຂົງເຂດ.
(ແຫຼ່ງຄັດຈາກ VOV)


text:
ແຂວງກອນຕູມ ຄວນເລືອກເຟັ້ນບາງຂົງເຂດທີ່ເໝາະສົມເພື່ອບຸລິມະສິດພັດທະນາ
ກປ.ອອນໄລ - ຕອນບ່າຍວັນທີ 5 ກັນຍາ, ທ່ານນາຍົກລັດຖະມົນຕີ ຫງວຽນຊວນຟຸກ ແລະຄະນະປະຕິບັດງານຂອງລັດຖະບານໄດ້ເຮັດວຽກກັບການນໍາຫຼັກແຫຼ່ງແຂວງກອນຕູມ.
ທີ່ການເຮັດວຽກ, ທ່ານ ຫງວຽນຊວນຟຸກ ສະເໜີແຂວງກອນຕູມ ຮວບຮວມ, ກວດກາຄືນ, ຕີລາຄາໝາກຜົນບັນດາໂຄງການໄດ້ຜັນຂະຫຍາຍຢ່າງລະອຽດ; ສົມທົບກັບກະຊວງກະສິກໍາ ແລະພັດທະນາຊົນນະບົດ ລາຍງານຕໍ່ນາຍົກລັດຖະມົນຕີ ພິຈາລະນາ, ຕັດສິນບົນຈິດໃຈສ້າງເງື່ອນໄຂສະດວກເພື່ອໃຫ້ແຂວງກອນຕູມ ພັດທະນາຕົ້ນໄມ້ສະໝູນໄພທີ່ມີຄ່າຫາຍາກ ແລະມີມູນຄ່າດ້ານເສດຖະກິດສູງນັ້ນແມ່ນໂສມງອັກລີງ.
ກ່ຽວກັບໜ້າທີ່, ມາດຕະການພັດທະນາເສດຖະກິດ-ສັງຄົມ, ທ່ານ ຫງວຽນຊວນຟຸກ ສະເໜີແຂວງເລືອກເຟັ້ນບາງຂົງເຂດສໍາຄັນ, ເໝາະສົມເພື່ອບຸລິມະສິດຍູ້ແຮງ; ສຸມໃສ່ຊອກຫາແຫຼ່ງກໍາລັງຮັບປະກັນຄຸນນະພາບການເຕີບໂຕແບບຍືນຍົງ, ເປັນຕົ້ນແມ່ນກ່ຽວກັບການຄົມມະນາຄົມ, ຊົນລະປະທານ. ຄຽງຂ້າງນັ້ນ, ແຂວງຄວນໃສ່ໃຈກວ່າເຖິງການຍົກສູງຄຸນນະພາບການສຶກສາ, ແກ້ໄຂບັນຫາທີ່ດິນເປັນຢ່າງດີ; ພັດທະນາບັນດາບັນຫາສັງຄົມ ແລະຍົກສູງຄວາມຮູ້ຢ່າງກົມກຽວ. ທ່ານນາຍົກລັດຖະມົນຕີ ຫວັງວ່າແຂວງກອນຕູມ ຖືເປັນສໍາຄັນການຊອກຫາ, ຮຽກຮ້ອງການລົງທຶນ, ເປັນຕົ້ນແມ່ນບັນດານັກລົງທຶນໃຫຍ່ທີ່ມີຄວາມສາມາດບົ່ມຊ້ອນກວ່າອີກ.
ເຈາະຈີ້ມກ່ຽວກັບທິດພັດທະນາຂອງແຂວງກອນຕູມ, ທ່ານ ຫງວຽນຊວນຟຸກ ສະເໜີແຂວງເສີມຂະຫຍາຍຄວາມສາມາດບົ່ມຊ້ອນທີ່ມີຢູ່ແລ້ວໂດຍອີງໃສ່ບັນດາເສົາຄ້ຳ: ພັດທະນາປ່າໄມ້ແບບຍືນຍົງ, ຍົກສູງສະມັດຕະພາບປ່າໄມ້ຕິດພັນກັບການປູກຕົ້ນໄມ້ສະໝູນໄພ; ພັດທະນາກະສິກໍາປອດສານພິດ, ເຕັກໂນໂລຢີສູງຫຼາຍພາລະບົດບາດ; ພັດທະນາອຸດສາຫະກໍາພະລັງງານ; ພັດທະນາເສດຖະກິດດ່ານຊາຍແດນ, ການທ່ອງທ່ຽວ...
ໂດຍ: ເຈິ່ນຮວ່ຽນ


text:
ກອງປະຊຸມລັດຖະມົນຕີກະຊວງການຕ່າງປະເທດຫວຽດນາມ-ອົດສະຕາລີຄັ້ງທີ 1
(VOVWORLD) -ວັນທີ 28 ພຶດສະພາ, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິງ ພ້ອມກັບທ່ານນາງລັດຖະມົນຕີການຕ່າງປະເທດອົດສະຕາລີ Julie Bishop ໄດ້ເປັນປະທານຮ່ວມກອງປະຊຸມລັດຖະມົນຕີການຕ່າງປະເທດຫວຽດນາມ - ອົດສະຕາລີ ຄັ້ງທີໜຶ່ງ.
ທີ່ກອງປະຊຸມ, ລັດຖະມົນຕີ 2 ທ່ານໄດ້ຢືນຢັນຄວາມສຳຄັນຂອງການຍົກລະດັບການພົວພັນໃຫ້ຂຶ້ນສູ່ລະດັບຄູ່ຮ່ວມມືຍຸດທະສາດ ເນື່ອງໃນໂອກາດການຢ້ຽມຢາມອົດສະຕາລີ ຢ່າງເປັນທາງການຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຜ່ານມາ. 2 ຝ່າຍໄດ້ເຫັນດີສົມທົບກັນຢ່າງແໜ້ນແຟ້ນໃນການຜັນຂະຫຍາຍບັນດາເນື້ອໃນທີ່ໄດ້ເປັນເອກະພາບກັນແລ້ວ “ໃນຖະແຫຼງການຮ່ວມກ່ຽວກັບການສ້າງຕັ້ງການພົວພັນຄູ່ຮ່ວມມືຍຸດທະສາດຫວຽດນາມ - ອົດສະຕາລີ” ແລະ ປະຕິບັດສຳເລັດບັນດາຄາດໝາຍທີ່ໄດ້ວາງອອກໃນ “ໂຄງການເຄື່ອນໄຫວ 2016 - 2019”. ລັດຖະມົນຕີ 2 ທ່ານຖືວ່າ, ການຮ່ວມມືໃນຂົງເຂດເສດຖະກິດ, ການຄ້າ, ການລົງທຶນ ແມ່ນຈຸດສຸມຂອງການພົວພັນຄູ່ຮ່ວມມືຍຸດທະສາດ; ເຫັນດີເປີດກວ້າງ ແລະ ເຮັດໃຫ້ບັນດາຂົງເຂດຮ່ວມມືໃຫ້ເລິກເຊິ່ງກວ່າ; ຍູ້ແຮງບັນດາຂົງເຂດຮ່ວມມືທີ່ກະທົບຢ່າງຕັ້ງໜ້າ ແລະ ໂດຍກົງສຳລັບການຮັດແໜ້ນນ້ຳໃຈມິດຕະພາບ ແລະ ແລກປ່ຽນປະຊາຊົນຄື ການສຶກສາ, ວັດທະນະທຳ, ກິລາ, ທ່ອງທ່ຽວ…
ລັດຖະມົນຕີ 2 ທ່ານກໍ່ປຶກສາຫາລືກ່ຽວກັບສະພາບການຢູ່ພາກພື້ນ ແລະ ສາກົນ ທີ່ຕ່າງຝ່າຍຕ່າງມີຄວາມສົນໃຈ; ເຫັນດີສືບຕໍ່ສົມທົບກັນຢ່າງແໜ້ນແຟ້ນ ແລະ ຕັ້ງໜ້າກວ່າຢູ່ບັນດາເວທີປາໄສພາກພື້ນ ແລະ ສາກົນ, ໂດຍສະເພາະແມ່ນຢູ່ສະຫະປະຊາຊາດ, ອາຊຽນ, ເອເປັກ


text:
(VOVWORLD) - ຕາແສງເຕິນອານ, ເມືອງນິງກ່ຽວ, ນະຄອນເກິນເທີ, ທ່ານ ຟ້າມວັນຮ໋ຽວ, ຮອງເລຂາຄະນະປະຈຳນະຄອນ, ປະທານສະພາປະຊາຊົນນະຄອນເກິນເທີ ຕີລາຄາສູງບັນດາການປະກອບສ່ວນຢ່າງຕັ້ງໜ້າຂອງສະມາຄົມພຸດທະສາສະໜາ ຫວຽດນາມ, ບັນດາພະສົງສຳມະເນນ...
ເນື່ອງໃນໂອກາດວັນບຸນວິສາຂະບູຊາ ພສ 2562 ແລະ ລະດູເຂົ້າພັນສາ ປີ 2018, ຕອນເຊົ້າວັນທີ 25 ພຶດສະພາ, ຄະນະກຳມະການແນວໂຮມປະເທດຊາດຫວຽດນາມ ນະຄອນເກິນເທີ, ພ້ອມກັບຜູ້ຕາງໜ້າບັນດາຄະນະ, ຂະແໜງການ, ອົງການຈັດຕັ້ງມະຫາຊົນ ໄດ້ໄປຢ້ຽມຢາມ ແລະ ມອບຂອງຂວັນຢູ່ວັດແຫ່ງຕ່າງໆໃນບໍລິເວນນະຄອນ.
ທີ່ວັດ ແຄ໋ງກວາງ, ຕາແສງເຕິນອານ, ເມືອງນິງກ່ຽວ, ນະຄອນເກິນເທີ, ທ່ານ ຟ້າມວັນຮ໋ຽວ, ຮອງເລຂາຄະນະປະຈຳນະຄອນ, ປະທານສະພາປະຊາຊົນນະຄອນເກິນເທີ ຕີລາຄາສູງບັນດາການປະກອບສ່ວນຢ່າງຕັ້ງໜ້າຂອງສະມາຄົມພຸດທະສາສະໜາ ຫວຽດນາມ, ບັນດາພະສົງສຳມະເນນ, ພຸດທະສາສະນິກະຊົນ ໃນການປຸກລະດົມພໍ່ແມ່ພີ່ນ້ອງພຸດທະສາສະນິກະຊົນ ປະຕິບັດແຜນນະໂຍບາຍ, ນະໂຍບາຍຂອງພັກ ແລະ ກົດໝາຍຂອງລັດ; ມີບັນດາການເຄື່ອນໄຫວແທດຈິງໃນການຜະລິດ, ດຳເນີນທຸລະກິດ, ເຂົ້າຮ່ວມບັນດາການເຄື່ອນໄຫວທຳການກຸສົນ, ມະນຸດສະທຳ, ປະກອບສ່ວນເຂົ້າໃນການພັດທະນາເສດຖະກິດ, ຮັບປະກັນຊີວິດສັງຄົມຂອງນະຄອນ.
ກ່ອນໜ້ານັ້ນ, ວັນທີ 24 ພຶດສະພາ, ເນື່ອງໃນໂອກາດວັນບຸນວິສາຂະບູຊາ ພສ 2562 ແລະ ລະດູເຂົ້າພັນສາ ປີ 2018, ທ່ານຮອງປະທານສູນກາງແນວໂຮມປະເທດຊາດຫວຽດນາມ ເຮົ່າອາເລັ່ງ ໄດ້ໄປຢ້ຽມຢາມ, ອວຍພອນ ພະມະຫາອາຈານ ເຈົ້າອາວາດ ທິກບ໋າວງຽມ, ຮອງປະທານ ສະພາບໍລິຫານງານສູນກາງສະມາຄົມພຸດທະສາສະໜາຫວຽດນາມ, ຫົວໜ້າຄະນະ ທຳມະເທດສະໜາ ສູນກາງສະມາຄົມພຸດທະສາສະໜາຫວຽດນາມ, ຫົວໜ້າຄະນະບໍລິຫານງານສະມາຄົມພຸດທະສາສະໜາຫວຽດນາມນະຄອນຮ່າໂນ້ຍ ຢູ່ວັດ ບ່າດ໋າ, ເມືອງຮວ່ານກ໋ຽມ, ນະຄອນຮ່າໂນ້ຍ.


text:
ທ່ານຮອງນາຍົກລັດຖະມົນຕີ ຟ້າມບິງມິນ ພົບປະເຈລະຈາກັບທ່ານລັດຖະມົນຕີກະຊວງການຕ່າງປະເທດ ກູບາ
(VOVWORLD) -ໃນຂອບເຂດການຢ້ຽມຢາມທາງລັດຖະກິດຢູ່ກູບາຂອງທ່ານເລຂາທິການໃຫຍ່ ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຟຸຈ້ອງ, ວັນທີ 29 ມີນາ, ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດຫວຽດນາມ ຟ້າມບິງມິນ ໄດ້ມີການພົບປະເຈລະຈາກັບ ທ່ານລັດຖະມົນຕີກະຊວງການຕ່າງປະເທດກູບາ Bruno Rodriguez
ນະທີ່ນີ້, ສອງຝ່າຍຢັ້ງຢືນວ່າ ພ້ອມແລ້ວທີ່ຈະສົມທົບກັນຢ່າງແໜ້ນແຟ້ນເພື່ອຊຸກຍູ້ການຜັນຂະຫຍາຍບັນດາໝາກຜົນສຳຄັນທີ່ບັນລຸໄດ້ໃນການຢ້ຽມຢາມທາງລັດຖະກິດຢູ່ກູບາຂອງທ່ານເລຂາທິການໃຫຍ່ ຫງວຽນຟຸຈ້ອງ ໃນໂອກາດນີ້, ເປັນເອກະພາບຕໍ່ບັນດາມາດຕະການເພື່ອແນໃສ່ສືບຕໍ່ນຳການພົວພັນ ທີ່ເປັນມູນເຊື້ອອ້າຍນ້ອງແບບພິເສດຫວຽດນາມ - ກູບາ ໃຫ້ນັບມື້ນັບແທດຈິງ ແລະ ມີປະສິດທິຜົນໃນໄລຍະຈະມາເຖິງ, ພິເສດສຸມໃສ່ບັນດາຂົງເຂດທີ່ສອງຝ່າຍມີຄວາມສາມາດບົ່ມຊ້ອນ.
ທີ່ການພົບປະເຈລະຈາ, ສອງຝ່າຍກໍແລກປ່ຽນຢ່າງເລິກເຊິ່ງກວ້າງຂວາງກ່ຽວກັບບັນດາບັນຫາໃນພາກພື້ນ ແລະ ສາກົນທີ່ຕ່າງຝ່າຍຕ່າງມີຄວາມສົນໃຈ. ສອງຝ່າຍໄດ້ແບ່ງປັນຫຼັກໝັ້ນໃນການແກ້ໄຂບັນດາຂໍ້ຂັດແຍ້ງອະທິປະໄຕ ໂດຍສັນຕິວິທີ, ບໍ່ໃຊ້ກຳລັງອາວຸດ ຫຼືນາບຂູ່ນຳໃຊ້ກຳລັງອາວຸດ, ເຄົາລົບບັນດາວິວັດທະນາທາງການການທູດ ແລະ ນິຕິກຳ, ບົນພື້ນຖານເຄົາລົບກົດໝາຍສາກົນ ແລະ ບັນດາສົນທິສັນຍາສະຫະປະຊາຊາດທີ່ກ່ຽວຂ້ອງ.


text:
(VOVWORLD) -ໂດຍສືບຕໍ່ການຢ້ຽມຢາມອາເມລິກາຢ່າງເປັນທາງການ ແຕ່ວັນທີ 25-27 ມິຖຸນາ, ວັນທີ 26 ມິຖຸນາ, ຢູ່ນະຄອນຫຼວງ Washington, ທ່ານຮອງນາຍົກລັດຖະມົນຕີຫວຽດນາມ ເວືອງດິງເຫວ້ ໄດ້ມີການພົບປະ ແລະ ເຮັດວຽກກັບລັດຖະມົນຕີການຄ້າ, ຫົວໜ້າ ແລະອະດີດຜູ້ຕາງໜ້າການຄ້າຂອງອາເມລິກາ.
ທີ່ການພົບປະກັບທ່ານ Willbur Ross ລັດຖະມົນຕີກະຊວງການຄ້າອາເມລິກາ, ທ່ານ Robert Lighthizer ຫົວໜ້າຜູ້ຕາງໜ້າດ້ານການຄ້າຂອງອາເມລິກາ, ທ່ານຮອງນາຍົກລັດຖະມົນຕີ ເວືອງດິງເຫວ້ ສະເໜີຝ່າຍອາເມລິກາ, ແກ້ໄຂບັນຫາທີ່ຫວຽດນາມມີຄວາມສົນໃຈຄື ການຮັບຮອງເອົາລະບຽບການດ້ານເສດຖະກິດການຕະຫຼາດ, ບັນດາການຮ້ອງຟ້ອງຕ້ານການຂາຍບຸບລາຄາ, ຕ້ານການໜູນຊ່ວຍສຳລັບຜະລິດຕະພັນທີ່ໄດ້ນຳເຂົ້າຈາກຫວຽດນາມຄື ກຸ້ງ, ຈັກຊັກເຄື່ອງ, ພິຈາລະນາ ແລະ ຍົກເວັ້ນການຈັດວາງພາສີດ້ວຍອັດຕາສູງສຳລັບຜະລິດຕະພັນ ເຫຼັກກ້າ, ອາລູມີຍົມ ທີ່ນຳເຂົ້າຈາກຫວຽດນາມ.
ໃນການພົບປະກັບທ່ານນາງ ເອກອັກຄະລັດຖະທູດ Charlene Barshefsky, ອະດີດ ຜູ້ຕາງໜ້າດ້ານການຄ້າຂອງອາເມລິກາ, ຜູ້ທີ່ໄດ້ລົງນາມໃນສັນຍາການຄ້າລະຫວ່າງຫວຽດນາມ - ອາເມລິກາ ປີ 2000, ທ່ານຮອງນາຍົກລັດຖະມົນຕີ ເວືອງດິງເຫວ້ ສະເໜີໃຫ້ທ່ານນາງ Barshefsky ສືບຕໍ່ເອົາໃຈໃສ່, ໜູນຊ່ວຍຊຸກຍູ້ການຮ່ວມມື ເພື່ອຄວາມພັດທະນາລະຫວ່າງສອງປະເທດ, ພິເສດໃນຂົງເຂດເສດຖະກິດ, ການຄ້າ, ການລົງທຶນ, ປະກອບສ່ວນເພີ່ມທະວີການພົວພັນ ຄູ່ຮ່ວມມືຮອບດ້ານ ລະຫວ່າງຫວຽດນາມ ແລະ ອາເມລິກາ.
ແລະກໍໃນວັນດຽວກັນ, ທ່ານຮອງນາຍົກລັດຖະມົນຕີ ເວືອງດິງເຫວ້ ໄດ້ມີການພົບປະກັບທ່ານ Stephen Censky ຮອງລັດຖະມົນຕີຜູ້ທີ 1 ກະຊວງກະສິກຳອາເມລິກາ. ທີ່ການພົບປະ, ທ່ານ ເວືອງດິງເຫວ້ ເນັ້ນໜັກວ່າ ຫວຽດນາມຖືອາເມລິກາ ເປັນຄູ່ຮ່ວມມືການຄ້າສຳຄັນແຖວໜ້າຂອງຫວຽດນາມ, ສະເໜີກະຊວງກະສິກຳອາເມລິກາ ລົງນາມໃນຂໍ້ຕົກລົງແມ່ກ່ຽວກັບ ການຮ່ວມມືໃນຂົງເຂດກະສິກຳກັບກະຊວງກະສິກຳ ແລະ ພັດທະນາຊົນນະບົດຂອງຫວຽດນາມ, ມີໄຫວພິບໃນວິວັດການຕີລາຄາທີ່ຄ້າຍຄືກັນ ແລະ ສ້າງເງື່ອນໄຂສະດວກ ເພື່ອເຄື່ອນໄຫວການສົ່ງອອກປາໜັງຂອງຫວຽດນາມໄປຍັງຕະຫຼາດອາເມລິກາບໍ່ໃຫ້ຖືກຕັດຕອນ.
ໃນການຢ້ຽມຢາມຄັ້ງນີ້, ທ່ານຮອງນາຍົກລັດຖະມົນຕີຫວຽດນາມ ເວືອງດິງເຫວ້ ໄດ້ມີການພົບປະກັບທ່ານຜູ້ອຳນວຍການໃຫຍ່ທະນາຄານໂລກ ແລະ ຮອງຜູ້ອຳນວຍການກອງທຶນເງິນຕາສາກົນ (IMF).


text:
ປະທານາທິບໍດີ ອາເມລິກາ ສະເໜີດຳເນີນການພົບປະສຸດຍອດ ອາເມລິກາ - ສ.ປປ. ເກົາຫຼີຢູ່ບ້ານຢຸດຮົບ Panmunjom
(VOVWORLD) -ປະທານາທິບໍດີ ອາເມລິກາ Donald Trump ໄດ້ສະເໜີດຳເນີນການພົບປະສຸດຍອດ ກັບ ການນຳສ.ປປ. ເກົາຫຼີ Kim Jong-Un ຢູ່ບ້ານຢຸດຮົບ Panmunjom
ວັນທີ 30 ເມສາ, ປະທານາທິບໍດີ ອາເມລິກາ Donald Trump ໄດ້ສະເໜີດຳເນີນການພົບປະສຸດຍອດ ກັບ ການນຳສ.ປປ. ເກົາຫຼີ Kim Jong-Un ຢູ່ບ້ານຢຸດຮົບ Panmunjom ຊຶ່ງແມ່ນແຫ່ງຫາກໍດຳເນີນການພົບປະສຸດຍອດລະຫວ່າງ ສ.ເກົາຫຼີ ແລະ ສ.ປປ. ເກົາຫຼີ. ຫ້ອງວ່າການທຳນຽບປະທານາທິບໍດີ ສ.ເກົາຫຼີ ໃຫ້ຮູ້ເມື່ອວັນທີ 1 ພຶດສະພາວ່າ : ຖ້າຫາກໄດ້ຮັບເລືອກເປັນສະຖານທີ່ຈັດກອງປະຊຸມສຸດຍອດ ອາເມລິກາ - ສ.ປປ. ເກົາຫຼີໃນມໍ່ໆນີ້, ບ້ານຢຸດຮົບ Panmunjom ຈະກາຍເປັນສະຖານທີ່ທີ່ມີຄວາມໝາຍ ຊຶ່ງເປັນຂີດໝາຍກ່ຽວກັບຫຼັກໝາຍປະຫວັດສາດໃໝ່ໃຫ້ແກ່ສັນຕິພາບ.
ໃນຂະນະນັ້ນ, ສື່ມວນຊົນ ແຫ່ງ ສ.ເກົາຫຼີ ໃຫ້ຮູ້ໃນວັນທີ 30 ເມສາວ່າ : ປະເທດນີ້ພວມກະກຽມໃຫ້ແກ່ການພົບປະສຸດຍອດ 3 ຝ່າຍກັບອາເມລິກາ ແລະ ສ.ປປ. ເກົາຫຼີ ໃນເດືອນ ມິຖຸນາຫຼື ກໍລະກົດທີ່ຈະມາເຖິງ. ຖ້າຫາກວ່າ ວຽກງານທຸກຢ່າງດຳເນີນໄປດ້ວຍດີ, ການເຈລະຈາ 6 ຝ່າຍກ່ຽວກັບການປະຕິບັດວິວັດທະນາການສ້າງແຫຼມເກົາຫຼີ ປອດນິວເຄຼຍ ອາດຈະຖືກເຊື່ອມຕໍ່ຄືນໃໝ່.


text:
ກະກຽມຄວາມພ້ອມການຈັດກອງປະຊຸມສຳມະນາ ວິທະຍາສາດ
ແລະ ສະເຫຼີມສະຫຼອງບັ້ນຮົບປົດປ່ອຍຜາຖີ່ ຄົບຮອບ 50 ປີ
ກອງປະຊຸມປຶກສາຫາລືກ່ຽວກັບການກະກຽມຄວາມພ້ອມໃຫ້ແກ່ການຈັດກອງປະຊຸມສຳມະນາ ວິທະຍາສາດ ແລະ ສະເຫຼີມສະຫຼອງບັ້ນຮົບປົດປ່ອຍ
ຜາຖີ່ຄົບຮອບ 50 ປີ (10-11/3/1968 - 10-11/3/2018)ໄດ້ຈັດຂຶ້ນໃນຕອນເຊົ້າວັນທີ 19 ກຸມພາ 2018 ນີ້, ທີ່ຫ້ອງປະຊຸມຊັ້ນ 5 ຫ້ອງວ່າການປົກ
ຄອງແຂວງຫົວພັນ ໂດຍພາຍໃຕ້ການເປັນປະທານຂອງທ່ານ ພົນໂທ ວິໄລ ຫຼ້າຄຳຟອງ ເລຂາທິການສູນກາງພັກ, ຮອງລັດຖະມົນຕີກະຊວງປ້ອງກັນປະເທດ,
ຫົວໜ້າກົມໃຫຍ່ການເມືອງກອງທັບ ແລະ ມີທ່ານ ວັນໄຊ ແພງຊຸມມາ ເລຂາພັກແຂວງ ເຈົ້າແຂວງໆຫົວພັນ, ພ້ອມດ້ວຍຄະນະຮັບຜິດຊອບມາຈາກກະ
ຊວງປ້ອງກັນປະເທດ, ມີບັນດາອະນຸກຳມະການທຸກພາກສ່ວນອ້ອມຂ້າງແຂວງຫົວພັນເຂົ້າຮ່ວມ.
ພົນໂທ ວິໄລ ຫຼ້າຄຳຟອງ ເປັນປະທານກອງປະຊຸມປຶກສາຫາລືການກະກຽມຄວາມພ້ອມ
ການຈັດກອງປະຊຸມສຳມະນາ ວິທະຍາສາດແລະສະເຫຼີມສະຫຼອງບັ້ນຮົບປົດປ່ອຍຜາຖີ່ຄົບຮອບ 50 ປີ
ໃນກອງປະຊຸມ ທ່ານ ວັນໄຊ ແພງຊຸມມາ ໄດ້ລາຍງານກ່ຽວກັບການກະກຽມຄວາມພ້ອມແຕ່ລະໜ້າວຽກດ້ານຕ່າງໆດັ່ງນີ້: ໄດ້ແຕ່ງຕັ້ງຄະນະຮັບຜິດ
ຊອບຊີ້ນຳລວມ ແລະ ອະນຸກຳມະການເນື້ອໃນ, ອະນຸກຳມະການເສດຖະກິດ, ອະນຸກຳມະການພິທີການຮັບແຂກ, ຈັດສະຖານທີ່ ແລະ ຕົບແຕ່ງ, ອະນຸກຳມະ
ການປ້ອງກັນຊາດ-ປ້ອງກັນຄວາມສະຫງົບ, ອະນຸກຳມະການປຸກລະດົມຂະບວນການ, ສີລະປະວັນນະຄະດີ, ອະນຸກຳມະການບຸກຄະລາກອນ, ກຳນົດແຂກ
ເຂົ້າຮ່ວມ, ອະນຸກຳມະການຮັກສາສຸຂະພາບ, ອະນຸກຳມະການສະແດງສິລະປະການທະຫານ, ອະນຸກຳມະການຈູດບັ້ງໄຟ ລວມທັງໝົດມີ 9 ອະນຸກຳມະການ
ເຊິ່ງພ້ອມແລ້ວທີ່ຈະປະຕິບັດແຕ່ລະໜ້າວຽກໃຫ້ມີຜົນສຳເລັດຕາມແຜນການ ໃນກອງປະຊຸມແຕ່ລະອະນຸກຳມະການທຸກພາກສ່ວນໄດ້ຂຶ້ນປະກອບຄຳຄິດ
ຄຳເຫັນ ແລະ ປຶກສາຫາລື ເພື່ອຮັບປະກັນໃຫ້ແກ່ການຈັດສຳມະນາວິທະຍາສາດ ແລະ ການສະເຫຼີມສະຫຼອງວັນດັ່ງກ່າວໃຫ້ມີເນື້ອໃນຢ່າງເລິກເຊິ່ງ.
ຕອນທ້າຍກອງປະຊຸມ ທ່ານ ພົນໂທ ວິໄລ ຫຼ້າຄຳຟອງ ຍັງໄດ້ມີຄຳເຫັນຊີ້ນຳໃຫ້ແຕ່ລະຄະນະຮັບຜິດຊອບ ແລະ ອະນຸກຳມະການດ້ານຕ່າງໆຕ້ອງມີ
ຄວາມເປັນເຈົ້າການຮັບຜິດຊອບສູງຕໍ່ໜ້າທີ່ວຽກງານທີ່ຕົນເອງຮັບຜິດຊອບໃຫ້ບັນລຸຜົນສຳເລັດຢ່າງຈົບງາມ.


text:
ໂທລະເລກສະແດງຄວາມເສົ້າສະຫຼົດໃຈຂອງຄະນະບໍລິຫານງານສູນກາງພັກກອມມູນິດຫວຽດນາມ
ທ່ານ ສະໝານ ວິຍາເກດ, ໃນການຢ້ຽມຢາມ ມະຫາວິທະຍາໄລ ກູຍເຍີນປີ 2009
(ພາບ: Viết Ý/ສຳນັກຂ່າວສານ ຫວຽດນາມ)
ໂດຍໄດ້ຮັບຂ່າວວ່າ ທ່ານ ສະໝານ ວິຍາເກດ, ອະດີດກຳມະການສູນກາງພັກຊຸດທີ 2, 3, ອະດີດເລຂາສູນກາງພັກຊຸດທີ 3, ອະດີດກຳມະການກົມການເມືອງຊຸດທີ 4, 5, 6, 7, 8, ອະດີດປະທານສະພາແຫ່ງຊາດຊຸດທີ 3, 4, 5, ອະດີດຫົວໜ້າຄະນະຈັດຕັ້ງສຸູນກາງ, ອະດີດລັດຖະມົນຕີກະຊວງສຶກສາທິການ, ອະດີດຮອງລັດຖະມົນຕີກະຊວງປ້ອງກັນຄວາມສະຫງົບ, ອະດີດຫົວໜ້າກົມໃຫຍ່ການເມືອງກອງທັບປະຊາຊົນລາວ, ອະດີດຫົວໜ້າຄະນະຊີ້ນຳວຽກງານແນວຄິດ, ທິດສະດີ ແລະ ວັດທະນະທຳສູນກາງພັກປະຊາຊົນປະຕິວັດລາວ ເຖິງແກ່ມໍລະນະກຳເມື່ອວັນທີ 22/7/2016. ວັນທີ 23/7/2016, ຄະນະບໍລິຫານງານສູນກາງພັກກອມມູນິດ ຫວຽດນາມ, ສະພາແຫ່ງຊາດ ຫວຽດນາມ, ປະທານປະເທດ, ລັດຖະບານ ສສ ຫວຽດນາມ ໄດ້ສົ່ງໂທລະເລກແບ່ງເບົາຄວາມເສົ້າສະຫຼົດໃຈເຖິງຄະນະບໍລິຫານງານສູນກາງພັກປະຊາຊົນປະຕິວັດລາວ, ສະພາແຫ່ງຊາດ, ປະທານປະເທດ, ລັດຖະບານ ແຫ່ງ ສປປ ລາວ.
ແລະກໍ່ໃນວັນດຽວກັນ, ທ່ານ ຟ້າມບີ່ງມິງ, ກຳມະການກົມການເມືອງ, ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຫວຽດນາມ ໄດ້ສົ່ງໂທລະເລກແບ່ງເບົາຄວາມເສົ້າສະຫຼົດໃຈເຖິງທ່ານ ສະເຫຼີມໄຊ ກົມມະສິດ, ກຳມະການສູນກາງພັກ, ລັດຖະມົນຕີກະຊວງການຕ່າງປະເທດແຫ່ງ ສປປ ລາວ.
(ແຫຼ່ງຄັດຈາກ VOV)


text:
ລັດຖະມົນຕີການຕ່າງປະເທດອາເມລິກາ Pompeo ຢ້ຽມຢາມຫວຽດນາມເພື່ອຊຸກຍູ້ການພົວພັນ 2 ຝ່າຍ
(VOVWORLD) -ໂດຍໄດ້ຮັບຄຳເຊີນຂອງທ່ານຮອງນາຍົກລັດຖະມົນຕີ, ລັດຖະມົນຕີການຕ່າປະເທດຫວຽດນາມ ຟ້າມບິ່ງມິງ, ວັນທີ 07 ກໍລະກົດ, ທ່ານລັດຖະມົນຕີການຕ່າງປະເທດອາເມລິກາ Mike Pompeo ຈະເລີ່ມຕົ້ນການຢ້ຽມຢາມຫວຽດນາມ ຢ່າງເປັນທາງການ ໃນເວລາ 2 ວັນ.
ນີ້ແມ່ນການຢ້ຽມຢາມຫວຽດນາມ ຄັ້ງທຳອິດຂອງທ່ານ Mike Pompeo ໃນຖານະຕຳແໜ່ງເປັນລັດຖະມົນຕີການຕ່າງປະເທດອາເມລິກາ. ຫວຽດນາມ ກໍແມ່ນປະເທດທຳອິດໃນການເດີນທາງຂອງທ່ານ Mike Pompeo ຢູ່ເຂດອາຊີຕາເວັນອອກສ່ຽງໃຕ້.
ການຢ້ຽມຢາມຫວຽດນາມ ຄັ້ງນີ້ຂອງທ່ານລັດຖະມົນຕີການຕ່າງປະເທດອາເມລິກາ Mike Pompeo ຖືກດຳເນີນໃນສະພາບ ການພົວພັນຄູ່ຮ່ວມມືຮອບດ້ານຫວຽດນາມ - ອາເມລິກາ ໃນໄລຍະຜ່ານມາ ໄດ້ຮັບການພັດທະນາໃນຫຼາຍດ້ານ. ໂດຍໃຫ້ຮູ້ກ່ຽວກັບຄວາມໝາຍຂອງການຢ້ຽມຢາມ, ທ່ານຮອງໂຄສົກກະຊວງການຕ່າງປະເທດຫວຽດນາມ ໂງຕ່ວານທັ໊ງ, ຊີ້ແຈ້ງວ່າ.
“ການຢ້ຽມຢາມຂອງທ່ານລັດຖະມົນຕີການຕ່າງປະເທດອາເມລິກາ ໃນຄັ້ງນີ້ ແມ່ນເພື່ອແນໃສ່ສືບຕໍ່ຊຸກຍູ້ການພົວພັນຄູ່ຮ່ວມມືຮອບດ້ານລະຫວ່າງຫວຽດນາມ - ອາເມລິກາ ໃຫ້ພັດທະນາຢ່າງແທດຈິງ ແລະ ມີປະສິດທິຜົນ, ໂດຍສະເພາະແມ່ນໃນຂົງເຂດການເມືອງ, ການທູດ, ເສດຖະກິດ, ການຄ້າ, ການລົງທຶນ, ການປ້ອງກັນຊາດປ້ອງກັນຄວາມສະຫງົບ, ແກ້ໄຂຜົນຮ້າຍຢ້ອນຫຼັງຈາກສົງຄາມ. ນອກຈາກນັ້ນ, 2 ຝ່າຍຈະແລກປ່ຽນບັນດາບັນຫາພາກພື້ນ ແລະ ສາກົນທີ່ຕ່າງຝ່າຍຕ່າງມີຄວາມສົນໃຈ”.


text:
ການນຳຍີ່ປຸ່ນ-ອາເມລິກາ ເຫັນດີຈະພົບປະກັນກ່ອນດຳເນີນກອງປະຊຸມໃຫຍ່ສຸດຍອດລະຫວ່າງ ອາເມລິກາ - ສປປ.ເກົາຫຼີ
(VOVWORLD) -ວັນທີ 28 ພຶດສະພາ, ທ່ານນາຍົກລັດຖະມົນຕີຍີ່ປຸ່ນ Shinzo Abe ໃຫ້ຮູ້ວ່າ ທ່ານ ພ້ອມກັບທ່ານປະທານາທິບໍດີອາເມລິກາ Donal Trump ເຫັນດີເປັນເອກະພາບຈະພົບປະກັນກ່ອນດຳເນີນກອງປະຊຸມສຸດຍອດລະຫວ່າງອາເມລິກາ - ສປປ.ເກົາຫຼີ ຄາດວ່າຈະດຳເນີນໃນວັນທີ 12 ມິຖຸນາ ຈະມາເຖິງຢູ່ສິງກະໂປ.
ທີ່ການເຈລະຈາທາງໂທລະສັບລະຫວ່າງທ່ານນາຍົກລັດຖະມົນຕີ Shinzo Abe ແລະ ທ່ານປະທານາທິບໍດີ ອາເມລິກາ Donal Trump, ສອງຝ່າຍເຫັນດີເປັນເອກະພາບຮ່ວມມືກັນເພື່ອຈັດຕັ້ງກອງປະຊຸມໃຫຍ່ສຸດຍອດລະຫວ່າງອາເມລິກາ - ສປປ.ເກົາຫຼີ ໃຫ້ມີຄວາມໝາຍທີ່ສຸດ. ຕາມທ່ານນາຍົກລັດຖະມົນຕີ Shinzo Abe ແລ້ວ, ທ່ານປະທານາທິບໍດີອາເມລິກາ Donal Trump ໄດ້ຍົກອອກບາງການຜັນແປໃນມໍ່ໆມານີ້ ທີ່ມີສ່ວນກ່ຽວຂ້ອງເຖິງກອງປະຊຸມສຸດຍອດລະຫວ່າງອາເມລິກາ - ສປປ.ເກົາຫຼີ ແຕ່ບໍ່ເປີດເຜີຍໃຫ້ຮູ້ຂ່າວຄາວລະອຽດ.
ໃນບັນດາບົດກ່າວປາໄສຕ່າງຫາກໃນທ້າຍອາທິດຜ່ານມາ, ທັງທ່ານປະທານາທິບໍດີອາເມລິກາ Donal Trump ແລະ ການນຳ ສປປ.ເກົາຫຼີ Kim Jong – Un ລ້ວນແຕ່ໄດ້ສະແດງຄວາມພ້ອມທີ່ຈະພົບປະກັນຕາມແຜນການໃນວັນທີ 12 ມິຖຸນາຈະມາເຖິງຢູ່ສິງກະໂປ ເຖິງວ່າວັນທີ 24 ພຶດສະພາຜ່ານມາ, ທ່ານປະທານາທິບໍດີອາເມລິກາ Donal Trump ໄດ້ປະກາດວ່າ ຈະຍົກເລິກກອງປະຊຸມດັ່ງກ່າວກໍຕາມ.


text:
ນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າບັນດາວິສາຫະກິດຕ່າງປະເທດເພີ່ມທະວີການລົງທຶນເຂົ້າຫວຽດນາມ
ທ່ານນາຍົກລັດຖະມົນຕີ ຫງວຽນຊວນຟຸກ
ຕ້ອນຮັບຜູ້ອຳນວຍການໃຫຍ່ກຸ່ມບໍລິສັດ Samsung
(ພາບ: TTXVN)
ຕອນບ່າຍວັນທີ 04/05, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ມີບັນດາການຕ້ອນຮັບ ຜູ້ອຳນວຍການໃຫຍ່ກຸ່ມບໍລິສັດ Samsung ທ່ານShin Jong Kyun ແລະ ກຸ່ມບັນດານັກລົງທຶນ ອາເມລິກາ.
ທ່ານນາຍົກລັດຖະມົນຕີ ຫງວຽນຊວນຟຸກ ຖືວ່າ: ເລື່ອງກຸ່ມບໍລິສັດແຖວໜ້າໂລກຄື Samsung ລົງທຶນເຂົ້າ ຫວຽດນາມ ດ້ວຍຈຳນວນຫລາຍ ແລະ ໃຫ້ຄຳໝັ້ນສັນຍາລົງທຶນໄລຍະຍາວໃນຂົງເຂດເຕັກໂນໂລຢີສູງ ນັ້ນແມ່ນຄວາມຢັ້ງຢືນຢ່າງແຮງ ສຳລັບການດຶງດູດຂອງ ຫວຽດນາມ. ທ່ານນາຍົກລັດຖະມົນຕີ ປາດຖະໜາວ່າ: ກຸ່ມບໍລິສັດ Samsung ສືບຕໍ່ລົງທຶນເຂົ້າ ຫວຽນດາມ ຢ່າງແຮງ, ກໍ່ສ້າງ ແລະ ພັດທະນາສູນຄົ້ນຄວ້າ ແລະ ພັດທະນາ ດ້ວຍຂອບຂະໜາດໃຫຍ່ກ່ວາອີກ. ທ່ານນາຍົກລັດຖະມົນຕີ ຢືນຢັນວ່າ: ລັດຖະບານ ຫວຽດນາມ ໃຫ້ຄຳໝັ້ນສັນຍາສ້າງທຸກເງື່ອນໄຂສະດວກໃຫ້ບັນດານັກລົງທຶນຕ່າງປະເທດ, ໃນນັ້ນມີ Samsung ດຳເນີນການຜະລິດ, ດຳເນີນທຸລະກິດຢ່າງສະດວກ. ບັນດາຜົນແຫ່ງການດຳເນີນທຸລະກິດຂອງ Samsung ຢູ່ ຫວຽດນາມ ໄດ້ປະກອບສ່ວນຢ່າງແທດຈິງໃຫ້ແກ່ການພັດທະນາການພົວພັນຄູ່ຮ່ວມມືຍຸດທະສາດ ຫວຽນດມ - ສ.ເກົາຫຼີ ຕາມທິດເຂົ້າສູ່ລວງເລິກ ແລະ ມີປະສິດທິຜົນ. ທ່ານນາຍົກລັດຖະມົນຕີ ຫງວຽນຊວນຟຸກ ສະໜັບສະໜູນກຸ່ມບໍລິສັດ Samsung ສືບຕໍ່ເປີດກ້ວາງການລົງທຶນຢູ່ ຫວຽດນາມ ບໍ່ພຽງແຕ່ໃນຂົງເຂດເອເລັກໂຕນິກເທົ່ານັ້ນ ຫາກຍັງບັນດາຂົງເຂດມີທ່າແຮງອື່ນໆ. ຜູ້ອຳນວຍການໃຫຍ່ກຸ່ມບໍລິສັດ Samsung ທ່ານ Shin Jong Kyun ໃຫ້ຮູ້ວ່າ: ໃນປີນີ້, Samsung ຈະຜະລິດກ່ວາ 200 ລ້ານຜະລິດຕະພັນໂທລະສັບມືຖືສົ່ງອອກສູ່ປະເທດຕ່າງໆໃນໂລກ. ທ່ານ Shin Jong Kyun ປາດຖະໜາວ່າ: ລັດຖະບານ ຫວຽດນາມ ຈະມີຍຸດທະສາດເໝາະສົມໂດຍໄວ ເພື່ອຮອງຮັບທ່າອ່ຽນພັດທະນາເຕັກໂນໂລຢີຂໍ້ມູນຂ່າວສານ, ໂທລະຄົມມະນາຄົມຂອງໂລກ. ທ່ານ Shin Jong Kyun ໃຫ້ຄຳໝັ້ນສັນຍາຈະເຄົາລົບບັນດາຂໍ້ກຳນົດກົດໝາຍຂອງ ຫວຽດນາມ ກ່ຽວກັບການລົງທຶນ, ດຳເນີນທຸລະກິດ…ຢ່າງເຂັ້ມງວດ.
ແລະໃນວັນດຽວກັນ, ທີ່ການຕ້ອນຮັບກຸ່ມບັນດານັກລົງທຶນ ອາເມລະກາ ໂດຍທ່ານ William Weidner ຜູ້ອຳນວຍການກຸ່ມບໍລິສັດ Weidner Holdings ນຳໜ້າ. ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ບັນດາວິສາຫະກິດ ອາເມລິກາ ສາມາດໄວ້ວາງໃຈຕໍ່ສະພາບແວດລ້ອມແຫ່ງການລົງທຶນຢູ່ ຫວຽດນາມ. ທ່ານນາຍົກລັດຖະມົນຕີ ຫວັງວ່າ: ໃນໄລຍະຈະມາເຖິງ ການພົວພັນ ຫວຽດນາມ - ອາເມລິກາ ຈະພັດທະນາແຮງກ່ວາອີກ ໃນບັນດາຂົງເຂດ ໃນນັ້ນມີຂົງເຂດ ເສດຖະກິດ, ການຄ້າ, ການລົງທຶນ. ສ່ວນທ່ານ William Weidner ໃຫ້ຮູ້ວ່າ: ບັນດາສະມາຊິກລັດຖະສະພາ ອາເມລິກາ ສະໜັບສະໜູນບັນດາວິສາຫະກິດ ອາເມລິກາ ເຂົ້າລົງທຶນ, ດຳເນີນທຸລະກິດຢູ່ ຫວຽດນາມ ທີ່ສຸດ ແລະ ກຸ່ມວິສາຫະກິດ ອາເມລິກາ ກໍ່ປາດຖະໜາຢາກສ້າງສູນການຄ້າທັນສະໄໝຢູ່ນະຄອນ ໂຮ່ຈີມິນ. ທ່ານ William Weidner ຖືວ່າ: ດ້ວຍເລື່ອງເຂົ້າຮ່ວມສັນຍາຄູ່ຮ່ວມມືຂ້າມປາຊີຟິກ (TPP), ຫວຽດນາມ ຈະກາຍເປັແທດທີ່ດຶງດູດການລົງທຶນສາກົນ.
(ແຫຼ່ງຄັດຈາກ VOV)


text:
ຮັບປະກັນເລື່ອງຈ່າຍ, ຊົມໃຊ້ການປະກັນສັງຄົມໃຫ້ຜູ້ອອກແຮງງານອົບພະຍົບ
(VOVWORLD) - ຕອນເຊົ້າວັນທີ 20 ສິງຫາ, ທີ່ຮ່າໂນ້ຍ, ກະຊວງແຮງງານ - ທະຫານເສຍອົງຄະ ແລະ ສັງຄົມ ຫວຽດນາມ ເປັນປະທານຈັດຕັ້ງກອງປະຊຸມເຈົ້າໜ້າທີ່ອາວຸໂສກ່ຽວກັບການຮ່ວມມືແຮງງານ ກຳປູເຈຍ - ລາວ - ມຽນມາ - ໄທ ແລະ ຫວຽດນາມ (CLMTV) ຄັ້ງທີ 4
ດ້ວຍຫົວຂໍ້ວ່າ “ຮັບປະກັນຊີວິດສັງຄົມ: ລັກສະນະຮ່ວມສຳພັນຂອງປະກັນສັງຄົມໃຫ້ຊາວຜູ້ອອກແຮງງານອົບພະຍົບໃນ CLMTV”.
ເຂົ້າຮ່ວມກອງປະຊຸມມີຜູ້ຕາງໜ້າບັນດາກະຊວງ, ຂະແໜງການ, ສະຖານບັນຄົ້ນຄວ້າ ແລະ ບັນດາອົງການທີ່ກ່ຽວຂ້ອງເຖິງຂົງເຂດປະກັນສັງຄົມຢູ່ ຫວຽດນາມ; ຜູ້ຕາງໜ້າບັນດາອົງການຮັບຜິດຊອບກ່ຽວກັບປະກັນສັງຄົມປະເທດ ກຳປູເຈຍ - ລາວ - ມຽນມາ - ໄທ, ອົງການແຮງງານສາກົນ (ILO) ແລະ ຄະນະເລຂາ ອາຊຽນ…
ກ່າວຄຳເຫັນທີ່ພິທີໄຂ, ທ່ານຮອງລັດຖະມົນຕີກະຊວງແຮງງານ - ທະຫານເສຍອົງຄະ ແລະ ສັງຄົມ ຢວານເມົ້າຢ້ຽບ ຕີລາຄາສູງລັດຖະບານ ໄທ ທີ່ໄດ້ຍົກອອກຂໍ້ລິເລີ່ມການຈັດຕັ້ງກອງປະຊຸມຂັ້ນລັດຖະມົນຕີ ແລະ ຂັ້ນອາວຸໂສລະຫວ່າງ 5 ປະເທດ. ສິ່ງນີ້ຊ່ວຍ 5 ປະເທດ ກຳປູເຈຍ - ລາວ - ມຽນມາ - ໄທ - ຫວຽດນາມ ເພີ່ມທະວີວຽກງານຄຸ້ມຄອງຊາວຜູ້ອອກແຮງງານອົບພະຍົບລະຫວ່າງບັນດາປະເທດເວົ້າລວມ, ແຮງງານເຂດຊາຍແດນລະຫວ່າງ 5 ປະເທດເວົ້າສະເພາະ, ປະກອບສ່ວນນຳມາເຊິ່ງຜົນປະໂຫຍດແທດຈິງໃຫ້ປະຊາຊົນ ແລະ ການພັດທະນາເສດຖະກິດຂອງແຕ່ລະປະເທດ.


text:
ນາຍົກລັດຖະມົນຕີ ຫວຽດນາມ ຫງວຽນຊວນຟຸກ ຕ້ອນຮັບ ທ່ານເອກອັກຄະລັດຖະທູດ ຮຸງກາລີ
ທ່ານນາຍົກລັດຖະມົນຕີ ໃຫ້ຮູ້ວ່າ ຮຸງກາລີ ແມ່ນປະເທດທີ່ສະໜອງທຶນ (ODA) ໃຫ້ ຫວຽດນາມ ຫຼາຍກວ່າໝູ່ໃນບັນດາປະເທດໃນພາກພື້ນເອີຣົບຕາເວັນອອກກາງ.
ທ່ານເອກອັກຄະລັດຖະທູດ ຮຸງກາລີ Ory Csaba ແລະ ທ່ານນາຍົກລັດຖະມົນຕີ ຫງວຽນຊວນຟຸກ
ທີ່ການຕ້ອນຮັບ ທ່ານເອກອັກຄະລັດຖະທູດ ຮຸງກາລີ Ory Csaba ກ່ອນການຢ້ຽມຢາມ ຫວຽດນາມ ຢ່າງເປັນທາງການຂອງ ທ່ານນາຍົກລັດຖະມົນຕີ ຮຸງກາລີ Orban Vicktor ໃນມໍ່ໆນີ້, ຕອນບ່າຍວັນທີ 12 ກັນຍາ, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ ນີ້ຈະແມ່ນເຫດການສຳຄັນໃນການພົວພັນ ຫວຽດນາມ - ຮຸງກາລີ, ຊຶ່ງຈະເປີດຫຼາຍກາລະໂອກາດການຮ່ວມມືໃໝ່ດ້ວຍຂໍ້ຕົກລົງຮ່ວມມືຫຼາຍສະບັບຄາດວ່າຈະໄດ້ເຊັນໃນຫຼາຍຂົງເຂດ. ທ່ານນາຍົກລັດຖະມົນຕີ ໃຫ້ຮູ້ວ່າ ຮຸງກາລີ ແມ່ນປະເທດທີ່ສະໜອງທຶນ (ODA) ໃຫ້ ຫວຽດນາມ ຫຼາຍກວ່າໝູ່ໃນບັນດາປະເທດໃນພາກພື້ນເອີຣົບຕາເວັນອອກກາງ. ທ່ານນາຍົກລັດຖະມົນຕີສະເໜີ ທ່ານເອກອັກຄະລັດຖະທູດ ຮຸງກາລີ Ory Csaba ຊຸກຍູ້ໃຫ້ບັນວິສາຫະກິດ ຮຸງກາລີ ລົງທຶນເຂົ້າບັນດາຂົງເຂດທີ່ ຫວຽດນາມ ມີຄວາມຕ້ອງການສູງເຊັ່ນ: ສາທາລະນະສຸກ, ການຄຸ້ມຄອງແຫຼ່ງຊັບພະຍາກອນນ້ຳ, ການປຸງແຕ່ງສະບຽງອາຫານ…
ສ່ວນ, ທ່ານເອກອັກຄະລັດຖະທູດ ຮຸງກາລີ Ory Csaba ໃຫ້ຮູ້ວ່າການຢ້ຽມຢາມ ຫວຽດນາມ ໃກ້ຈະມາເຖິງນີ້ຂອງ ທ່ານນາຍົກລັດຖະມົນຕີ ຮຸງກາລີ ຈະສ້າງທ່າພັດທະນາໃໝ່ໃຫ້ການພົວພັນສອງປະເທດ. ຕິດຕາມ ທ່ານນາຍົກລັດຖະມົນຕີ ຮຸ່ງກາລີ ຈະມີວິສາຫະກິດປະມານ 70 ແຫ່ງ ແລະ ຕາມແຜນການ, ສອງຝ່າຍຈັດຕັ້ງເວທີປາໄສວິສາຫະກິດເພື່ອໃຫ້ບັນດາວິສາຫະກິດສອງປະເທດໄດ້ພົບປະ, ແລກປ່ຽນຮ່ວມມືໂດຍກົງ.
(ແຫຼ່ງຄັດຈາກ VOV)


text:
ລະຫວ່າງກອງປະຊຸມສຸດຍອດອາຊຽນ-ສະຫະລັດສະໄໝພິເສດທີ່ ລັດແຄລິຟໍເນຍ ສະຫະລັດອາເມລິກາ (15-16 ກຸມພາ 2016), ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດແຫ່ງ ສປປ ລາວໄດ້ຍາດເວລາພົບປະ, ໂອ້ລົມເພື່ອແລກປ່ຽນທັດ ແລະ ຄວາມຄິດເຫັນຮ່ວມກັນກັບບັນດາ ທ່ານ ນາຍົກ ຈາກ ສສ.ຫວຽດນາມ, ສິງກະໂປ, ກໍາປູເຈຍ ແລະ ອື່ນໆ.
ໃນໂອກາດດັ່ງກ່າວນີ້, ທ່ານ ຮອງນາຍົກລັດຖະມົນຕີກໍໄດ້ຖ່າຍຮູບຮ່ວມກັນເພື່ອຮັດແໜ້ນຄວາມສາມັກຄີຮັກແພງ, ມິດຕະພາບ ແລະ ເພື່ອນມິດທີ່ດີ ແນວໃດກໍດີ ສປປ ລາວຈະເປັນເຈົ້າພາບຈັດກອງປະຊຸມສຸດຍອດອາຊຽນ ແລະ ບັນດາກອງປະຊຸມປິ່ນອອ້ມໃນກາງປີນີ້ ເຊິ່ງເປັນຂີດໝາຍສໍາຄັນເຮັດໃຫ້ບັນດາປະມຸກລັດ ແລະ ຜູ້ນໍາລະດັບສູງໄດ້ມີໂອກາດປຶກສາຫາລື ແລະ ແລກປ່ຽນຄວາມຄິດຄວາມເຫັນດ້ານເສດຖະກິດ, ການເມືອງ, ຄວາມໝັ້ນຄົງ, ການຄ້າ, ການລົງທຶນ, ການສຶກສາ ແລະ ອື່ນໆພາຍໃນອາຊຽນ ແລະ ສາກົນອີກດ້ວຍ. ຮຽບຮຽງ: ເກີດຂວັນໃຈ
Pathedlao Lao


text:
ບັນດາການນຳ G7 ຈັດກອງປະຊຸມສຸດຍອດ - ລັດເຊຍ ປະຕິເສດການສະເໜີກັບຄືນ G7
(VOVWORLD) -ຕອນບ່າຍວັນທີ 08 ມິຖຸນາ (ຕາມເວລາທ້ອງຖິ່ນ), ການນຳບັນດາປະເທດສະມາຊິກກຸ່ມບັນດາປະເທດອຸດສາຫະກຳພັດທະນາ (G7) ໄດ້ຈັດກອງປະຊຸມປຶກສາຫາລືໂຕະມົນຢູ່ Charlevoix, Quebec ພາຍໃຕ້ການເປັນປະທານຂອງທ່ານນາຍົກລັດຖະມົນຕີປະເທດເຈົ້າພາບການາດາ Justin Trudeau.
ເຖິງວ່າ, ຫົວຂໍ້ຕົ້ນຕໍຂກວກອງປະຊຸມປີນີ້ລວມທັງການເພີ່ມທະວີການລົງທຶນ, ກໍຄືສ້າງວຽກເຮັດງານທຳເພື່ອຊຸກຍູ້ການເຕີບໂຕ ແລະ ຄວາມສະເໝີພາບລະຫວ່າງຍິງ - ຊາຍ, ແຕ່ຄວາມເຄັ່ງຕຶງດ້ານການຄ້າລະຫວ່າງອາເມລິກາ ແລະ ບັນດາປະເທດພັນທະມິດຄາດວ່າ ຈະປົກຄຸມທັງ 2 ມື້ດຳເນີນຂອງກອງປະຊຸມ. ປະຈຸບັນ, ບັນດາປະເທດສະມາຊິກທີ່ຍັງເຫຼືອຂອງ G7 ລ້ວນແຕ່ຢືນຢັນວ່າ ຈະສະແດງໃຫ້ເຫັນຫຼັກໝັ້ນເດັດດ່ຽວກັບທ່ານປະທານາທິບໍດີອາເມລິກາ Donald Trump ໃນບັນດາວາລະປຶກສາຫາລື, ເຖິງວ່າຈະບໍ່ເຄັ່ງຕຶງຫຼາຍເກີນໄປ ຍ້ອນຄວາມວິຕົກກັງວົນກໍ່ຕາມ, ແຕ່ກໍ່ອາດຈະພາໄປເຖິງສົງຄາມດ້ານການຄ້າດ້ວຍຂອບຂະໜາດໃຫຍ່.
ມີບັນຫາໜຶ່ງອີກທີ່ພວມພົ້ນເດັ່ນຂຶ້ນຢູ່ກອງປະຊຸມ G7 ປີນີ້ ແມ່ນເລື່ອງອາເມລິກາ ໄດ້ຮຽກຮ້ອງຢຸດຕິເລື່ອງປັດເຂ່ຍລັດເຊຍ ອອກຈາກກຸ່ມດັ່ງກ່າວ, ພ້ອມທັງເນັ້ນໜັກເຖິງບົດບາດຂອງມົດສະກູ ຢູ່ບັນດາກອງປະຊຸມສຸດຍອດ G7. ກ່າວຄຳເຫັນຢູ່ນອກກອງປະຊຸມ, ທ່ານປະທານາທິບໍດີ Trump ຖືວ່າ ບັນດາປະເທດສະມາຊິກ G7 ຄວນສະເໜີໃຫ້ລັດເຊຍ ກັບຄືນສູ່ການເຂົ້າຮ່ວມ ຍ້ອນມີຄວາມຈຳເປັນຂອງມົດສະກູ ໃນການເຈລະຈາ. ເຖິງຢ່າງໃດກໍ່ຕາມ, ລັດເຊຍ ໄດ້ປະຕິເສດ ຄຳສະເໜີຮຽກຮ້ອງກັບຄືນສູ່ G7 ແລະ ຢືນຢັນວ່າ ມົດສະກູ ພວມສຸມໃສ່ເຂົ້າໃນບັນດາຂອບເຂດຮ່ວມມື ແລະ ການເຈລະຈາອື່ນ.


text:
ລັດເຊຍ: ປະທານາທິບໍດີ Putin ສະເໜີແຕ່ງຕັ້ງທ່ານ D.Medvedev ດຳລົງຕຳແໜ່ງເປັນນາຍົກລັດຖະມົນຕີ ອາຍຸການໃໝ່
(VOVWORLD) - ແຈ້ງການຂອງວັງ Kremlin ໄດ້ຊີ້ແຈ້ງວ່າຕາມລັດຖະທຳມະນູນຂອງສະຫະພັນລັດເຊຍແລ້ວ, ປະທານາທິບໍດີສະເໜີແຕ່ງຕັ້ງທ່ານ Dmitry Medvedev ເປັນນາຍົກລັດຖະມົນຕີ ລັດຖະບານສະຫະພັນລັດເຊຍ
ວັນທີ 7 ພຶດສະພາ, ທ່ານປະທານາທິບໍດີ ລັດເຊຍ Vladimir Putin ໄດ້ສະເໜີແຕ່ງຕັ້ງທ່ານ Dmitry Medvedev ດຳລົງຕຳແໜ່ງເປັນນາຍົກລັດຖະມົນຕີ ປະເທດນີ້ໃນອາຍຸການໃຫມ່. ແຈ້ງການຂອງວັງ Kremlin ໄດ້ຊີ້ແຈ້ງວ່າຕາມລັດຖະທຳມະນູນຂອງສະຫະພັນລັດເຊຍແລ້ວ, ປະທານາທິບໍດີສະເໜີແຕ່ງຕັ້ງທ່ານ Dmitry Medvedev ເປັນນາຍົກລັດຖະມົນຕີ ລັດຖະບານສະຫະພັນລັດເຊຍ ເພື່ອໃຫ້ Duma ແຫ່ງຊາດ (ສະພາຕ່ຳ ລັດເຊຍ) ຮັບຮອງເອົາ.
ແລະກໍ່ໃນວັນດຽວກັນ, ນາຍົກລັດຖະມົນຕີ ທີ່ໄດ້ຮັບການສະເໜີແຕ່ງຕັ້ງ Dmitry Medvedev ໄດ້ປະກາດການສະເໜີແຕ່ງຕັ້ງຜູ້ດຳລົງຕຳແໜ່ງຮອງນາຍົກລັດຖະມົນຕີ ໃນຄະນະລັດຖະບານໃໝ່ໃນວາລະປະຊຸມຂອງສະພາແຫ່ງຊາດ ສະຫະພັນລັດເຊຍ. ທ່ານ Dmitry Medvedev ສະເໜີແຕ່ງຕັ້ງທ່ານ Vitaly Mutko ເປັນຮອງນາຍົກລັດຖະມົນຕີຮັບຜິດຊອບບັນຫາກໍ່ສ້າງ, ທ່ານນາງ Olga Golodets ເປັນຮອງນາຍົກລັດຖະມົນຕີ ຮັບຜິດຊອບບັນຫາກິລາ , ຮອງລັດຖະມົນຕີກະຊວງປ້ອງກັນປະເທດ Yuri Borisov, ເປັນຮອງນາຍົກລັດຖະມົນຕີ ຮັບຜິດຊອບອຸດສາຫະກຳປ້ອງກັນຊາດ. ຄຽງຄູ່ກັນນັ້ນ, ທ່ານ Dmitry Medvedev ກໍ່ໄດ້ສະເໜີທ່ານລັດຖະມົນຕີກະຊວງການເງິນ Anton Siluanov ຮັກສາຕຳແໜ່ງປະຈຸບັນ ແລະ ທັງຮັບຜິດຊອບໜ້າທີ່ໃໝ່ນັ້ນແມ່ນຮອງນາຍົກລັດຖະມົນຕີຜູ້ທີໜຶ່ງ.


text:
ໂຄງການຫຼັກສູດການສຶກສາ:
ວັດຖຸປະສົງຫຼັກຂອງຄະນະອັກສອນສາດ ມະຫາວິທະຍາໄລແຫ່ງຊາດຄືການໃຫ້ໂອກາດເຫຼົ່ານັກສຶກສາຈາກທຸກພາກຂອງ ສປປ ລາວ ໂດຍສະເພາະນັກສຶກສາຈາກເຂດທີ່ດ້ອຍໂອກາດ ແລະບໍ່ມີພື້ນຖານ. ນອກຈາກນີ້ຍັງເຮັດໃຫ້ສະພາບແວດລ້ອມການຮຽນ -ການສອນ ການຄົ້ນຄວ້າວິໄຈ ແລະປະສົບການທີ່ມີຄຸນະພາບສູງທີ່ສຸດເປັນທີ່ຄາດຫວັງວ່າຫຼັກສູດການສຶກສາຈະທ້ອນ ແລະ ດູດ ຊຶມຄຸ່ນຄ່າມະນຸດສຳພັນເຊິ່ງຈະສົ່ງຜົນສະທ້ອນໃຫ້ຜູ້ສຳເລັດການສຶກສາບໍ່ພຽງແຕ່ກາຍເປັນມືອາຊີບທີ່ປະສົບຜົນສຳເລັດ ແຕ່ຍັງ ແນມເຫັນໄດ້ບຸກຄະລາກອນທີ່ຈະໄດ້ເຝິກຝົນຄຸນລັກສະນະເຫຼົ່ານີ້ເປັນວິຖີຊີວິດຕໍ່ໄປ. ທັງໝົດຫຼັກສູດການສຶກສາຂອງຄະນະ ອັກສອນສາດ ມະຫາວິທະຍາໄລແຫ່ງຊາດ ໄດ້ຮັບການອະນຸມັດຈາກກະຊວງສຶກສາທິການ ແລະກິລາ ກ່ອນການດຳເນີນການ ແລະສະເໜີການລົງທະບຽນໃຫ້ນັກສຶກສາທັງໝົດໂຄງການຫຼັກສູດການສຶກສາຂອງຄະນະອັກສອນສາດຕ້ອງໄດ້ຮັບໜ່ວຍກິດບໍ່ ຕ່ຳກວ່າ ຫຼັກສູດແຫ່ງຊາດ ( QA )
ຄະນະອັກສອນສາດ ມະຫາວິທະຍາໄລແຫ່ງຊາດ ສະເໜີໂຄງການຫຼັກສູດການສຶກສາ ດັ່ງຕໍ່ໄປນີ້:
ຄະນະອັກສອນສາດ ມະຫາວິທະຍາໄລແຫ່ງຊາດ ໄດ້ເປີດການຮຽນ-ການສອນຫຼັກສູດປະລິນຍາໂທອັກສອນສາດ 3 ສາຂາ ວິຊາດັ່ງລູ່ມນີ້:
1. ໂຄງສ້າງຫຼັກສູດປະລິນຍາໂທອັກສອນສາດສາຂາວິຊາພາສາລາວ:
2. ໂຄງສ້າງຫຼັກສູດປະລິນຍາໂທອັກສອນສາດສາຂາວິຊາວັນນະຄະດີລາວ:
3. ໂຄງສ້າງຫຼັກສູດປະລິນຍາໂທອັກສອນສາດສາຂາວິຊາການສອນພາສາອັງກິດ-ພາສາຕ່າງປະເທດ:


text:
ປະຈຳເມືອງຫົງສາ, ໂດຍການເປັນປະທານຮ່ວມຂອງ ທ່ານ ພອນສະຫວັນ ໄຊສົມພັນ ຮອງເລຂາພັກເມືອງ ຮອງເຈົ້າເມືອງ ເມືອງຫົງສາ, ມີ ທ່ານ ນາງ ແພງຈັນ ແກ້ວມະນີວົງ ກຳມະການພັກແຂວງ ຫົວໜ້າພະແນກ ແຮງງານ ແລະ ສະຫວັດດີການສັງຄົມ ແຂວງໄຊຍະບູລີ, ທ່ານ ບຸນຍອດ ຈັນທະວອນ ຮອງຜູ້ອຳນວຍການ ຫ້ອງການກອງທຶນປະກັນສັງຄົມແຫ່ງຊາດ, ໃຫ້ກຽດເຂົ້າຮ່ວມມີ ຫົວໜ້າສູນບໍລິການປະກັນສັງຄົມ ແຂວງໄຊຍະບູລີ, ຄະນະປະຈຳພັກເມືອງ, ກຳມະການພັກເມືອງ, ຫົວໜ້າຫ້ອງການ, ຫົວໜ້າກອງບັນຊາການທະຫານ ຕຳຫຼວດ, ນາຍບ້ານ, ເທດສະບານ, ລັດວິສາຫະກິດ, ຕ່າງໜ້າບໍລິສັດ ພ້ອມດ້ວຍວິຊາການທີ່ກ່ຽວຂ້ອງເຂົ້າຮ່ວມທັງໝົດ 65 ທ່ານ, ຍິງ 13 ທ່ານ.
ໃນກອງປະຊຸມ ທ່ານ ນາງ ແພງຈັນ ແກ້ວມະນີວົງ ກຳມະການພັກແຂວງ ຫົວໜ້າພະແນກ ຮສສ ແຂວງ ໄຊຍະບູລີ ໄດ້ໃຫ້ກຽດຂື້ນຜ່ານ ຂໍ້ຕົກລົງຂອງລັດຖະມົນຕີ ກະຊວງ ຮສສ ສະບັບເລກທີ 3062/ຮສສ ລົງວັນທີ 23 ສິງຫາ 2018 ວ່າດ້ວຍການອະນຸມັດສ້າງຕັ້ງໜ່ວຍບໍລິການ ກອງທຶນປະກັນສັງຄົມ ຢູ່ ຂັ້ນເມືອງ ແລະ ຜ່ານແຜນການຂອງທ່ານເຈົ້າເມືອງກ່ຽວກັບໜ່ວຍບໍລິການຂອງກອງທຶນປະກັນສັງຄົມ ປະຈຳ ເມືອງຫົງສາ. ຈາກນັ້ນ ໄດ້ມີການຮັບຟັງການບັນຍາຍກ່ຽວກັບກົດໝາຍວ່າດ້ວຍການປະກັນສັງຄົມ ເວົ້າລວມ ເວົ້າສະເພາະ ກໍ່ຄືສິດຜົນ ປະໂຫຍດທີ່ຈະໄດ້ຮັບໃນເວລາເຂົ້າເປັນສະມາຊິກປະກັນສັງຄົມ ໂດຍການຂື້ນບັນຍາຍຂອງ ທ່ານ ບຸນຍອດ ຈັນທະວອນ ຮອງຜູ້ອຳນວຍການ ຫກປຊ, ເຊິ່ງທ່ານໄດ້ສະແດງໃຫ້ເຫັນເຖິງພາບລວມຂອງລະບົບປະກັນສັງຄົມໃນລາວ, ຈຸດປະສົງ, ຄວາມໝາຍຄວາມສຳຄັນຂອງການປະກັນ ສັງຄົມ, ການຈັດສັນກອງທຶນປະກັນສັງຄົມ, ພ້ອມທັງລົງເລິກໃນແຕ່ລະປະເພດການອຸດໜູນທີ່ປະກັນສັງຄົມໃຫ້ການຄຸ້ມຄອງ ເຊັ່ນ: ອຸດໜູນອຸປະຕິເຫດແຮງງານ ແລະ ພະຍາດອາຊີບ, ອຸດໜູນປິ່ນປົວສຸຂະພາບ, ອຸດໜູນປ່ວຍການ, ອຸດໜູນເສຍອົງຄະ, ອຸດໜູນບຳນານ, ອຸດໜູນເສຍຊີວິດ, ອຸດໜູນສະມາຊິກຄອບຄົວຂອງຜູ້ເສຍຊີວິດ ແລະ ອຸດໜູນວ່າງງານ ສໍາລັບຫົວໜ່ວຍວິສາຫະກິດ; ພ້ອມດຽວກັນນັ້ນ ທ່ານ ບຸນຍອດ ຈັນທະວອນ ຍັງໄດ້ຮຽກຮ້ອງໃຫ້ສະມາຊິກເອົາໃຈໃສ່ຕື່ມກ່ຽວກັບການແຈ້ງຂໍ້ມູນນຳປະກັນສັງຄົມທຸກຄັ້ງ ໃນກໍລະນີທີ່ມີການປ່ຽນແປງ ຂໍ້ມູນ ເຊັ່ນ: ປ່ຽນສະຖານະພາບຈາກໂສດມາເປັນແຕ່ງງານ, ເປັນໝ້າຍ, ຮ້າງ, ປ່ຽນຊື່, ນາມສະກຸນ, ເລກບັດປະຈຳຕົວ, ເລກປື້ມສຳມະໂນຄົວ ແລະອື່ນໆທີ່ຈຳເປັນ ເພື່ອຮັບປະກັນບໍ່ໃຫ້ມີການຕົກເຮ່ຍ ຫຼື ເສຍສິດຈາກລະບົບປະກັນສັງຄົມ. ພາຍຫຼັງສິ້ນສຸດການບັນຍາຍ, ປະທານໄດ້ ເປີດໂອກາດໃຫ້ຜູ້ເຂົ້າຮ່ວມແລກປ່ຽນຖາມ-ຕອບ ກ່ຽວກັບບັນຫາທີ່ຍັງມີຄວາມສົນໃຈເພີ່ມຕື່ມ ຊຶ່ງເຫັນໄດ້ວ່າ ຜູ້ເຂົ້າຮ່ວມສ່ວນຫຼາຍ ມີຄວາມສົນໃຈສູງຕໍ່ກັບການເຂົ້າເປັນສະມາຊິກປະກັນສັງຄົມໃນລະບົບສະໝັກໃຈ ແລະ ສິດຜົນປະໂຫຍດທີ່ຈະໄດ້ຮັບໃນລະບົບດັ່ງກ່າວ ແລະ ບັນຫາອື່ນໆ ເປັນຕົ້ນແມ່ນ ການປິ່ນປົວໃນກໍລະນີເຈັບເປັນສຸກເສີນ, ຂັ້ນຕອນການນຳສົ່ງຕໍ່ຄົນເຈັບ ລະຫວ່າງ ໂຮງໝໍຂັ້ນທ້ອງຖິ່ນ ຫາໂຮງໝໍ ສູນກາງ, ຊຶ່ງພາຍຫຼັງການອະທິບາຍຊີ້ແຈງໃນແຕ່ລະບັນຫາ ເຫັນໄດ້ວ່າຜູ້ເຂົ້າຮ່ວມມີຄວາມເຂົ້າໃຈແຈ້ງ ແລະ ເຫັນໄດ້ເຖິງຄວາມສຳຄັນຕໍ່ກັບ ວຽກງານປະກັນສັງຄົມ. ໃນໂອກາດດັ່ງກ່າວ, ທ່ານ ສົມຈັນ ພົມມະນີວັນ ຫົວໜ້າສູນບໍລິການກອງທຶນປະກັນສັງຄົມ ແຂວງໄຊຍະບູລີ ກໍ່ໄດ້ມີຄຳເຫັນໂດຍຫຍໍ້ວ່າ: ການສ້າງໜ່ວຍບໍລິການກອງທຶນປະກັນສັງຄົມໃນຄັ້ງນີ້ ແມ່ນໄດ້ເປັນໄປຕາມຄຳຮຽກຮ້ອງ ແລະ ການສະເໜີຂອງ ບັນດາຫ້ອງການ ກະຊວງ ກົມກອງ ແລະ ຫົວໜ່ວຍວິສາຫະກິດຕ່າງໆ ທີ່ຢູ່ພາຍໃນເມືອງຫົງສາ, ຊຶ່ງສອດຄ່ອງກັບແນວທາງນະໂຍບາຍ ຂອງພັກ ແລະ ລັດຖະບານ ເພື່ອສ້າງຄວາມອຳນວຍໃຫ້ແກ່ສະມາຊິກ ສາມາດເຂົ້າມາພົວພັນວຽກງານປະກັນສັງຄົມ ຢູ່ໜ່ວຍບໍລິການເມືອງ ຫົງສາ ເຊັ່ນ: ການຂື້ນທະບຽນ, ການຮ້ອງຂໍເງິນອຸດໜູນ ແລະ ວຽກງານອື່ນໆທີ່ກ່ຽວຂ້ອງ ໄດ້ຢ່າງສະດວກສະບາຍ ວ່ອງໄວ ແລະ ທັນກັບສະພາບການ ໂດຍຜ່ານໜ່ວຍບໍລິການດັ່ງກ່າວ. ເພື່ອເຮັດໃຫ້ກອງປະຊຸມເຕັມໄປດ້ວຍຄວາມໝາຍຄວາມສຳຄັນ, ໃນນາມປະທານ ກອງປະຊຸມ ທ່ານ ພອນສະຫວັນ ໄຊສົມພັນ ຮອງເລຂາພັກເມືອງ ຮອງເຈົ້າເມືອງ ເມືອງຫົງສາ ໄດ້ມີຄຳເຫັນຕໍ່ທີ່ປະຊຸມ, ທ່ານກ່າວວ່າ: ການສ້າງຕັ້ງໜ່ວຍບໍລິການກອງທຶນປະກັນສັງຄົມ ຢູ່ ເມືອງຫົງສາ ແຂວງໄຊຍະບູລີ ຂອງພວກເຮົາ ແມ່ນໄດ້ຮັບຄວາມເຊື່ອໝັ້ນ ແລະ ຄວາມວາງໃຈ ຈາກ ພັກແລະລັດຖະບານ ເວົ້າລວມ ເວົ້າສະເພາະ ກໍ່ຄື ກະຊວງແຮງງານ ແລະ ສະຫວັດດີການສັງຄົມ ທີ່ໄດ້ເລືອກເມືອງຫົງສາ ເປັນເມືອງທຳອິດຂອງແຂວງໄຊຍະບູລີ ແລະ ເປັນເມືອງທີສອງຂອງປະເທດ ໃນການເປີດໜ່ວຍບໍລິການກອງທຶນປະກັນສັງຄົມຂັ້ນເມືອງ ເພື່ອອຳນວຍຄວາມສະດວກວຽກງານດັ່ງກ່າວໃຫ້ແກ່ສະມາຊິກ, ຊຶ່ງເປັນໜຶ່ງໃນແນວທາງຂອງພັກ ແລະ ລັດຖະບານໃນການຄ້ຳປະກັນທາງດ້ານ ສະຫວັດດີການ ກໍ່ຄື ການແກ້ໄຂຄວາມທຸກຍາກໃຫ້ແກ່ພໍ່ແມ່ພີ່ນ້ອງປະຊາຊົນເມືອງຫົງສາ ໃຫ້ມີຊີວິດທີ່ດີຂື້ນ, ສືບຕໍ່ຄົ້ນຄ້ວາແນວທາງ ນະໂຍບາຍທີ່ສອດຄ່ອງ ເໝາະສົມ ສຳລັບກຳລັງທະຫານ ຕຳຫຼວດ, ເອົາໃຈໃສ່ໃນການແຈ້ງອັບເດດຂໍ້ມູນນຳປະກັນສັງຄົມ ຖ້າຫາກມີການ ປ່ຽນແປງຂໍ້ມູນຕ່າງໆ ແລະ ການປະກອບເອກະສານຮັບເງິນອຸດໜູນຕາມລະບຽບການທີ່ປະກັນສັງຄົມໄດ້ກຳນົດໄວ້ ທັງນີ້ກໍ່ເພື່ອຮັບປະກັນ ສິດແລະຜົນປະໂຫຍດຂອງຕົນເອງ ແລະ ຄອບຄົວ, ພ້ອມທັງຮຽກຮ້ອງເຖິງຜູ້ເຂົ້າຮ່ວມໃນກອງປະຊຸມ ຈົ່ງພ້ອມກັນນຳເອົາເນື້ອໃນຈິດໃຈ ຂອງກອງປະຊຸມ ນໍາໄປເຜີຍແຜ່ໃຫ້ແກ່ພະນັກງານ, ປະຊາຊົນໃນຄວາມຮັບຜິດຊອບຂອງຕົນ ແລະ ພັດທະນາວຽກງານດັ່ງກ່າວໃຫ້ມີ ຄວາມເຂັ້ມແຂງຍິ່ງຂື້ນໄປເລື້ອຍໆ. ກອງປະຊຸມເຜີຍແຜ່ວຽກງານປະກັນສັງຄົມ ແລະ ພິທີປະກາດໜ່ວຍບໍລິການກອງທຶນປະກັນສັງຄົມ ປະຈຳເມືອງຫົງສາ ໄດ້ປິດລົງໃນຕອນບ່າຍຂອງມື້ດຽວກັນ.


text: ເກມ Simulator ສໍາລັບເດັກຍິງ, ແນ່ນອນ, ມີສະເພາະຂອງເຂົາເຈົ້າເອງ. ແລະມັນບໍ່ໄດ້ຖືກເດັກທຸກຈະມັກ. ບໍ່ຢ່າງຫນ້ອຍເນື່ອງຈາກວ່າ, ໃນ simulations ແບບນີ້ມີໄວ້ຢູ່ຂ້າງອາລົມແລະການພົວພັນ. ເດັກຍິງສາມາດຂອງໂຄງການ onto ລັກສະນະຂອງ virtual ແລະເຫດການທີ່ເກີດຂຶ້ນກັບພວກເຂົາຢູ່ໃນຄວາມຮູ້ສຶກຫລິ້ນເກມ, ຜົນກະທົບຕໍ່ sympathy, ແລະດ້ວຍຄວາມນັບຖື. ແລະ, ໃນນອກຈາກນັ້ນ, ການກໍານົດທີ່ມີ heroine ໄດ້. ເດັກຊາຍວ່າ, ໃນຫຼັກການ, ເປັນໄປໄດ້ຫນ້ອຍທີ່ສຸດ. ເພາະສະນັ້ນ, ເຊັ່ນ simulators ເກມອອນໄລນ໌ປົກກະຕິແລ້ວເຮັດແນວໃດກ່ຽວກັບສາຍພົວພັນລະຫວ່າງ sexes ໄດ້. ເພາະສະນັ້ນ, ລະຫວ່າງຄໍາວ່າ "simulator ວັນທີ" ແລະ "simulation ສໍາລັບເດັກຍິງ" ໄດ້ຢ່າງງ່າຍດາຍສາມາດ equate. ເຊັ່ນດຽວກັນກັບໃນລະຫວ່າງການສະເພາະບາງ "simulation ໃສ," ບ່ອນທີ່ຕິບັດຫນ້າວຽກເກມແມ່ນສຸມໃສ່ການ solely ປະມານຊີວິດສ່ວນຕົວຂອງລັກສະນະການ - ການສ້າງສາຍພົວພັນ, farewells, wedding, ຮ້າງ, adultery, ມີເດັກນ້ອຍ. ພຽງອີກປະເພດທີ່, ຊຶ່ງໄດ້ນໍາເອົາໃນເກມ Simulation ສໍາລັບເດັກຍິງ - ການບໍລິການນີ້. ແລະຜູ້ພັດທະນາການນໍາໃຊ້ພຽງແຕ່ຮູບການທີ່ມີເພດສໍາພັນດ້ອຍໂອກາດທີ່ຫນ້າສົນໃຈ. ເຮັດວຽກຢູ່ໃນ salon ຄວາມງາມເປັນ hairdresser ຫຼື manicure ແລະ pedicure, ພາລະບົດບາດຂອງຜູ້ຊ່ວຍຂາຍໃນ boutique trendy ເປັນ, ການດູແລເດັກນ້ອຍ, ແຕ່ງຢູ່ຄົວກິນ sushi delicious ສຸດອັດຕາການ - ທັງຫມົດນີ້ປົກກະຕິຮູບການການບໍລິການ simulation ທີ່ມີແທ້ຂອງເດັກນ້ອຍຍິງ. ມີໄລຍະການໄດ້ດີທີ່ຮູ້ຈັກຂອງເກມ, ບ່ອນທີ່ຜູ້ນຈະພະຍາຍາມສຸດບົດບາດຂອງສະ simulator hostess ໂຮງແຮມຂະຫນາດນ້ອຍຂອງບໍລິວານຫຼືການບິນເລຂາທິການແມ່ນ. ໃນເນື້ອແທ້ແລ້ວ, ນີ້ແມ່ນປົກກະຕິ, ຄຸ້ນເຄີຍກັບ clickers ທັງຫມົດ, ອອກແບບສໍາລັບຄວາມໄວແລະຄວາມຮັບຜິດຊອບ. ແຕ່ອີງໃສ່ການສັງເກດການ, ເກມທີ່ຫຼິ້ນ simulators ມັກການຮ່ວມເພດ fairer. ເດັກຊາຍເພື່ອນໍາໃຊ້ເຂົ້າໃນພາລະບົດບາດຂອງ waiter ການ, ຜູ້ຂາຍຫຼືຂອງຄວາມຍາວປາຕັດແລະລົງສໍາລັບເຫດຜົນບໍ່ຕ້ອງການບາງຢ່າງໄດ້. ໂພດເພາະໃນສັງຄົມຂອງພວກເຮົາອາຊີບເຫຼົ່ານີ້ສາມາດຍອມຮັບຕົ້ນຕໍຖືເປັນເພດຍິງໄດ້. ເຖິງແມ່ນວ່າໃນຕົວຂອງມັນເອງເກມສາມາດຈະຫນ້າສົນໃຈດີ. ເວັ້ນເສຍແຕ່, ແນ່ນອນ, ບໍ່ສົນໃຈ stereotypes ແລະ prejudices ແລະສຸມໃສ່ການສໍາຄັນຂອງເກມໄດ້. ໃນນີ້ທ່ານສາມາດເບິ່ງສໍາລັບຕົວທ່ານເອງໂດຍໄປພາກເວັບສຸດ simulations ຕ່າງໆຂອງປະເພດນີ້. ນອກຈາກການຍິງຕາມປົກກະຕິ, ມີ simulator ດາ, ປົກກະຕິແລ້ວກິນສະຖານທີ່ໂດຍສົມທົບກັບ clicker ແມ່ນ. ແລະເພື່ອບັນຈຸເຂົ້າໃນຂອງພວກເຂົາວ່າທ່ານສາມາດມີສິດໃນປັດຈຸບັນ. ລືມກ່ຽວກັບການບັນທຶກ useless ຍາວ, ແລະແມ້ກະທັ້ງຫຼາຍດັ່ງນັ້ນສຸດເກມມີຄ່າຈ້າງ. ໃຫ້ຄລິກໃສ່ການເຊື່ອມຕໍ່ໄປສຸດ journey fascinating ເປັນໂລກໂດຍຜ່ານການເກມອອນລາຍ!


text:
ປະກັຍໄພເງີນ
1. ພາກສ່ວນເຂົ້າຮ່ວມການປະກັນໄພ: - ພາກສ່ວນເຂົ້າຮ່ວມການປະກັນໄພ: ບັນດາສ່ວນບຸກຄົນ, ທຸລະກິດ, ອົງການຈັດຕັ້ງ, ພິເສດແມ່ນບັນດາທະນາຄານ. - ພາກສ່ວນທີ່ໄດ້ຮັບການປະກັນໄພ: ເງີນສົດ, ປະເພດເງີນຕາ, ເອກະສານທີ່ມີຄຸນຄ່າ, ແຊັກ, ທັນນະບັດ, ບັດ VISA, ໃບແຈ້ງໜີ້ການຂາຍ, ພັນທະບັດ, ໃບຢັ້ງຢືນການຊຳລະ...ຫຼືບັນດາເຄື່ອງມືທີ່ສາມາດປ່ຽນເປັນເງີນ ທີ່ຖືກຳມະສິດຂອງຜູ້ໄດ້ຮັບການປະກັນໄພ ຫຼື ຜູ້ທີໄດ້ຮັບການປະກັນໄພຍອມຮັບຜິດຊອບ. 2. ຜົນປະໂຫຍດ ແລະ ຂອບເຂດການປະກັນໄພ: LVI ທົດແທນຄວາມເສຍຫາຍໃຫ້ກັບລູກຄ້າໃນກໍລະນີມີບັນດາຄວາມເສຍຫາຍເກີດຂື້ນ, ຄວາມສ່ຽງທີ່ເກີດຂື້ນຕໍ່ກັບບັນດາປະເພດເງີນຕາ ແລະ ບັນດາເອກະສານທີ່ໄດ້ລະບຸຂ້າງເທິງ, ຍົກເວັ້ນບັນດາກໍລະນີລຸ່ມນີ້: - ຍານພາຫະນະການຂົນສົ່ງຂອງບັນດາບໍລິສັດ ຂົນສົ່ງເງີນມືອາຊີບ; - ປົກປິດ, ເຊື່ອງຊ້ອນ, ປັບປ່ຽນ, ບໍ່ຊື່ສັດ ຫຼື ການກະທຳທີ່ຫຼອກລວງບໍ່ຊື່ສັດ ຂອງຜູ້ໄດ້ຮັບການປະກັນໄພ ຫຼື ບັນດາພາກສ່ວນທີ່ໄດ້ຮັບຜົນປະໂຫຍດ, ພະນັກງານ ຫຼື ຕົວແທນ ຫຼື ບັນດາຝ່າຍອື່ນໆ ຂອງຜູ້ໄດ້ຮັບການປະກັນໄພ; - ການກະທຳທີ່ຕັ້ງໃຈ ຫຼື ຕັ້ງໃຈບໍ່ລະມັດລະວັງຂອງຜູ້ໄດ້ຮັບການປະກັນໄພ; - ການສູນເສຍທີ່ບໍ່ຮູ້ສາຍເຫດ, ຫາຍສາບ, ການສູນຫາຍ ຫຼື ການກວດພົບຂາດເສຍໄປເມື່ອດຳເນີນການກວດສອບ, ການຂາດເສຍໄປຍ້ອນຄວາມຜິດພາບຂອງການບໍລິຫານ ຫຼື ບັນຊີ, ຫຼືການລະເລີຍ, ການດຳເນີນງານທີ່ບໍ່ຖືກຕ້ອງ; - ການລັກທຳມະດາ, ການລັກເລັກໜ້ອຍ, ການລັກດ້ວຍການຫຼອກລວງ ແລະ ທຸກຮູບແບບການລັກທີ່ບໍ່ພົວພັນໂດຍກົງກັບການໃຊ້ອາວຸດເພື່ອນາບຂູ່ຕໍ່ກັບຄົນ ຫຼື ວັດຖຸສິ່ງຂອງ; - ຄວາມເສຍຫາຍຕໍ່ເນື່ອງ, ຄວາມເສຍຫາຍ ຫຼື ບໍ່ຄົບ ຍ້ອນສາຍເຫດລາຄາຫຼຸດ ຫຼື ການເໜັງຕີງຂອງຄ່າເງີນສະກຸນ; - ຄວາມເສຍຫາຍຍ້ອນຍານພາຫະນະບໍ່ມີຄົນເຝົ້າ; - ການຟ້ອງຮ້ອງຕໍ່ກັບຄວາມຮັບຜິດຊອບ, ການບາດເຈັບທາງຮ່າງກາຍ ຫຼື ຄວາມເສຍຫາຍຕໍ່ກັບຍານພາຫະນະທີ່ໃຊ້ຂົນສົ່ງ; - ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍຍ້ອນການຫຼ້ຍຫ້ຽນ, ຈີກຂາດ, ປວກກີນ ຫຼື ແມງໄມ້ຊະນິດອື່ນ; - ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍໂດຍທາງກົງ ຫຼື ທາງອ້ອມ ເກີດຈາກສາຍເຫດຂອງຄວາມຊັກຊ້າ, ໂດຍພາສີອາກອນ ຫຼື ບັນດາເຈົ້າໜ້າທີ່, ການເວນຄືນ ຫຼື ຍຶດຄອງ; - ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍໂດຍທາງກົງ ຫຼື ທາງອ້ອມ ໂດຍສົງຄາມ, ສົງຄາມກາງເມືອງ, ບັນດາການເຄື່ອນໄຫວທີ່ມີລັກສະນະສົງຄາມ (ເຖິງຈະບໍ່ປະກາດສົງຄາມກໍ່ຕາມ); - ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍໂດຍທາງກົງ ຫຼື ທາງອ້ອມ ທີ່ເກີດຂື້ນຍ້ອນການກໍ່ການຮ້າຍ; - ຄວາມເສຍຫາຍ, ການມ້າງທຳລາຍໂດຍທາງກົງ ຫຼື ທາງອ້ອມ ທີ່ເກີດຂື້ນຍ້ອນທາດກຳມັນຕະພາບລັງສີ Ion ຫຼື ການປົນເປື້ອນຂອງທາດກຳມັນຕະພາບລັງສີ ຍ້ອນພະລັງງານກຳມັນຕະພາບລັງສີ ຫຼື ຍ້ອນກາບຂອງທາດກຳມັນຕະພາບໃດໆ ກໍ່ຕາມ ຍ້ອນການໄໝ້ຂອງພະລັງງານກຳມັນຕະພາບລັງສີ, ວັດສະດຸອາວຸດນິວເຄຍ.
1. ພາກສ່ວນເຂົ້າຮ່ວມການປະກັນໄພ:
- ພາກສ່ວນເຂົ້າຮ່ວມການປະກັນໄພ: ບັນດາສ່ວນບຸກຄົນ, ທຸລະກິດ, ອົງການຈັດຕັ້ງ, ພິເສດແມ່ນບັນດາທະນາຄານ.
- ພາກສ່ວນທີ່ໄດ້ຮັບການປະກັນໄພ: ເງີນສົດ, ປະເພດເງີນຕາ, ເອກະສານທີ່ມີຄຸນຄ່າ, ແຊັກ, ທັນນະບັດ, ບັດ VISA, ໃບແຈ້ງໜີ້ການຂາຍ, ພັນທະບັດ, ໃບຢັ້ງຢືນການຊຳລະ...ຫຼືບັນດາເຄື່ອງມືທີ່ສາມາດປ່ຽນເປັນເງີນ ທີ່ຖືກຳມະສິດຂອງຜູ້ໄດ້ຮັບການປະກັນໄພ ຫຼື ຜູ້ທີໄດ້ຮັບການປະກັນໄພຍອມຮັບຜິດຊອບ.
2. ຜົນປະໂຫຍດ ແລະ ຂອບເຂດການປະກັນໄພ:
LVI ທົດແທນຄວາມເສຍຫາຍໃຫ້ກັບລູກຄ້າໃນກໍລະນີມີບັນດາຄວາມເສຍຫາຍເກີດຂື້ນ, ຄວາມສ່ຽງທີ່ເກີດຂື້ນຕໍ່ກັບບັນດາປະເພດເງີນຕາ ແລະ ບັນດາເອກະສານທີ່ໄດ້ລະບຸຂ້າງເທິງ, ຍົກເວັ້ນບັນດາກໍລະນີລຸ່ມນີ້:
- ຍານພາຫະນະການຂົນສົ່ງຂອງບັນດາບໍລິສັດ ຂົນສົ່ງເງີນມືອາຊີບ;
- ປົກປິດ, ເຊື່ອງຊ້ອນ, ປັບປ່ຽນ, ບໍ່ຊື່ສັດ ຫຼື ການກະທຳທີ່ຫຼອກລວງບໍ່ຊື່ສັດ ຂອງຜູ້ໄດ້ຮັບການປະກັນໄພ ຫຼື ບັນດາພາກສ່ວນທີ່ໄດ້ຮັບຜົນປະໂຫຍດ, ພະນັກງານ ຫຼື ຕົວແທນ ຫຼື ບັນດາຝ່າຍອື່ນໆ ຂອງຜູ້ໄດ້ຮັບການປະກັນໄພ;
- ການກະທຳທີ່ຕັ້ງໃຈ ຫຼື ຕັ້ງໃຈບໍ່ລະມັດລະວັງຂອງຜູ້ໄດ້ຮັບການປະກັນໄພ;
- ການສູນເສຍທີ່ບໍ່ຮູ້ສາຍເຫດ, ຫາຍສາບ, ການສູນຫາຍ ຫຼື ການກວດພົບຂາດເສຍໄປເມື່ອດຳເນີນການກວດສອບ, ການຂາດເສຍໄປຍ້ອນຄວາມຜິດພາບຂອງການບໍລິຫານ ຫຼື ບັນຊີ, ຫຼືການລະເລີຍ, ການດຳເນີນງານທີ່ບໍ່ຖືກຕ້ອງ;
- ການລັກທຳມະດາ, ການລັກເລັກໜ້ອຍ, ການລັກດ້ວຍການຫຼອກລວງ ແລະ ທຸກຮູບແບບການລັກທີ່ບໍ່ພົວພັນໂດຍກົງກັບການໃຊ້ອາວຸດເພື່ອນາບຂູ່ຕໍ່ກັບຄົນ ຫຼື ວັດຖຸສິ່ງຂອງ;
- ຄວາມເສຍຫາຍຕໍ່ເນື່ອງ, ຄວາມເສຍຫາຍ ຫຼື ບໍ່ຄົບ ຍ້ອນສາຍເຫດລາຄາຫຼຸດ ຫຼື ການເໜັງຕີງຂອງຄ່າເງີນສະກຸນ;
- ຄວາມເສຍຫາຍຍ້ອນຍານພາຫະນະບໍ່ມີຄົນເຝົ້າ;
- ການຟ້ອງຮ້ອງຕໍ່ກັບຄວາມຮັບຜິດຊອບ, ການບາດເຈັບທາງຮ່າງກາຍ ຫຼື ຄວາມເສຍຫາຍຕໍ່ກັບຍານພາຫະນະທີ່ໃຊ້ຂົນສົ່ງ;
- ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍຍ້ອນການຫຼ້ຍຫ້ຽນ, ຈີກຂາດ, ປວກກີນ ຫຼື ແມງໄມ້ຊະນິດອື່ນ;
- ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍໂດຍທາງກົງ ຫຼື ທາງອ້ອມ ເກີດຈາກສາຍເຫດຂອງຄວາມຊັກຊ້າ, ໂດຍພາສີອາກອນ ຫຼື ບັນດາເຈົ້າໜ້າທີ່, ການເວນຄືນ ຫຼື ຍຶດຄອງ;
- ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍໂດຍທາງກົງ ຫຼື ທາງອ້ອມ ໂດຍສົງຄາມ, ສົງຄາມກາງເມືອງ, ບັນດາການເຄື່ອນໄຫວທີ່ມີລັກສະນະສົງຄາມ (ເຖິງຈະບໍ່ປະກາດສົງຄາມກໍ່ຕາມ);
- ຄວາມເສຍຫາຍ, ການມ້າງທຳລາຍ ຫຼື ຄວາມເສຍຫາຍໂດຍທາງກົງ ຫຼື ທາງອ້ອມ ທີ່ເກີດຂື້ນຍ້ອນການກໍ່ການຮ້າຍ;
- ຄວາມເສຍຫາຍ, ການມ້າງທຳລາຍໂດຍທາງກົງ ຫຼື ທາງອ້ອມ ທີ່ເກີດຂື້ນຍ້ອນທາດກຳມັນຕະພາບລັງສີ Ion ຫຼື ການປົນເປື້ອນຂອງທາດກຳມັນຕະພາບລັງສີ ຍ້ອນພະລັງງານກຳມັນຕະພາບລັງສີ ຫຼື ຍ້ອນກາບຂອງທາດກຳມັນຕະພາບໃດໆ ກໍ່ຕາມ ຍ້ອນການໄໝ້ຂອງພະລັງງານກຳມັນຕະພາບລັງສີ, ວັດສະດຸອາວຸດນິວເຄຍ.


text:
ນາຍົກລັດຖະມົນຕີຕ້ອນຮັບປະທານກອງທຶນປົກປັກຮັກສາສິ່ງແວດລ້ອມ
(VOVWORLD) -GEF ຫວັງວ່າ ຈະໜູນຊ່ວຍຫວຽດນາມກາຍເປັນຜູ້ນຳໜ້າໃນພາກພື້ນ ສຳລັບການແກ້ໄຂບັນຫາສິ່ງແວດລ້ອມຢູ່ເຂດທົ່ງພຽງແມ່ນ້ຳຂອງ ແລະ ກຳຈັດຂີ້ເຫຍື້ອສິ່ງເສດເຫຼືອຢູ່ມະຫາສະມຸດ.
ຕອນເຊົ້າວັນທີ 30 ພຶດສະພາ, ທີ່ສຳນັກງານລັດຖະບານ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານນາງ Nakao Ishii ຜູ້ອຳນວຍການ ຝ່າຍບໍລິຫານ ທັງເປັນປະທານກອງທຶນປົກປັກຮັກສາສິ່ງແວດລ້ອມທົ່ວໂລກ (GEF). ກ່າວຄຳເຫັນທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ ຫວຽດນາມຖືເປັນສຳຄັນທີ່ສຸດຕໍ່ບັນຫາສິ່ງແວດລ້ອມໃນການພັດທະນາປະເທດຊາດ, ດັ່ງນັ້ນ ຫວຽດນາມມີຄວາມປາດຖະໜາຢາກເພີ່ມທະວີການຮ່ວມມືກັບ GEF; ຫວັງວ່າ GEF ຈະໜູນຊ່ວຍຫວຽດນາມແກ້ໄຂບັນຫາສິ່ງແວດລ້ອມໃຫ້ເປັນຢ່າງດີ.
ທ່ານນາຍົກລັດຖະມົນຕີສະເໜີໃຫ້ຄະນະເລຂາ GEF ສືບຕໍ່ສົມທົບຢ່າງແໜ້ນແຟ້ນກັບກະຊວງຊັບພະຍາກອນ ແລະ ສິ່ງແວດລ້ອມຫວຽດນາມ ໃນວຽກງານກະກຽມ ແລະ ຈັດຕັ້ງກອງປະຊຸມສະມັດຊາໃຫຍ່ GEF. ກ່ຽວກັບການຮ່ວມມືກັບ GEF, ໃນຮອບວຽນທີ 7, ທ່ານນາຍົກລັດຖະມົນຕີ ປາດຖະໜາວ່າ GEF ສືບຕໍ່ໜູນຊ່ວຍຫວຽດນາມປະຕິບັດບັນດາບໍລິການພັດທະນາລະບົບຊີວະພາບປ່າ, ຮັບປະກັນຄວາມປອດໄພດ້ານສະບຽງອາຫານຢູ່ຂັ້ນທ້ອງຖິ່ນໃນສະພາບການປະຕິບັດສົນທິສັນຍາ UNCCD… ຫວຽດນາມໃຫ້ຄຳໝັ້ນສັນຍາ ຈະສົມທົບກັບ GEF ຈົນສຸດຄວາມສາມາດຂອງຕົນ ເພື່ອຮ່ວມແຮງຮ່ວມໃຈແກ້ໄຂບັນຫາສິ່ງແວດລ້ອມໃນທົ່ວໂລກ;
ສ່ວນທ່ານນາງ Nakao Ishii ໄດ້ຕີລາຄາວ່າ ຫວຽດນາມພວມມີການຫັນປ່ຽນຢ່າງຕັ້ງໜ້າໃນການແກ້ໄຂບັນຫາສິ່ງແວດລ້ອມ. GEF ຫວັງວ່າ ຈະໜູນຊ່ວຍຫວຽດນາມກາຍເປັນຜູ້ນຳໜ້າໃນພາກພື້ນ ສຳລັບການແກ້ໄຂບັນຫາສິ່ງແວດລ້ອມຢູ່ເຂດທົ່ງພຽງແມ່ນ້ຳຂອງ ແລະ ກຳຈັດຂີ້ເຫຍື້ອສິ່ງເສດເຫຼືອຢູ່ມະຫາສະມຸດ.


text:
(VOVWORLD) - ທ່ານນາຍົກລັດຖະມົນຕີ ສະເໜີການນໍາ ແລະ ໝູ່ພະນັກງານ, ນັກຂ່າວ, ບັນນາທິການ,ພາລະກອນຂອງວິທະຍຸກະຈາຍສຽງຫວຽດນາມ ຄວນບໍາລຸງສ້າງ, ຍົກສູງລະດັບຄວາມຮູ້ດ້ານທິດສະດີ, ວິຊາສະເພາະ, ຈັນຍາບັນ
ວັນທີ 7 ກັນຍາ, ຢູ່ຮ່າໂນ້ຍ, ວິທະຍຸກະຈາຍສຽງຫວຽດນາມ ໄດ້ຈັດຕັ້ງພິທີມອບຮັບນາມມະຍົດ ວິລະຊົນກໍາລັງປະກອບອາວຸດປະຊາຊົນ ໃຫ້ແກ່ ວິທະຍຸກະຈາຍສຽງປົດປ່ອຍ, ເຊິ່ງກົງກັບໂອກາດສະເຫຼີມສະຫຼອງ 73 ປີ ແຫ່ງວັນສ້າງຕັ້ງ ວິທະຍຸກະຈາຍສຽງຫວຽດນາມ (07/09/1945 – 07/09/2018). ນີ້ແມ່ນນາມມະຍົດ ເຊິ່ງພັກ, ລັດ ມອບໃຫ້ ເພື່ອແນໃສ່ຮັບຮູ້ບັນດາຜົນງານດີເລີດເປັນພິເສດ ແລະ ການປະກອບສ່ວນສໍາຄັນຂອງບັນດາພະນັກງານ,ນັກຂ່າວ, ພາລະກອນ ວິທະຍຸກະຈາຍສຽງປົດປ່ອຍ ລຸ້ນຕ່າງໆ ໃນສະໄໝຕໍ່ສູ້ກູ້ຊາດ ຕ້ານຈັກກະພັດ ອາເມລິກາ. ເຂົ້າຮ່ວມພິທີ ມີທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ, ທ່ານຫົວໜ້າຄະນະໂຄສະນາສຶກສາສູນກາງ ຫວໍວັນເຖືອງ.
ກ່າວຄໍາເຫັນຊົມເຊີຍ ວິທະຍຸກະຈາຍສຽງປົດປ່ອຍ, ທ່ານນາຍົກລັດຖະມົນຕີ ຫງວຽນຊວນຟຸກ ຕີລາຄາສູງບັນດາການປະກອບສ່ວນສໍາຄັນຂອງບັນດານັກຂ່າວ,ບັນນາທິການຂອງ ວິທະຍຸກະຈາຍສຽງປົດປ່ອຍ ລຸ້ນຕ່າງໆ ໃນຊຸມເດືອນປີຕໍ່ຕ້ານ. ທ່ານກ່າວວ່າ:
“ພັກ, ລັດ ແລະປະຊາຊົນຫວຽດນາມ ຍາມໃດກໍຮັບຮູ້, ຕີລາຄາສູງ ຄຸນງາມຄວາມດີຂອງ ວິທະຍຸກະຈາຍສຽງປົດປ່ອຍ. ທີ່ພິທີໃນມື້ນີ້, ວິທະຍຸກະຈາຍສຽງຫວຽດນາມ ເປັນກຽດໄດ້ຮັບນາມມະຍົດ ອັນຊົງສູງສົ່ງ “ວິລະຊົນກໍາລັງປະກອບອາວຸດປະຊາຊົນ” ໃນສະໄໝຕໍ່ສູ້ກູ້ຊາດ ຕ້ານຈັກກະພັດ ອາເມລິກາ ຈາກລັດ. ໃນໂອກາດສະຫງ່າລາສີນີ້, ກ່ອນອື່ນໝົດ ແມ່ນນັກຮົບ 25 ຄົນ ໄດ້ເສຍສະຫຼະຊີວິດ, ເລືອດເນື້ອ ຢູ່ສະໜາມຮົບ ໄດ້ເຮັດໃຫ້ຄື້ນກະຈາຍສຽງປົດປ່ອຍໄດ້ອອກອາກາດຢ່າງຕໍ່ເນື່ອງ, ເຂັ້ມແຂງ ແລະ ດັງກ້ອງໄປໄກ. ນີ້ກໍສະແດງໃຫ້ເຫັນ ຄວາມຮູ້ບຸນຄຸນຢ່າງສຸດຊື້ງ ສໍາລັບພະນັກງານ, ນັກຂ່າວ, ບັນນາທິການ, ໂຄສົກ, ນັກສິລະປິນ, ນັກເຕັກນິກ ສະໄໝຕ່າງໆ ກວ່າ 600 ຄົນ ຂອງວິທະຍຸກະຈາຍສຽງປົດປ່ອຍ ເຊິ່ງມີບັນດາການປະກອບສ່ວນສໍາຄັນ ໃຫ້ແກ່ພາລະກິດປະຕິວັດຂອງພັກ, ຂອງປະເທດຊາດ”.
ທ່ານນາຍົກລັດຖະມົນຕີ ສະເໜີການນໍາ ແລະ ໝູ່ພະນັກງານ, ນັກຂ່າວ, ບັນນາທິການ,ພາລະກອນຂອງວິທະຍຸກະຈາຍສຽງຫວຽດນາມ ຄວນບໍາລຸງສ້າງ, ຍົກສູງລະດັບຄວາມຮູ້ດ້ານທິດສະດີ, ວິຊາສະເພາະ, ຈັນຍາບັນ; ມານະພະຍາຍາມສູ້ຊົນ ໃຫ້ກາຍເປັນໜຶ່ງໃນບັນດາອົງການສື່ມວນຊົນຫຼາຍຮູບການແຖວໜ້າຂອງພັກ ແລະ ລັດ. ທ່ານກ່າວຕື່ມອີກວ່າ:
“ສືບຕໍ່ປ່ຽນແປງໃໝ່ວິທີເຮັດວຽກ, ຫັນເປັນທັນສະໄໝ, ນໍາໃຊ້ເຕັກໂນໂລຢີ ຂໍ້ມູນຂ່າວສານ ແລະ ການສື່ສານທີ່ທັນສະໄໝເຂົ້າໃນການຈັດຕັ້ງ, ຜະລິດເນື້ອໃນລາຍການ ແລະ ອອກອາກາດໄດ້ຢ່າງທັນການ, ຕອບສະໜອງຄວາມຮຽກຮ້ອງຕ້ອງການຂອງປະຊາຊົນ, ວິສາຫະກິດ ແລະ ປະຕິບັດໜ້າທີ່ດ້ານການເມືອງ ທີ່ໄດ້ຮັບມອບໝາຍ ໃຫ້ນັບມື້ນັບດີກວ່າ. ບັນດານັກຂ່າວ, ບັນນາທິການຂອງວິທະຍຸກະຈາຍສຽງຫວຽດນາມ ຕ້ອງຍົກສູງນໍ້າໃຈ ແມ່ນນັກຮົບນໍາໜ້າໃນແນວຄິດດ້ານວັດທະນະທໍາ, ເປັນເຈົ້າການຢ່າງມີຫົວຄິດປະດິດສ້າງ, ມີຂ່າວ, ບົດທີ່ຫຼາຍຮູບຫຼາຍສີ, ຕິດແທດກັບຊີວິດສັງຄົມຕົວຈິງ ປະກອບສ່ວນທະວີຄູນ ບັນດາແບບຢ່າງວຽກດີຄົນເດັ່ນ, ຮູບແບບທີີ່ດີ, ວິທີເຮັດວຽກທີ່ດີ, ປະຕິບັດໜ້າທີ່ຕີລາຄາສັງຄົມ ໃຫ້ດີກວ່າອີກ, ປະກອບສ່ວນໃຫ້ແກ່ກິດຈະການສ້າງສາ ແລະ ປົກປັກຮັກສາປະເທດຊາດ”.
ທ່ານນາຍົກລັດຖະມົນຕີ ເນັ້ນໜັກວ່າ ວິທະຍຸກະຈາຍສຽງຫວຽດນາມ ກໍຄວນຍູ້ແຮງ ວຽກງານຖະແຫຼງຂ່າວການຕ່າງປະເທດ, ໃຫ້ຂ່າວຢ່າງພາວະວິໄສ, ຄົບຖ້ວນ, ທັນການ ກ່ຽວກັບບັນດາຜົນງານພັດທະນາເສດຖະກິດ-ສັງຄົມ, ປະກອບສ່ວນຍົກສູງພາບພົດປະເທດຊາດ, ຊາວຫວຽດນາມ ອອກສູ່ສາຍຕາເພື່ອນມິດສາກົນ.
ທ່ານນາຍົກລັດຖະມົນຕີ ກໍຂອບໃຈການໜູນຊ່ວຍ, ການຊ່ວຍເຫຼືອອັນລໍາຄ່າຂອງບັນດາອົງການສື່ມວນຊົນ, ລັດຖະບານບັນດາປະເທດ, ບັນດານັກຊ່ຽວຊານສາກົນ ສໍາລັບວິທະຍຸກະຈາຍສຽງຫວຽດນາມ, ວິທະຍຸກະຈາຍສຽງປົດປ່ອຍເວົ້າສະເພາະ ແລະບັນດາອົງການສື່ມວນຊົນ, ສື່ສານຫວຽດນາມເວົ້າລວມ ໃນພາລະກິດສ້າງສາ ແລະ ປົກປັກຮັກສາປະເທດຊາດ.


text:
ຜະລິດຕະພັນຄຸນນະສົມບັດ
Spocket ສູງຂັບລົດ Bulldozer SD7N (230HP), SD8N (320HP), SD9N (430HP) adopts ການອອກແບບ modular, ຂັບລົດ sprocket ເປັນເຂດພູເພື່ອຫຼຸດຜ່ອນກໍາລັງອາການຊ໊ອກຈາກຫນ້າດິນແລະໄດ້ໃສ່ອອກຈາກດິນຊາຍແລະດິນ. ດັ່ງນັ້ນມີຄວາມສຸກຄຸນນະສົມບັດຂອງປະສິດທິພາບສູງພະລັງງານຍົກຍ້າຍ, ຄ່າໃຊ້ຈ່າຍບໍາລຸງຮັກສາຕ່ໍາ: ທົນທານ: ປະສິດທິພາບການເຮັດວຽກສູງແລະຄວາມປອດໄພສູງການຮ່ວມມືປະສິດທິພາບໂດຍການນໍາໃຊ້ສໍາລັບການຫ້າມລໍ້ clutches ສ່ວນ constantly ເພີ່ມໂດຍນ້ໍາພຸແລະສະຫນັບສະຫນູນ hydraulically ສໍາລັບ disengaged, ແຜ່ນທີ່ມີຄວາມຊຸ່ມປັບຟຣີ, ຈອດລົດທີ່ເຊື່ອຖືໄດ້.


text:
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຄະນະວິສາຫະກິດ ອາເມລິກາ
(VOVWORLD) - ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ ຫວຽດນາມ ຍາມໃດກໍ່ສ້າງເງື່ອນໄຂສະດວກໃຫ້ແກ່ບັນດາວິສາຫະກິດ ອາເມລິກາ ປະສົບຜົນສຳເລັດໃນການ ເຮັດທຸລະກິດຢູ່ຫວຽດນາມ, ຖືວ່ານີ້ແມ່ນປັດໄຈສຳຄັນ ປະກອບສ່ວນເຂົ້າໃນສາຍພົວພັນລະຫວ່າງ ສອງປະເທດ.
ຕອນບ່າຍວັນທີ 10 ກັນຍາ, ທີ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ໃຫ້ການຕ້ອນຮັບຄະນະວິສາຫະກິດ ອາເມລິກາ ນຳໂດຍທ່ານ Adam Sitkoff ອຳນວຍການບໍລິຫານ ສະຫະສະມາຄົມວິສາຫະກິດ ອາເມລິກາ ປະຈຳຫວຽດນາມ (AmCham).
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສະແດງຄວາມຊົມເຊີຍຕໍ່ຄະນະວິສາຫະກິດ ອາເມລິກາ ທີ່ເດີນທາງມາຫວຽດນາມ ເຂົ້າຮ່ວມກອງປະຊຸມເວທີເສດຖະກິດໂລກ ກ່ຽວກັບ ອາຊຽນ ປີ 2018 (WEF ASEAN 2018), ກອງປະຊຸມສຸດຍອດທຸລະກິດ ຫວຽດນາມ - ອາເມລິກາ 2018. ທ່ານນາຍົກລັດຖະມົນຕີ ຫງວຽນຊວນຟຸກ ປາຖະໜາວ່າ ບັນດາວິສາຫະກິດ ອາເມລິກາ ທີ່ມີທ່າງແຮງໃນຂົງເຂດເສດຖະກິດ ດິຈິຕອນ ຈະເພີ່ມທະວີການຮ່ວມມື, ຖ່າຍທອດເຕັກໂນໂລຊີ ໃຫ້ແກ່ຝ່າຍ ຫວຽດນາມ. ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ ຫວຽດນາມ ຍາມໃດກໍ່ສ້າງເງື່ອນໄຂສະດວກໃຫ້ແກ່ບັນດາວິສາຫະກິດ ອາເມລິກາ ປະສົບຜົນສຳເລັດໃນການ ເຮັດທຸລະກິດຢູ່ຫວຽດນາມ, ຖືວ່ານີ້ແມ່ນປັດໄຈສຳຄັນ ປະກອບສ່ວນເຂົ້າໃນສາຍພົວພັນລະຫວ່າງ ສອງປະເທດ.
ທາງດ້ານ ທ່ານ Adam Sitkoff ກໍ່ໃຫ້ຮູ້ວ່າ ບັນດາວິສາຫະກິດ ອາເມລິກາ ໄດ້ຕີລາຄາສູງຄວາມມານະພະຍາຍາມຂອງລັດຖະບານ, ນາຍົກລັດຖະມົນຕີແຫ່ງ ສສ ຫວຽດນາມ ກ່ຽວກັບການປະຕິຮູບການບໍລິຫານ, ປັບປຸງສະພາບແຫ່ງການລົງທຶນດໍາເນີນທຸລະກິດ, ດຶງດູດນັກທ່ອງທ່ຽວສາກົນຢ່າງເຂັ້ມແຂງ. ຜູ້ຕາງໜ້າວິສາຫະກິດ ອາເມລິກາຈຳນວນໜຶ່ງ ກໍ່ສະແດງຄວາມຕັດສິນໃຈສູງ ໃນການເປີດກວ້າງການລົງທຶນ ຢູ່ຫວຽດນາມ; ປາຖະໜາວ່າລັດຖະບານ, ນາຍົກລັດຖະມົນຕີ ຫວຽດນາມ ຈະເອົາໃຈໃສ່ ສ້າງເງື່ອນໄຂສະດວກກວ່າເກົ່າໃຫ້ແກ່ບັນດາວິສາຫະກິດນີ້ ປະສົບຜົນສຳເລັດໃນການ ລົງທຶນຢູ່ຫວຽດນາມ.


text:
ຫວຽດນາມ ແລະ ອາເມລິກາສືບຕໍ່ຮ່ວມມືແກ້ໄຂຜົນຮ້າຍຢ້ອນຈາກຫຼັງສົງຄາມ
(ການໂອ້ລົມສົນທະນາ)
ຕອນບ່າຍວັນທີ 06/03, ຢູ່ຮ່າໂນ້ຍ, ສະມາຄົມຫວຽດນາມ - ອາເມລິກາ (ສະຫະພັນບັນດາອົງການຈັດຕັ້ງມິດຕະພາບຫວຽດນາມ) ໄດ້ຈັດການໂອ້ລົມສົນທະນາ “ຫວຽດນາມ - ອາເມລິກາ ຄູ່ຮ່ວມມືຮອບດ້ານ: ມານະພະຍາຍາມແກ້ໄຂບັນຫາທາດພິດສີສົ້ມ/ດີໂອຊິນ, ລູກລະເບີດ ແລະ ທະຫານຫວຽດນາມ ທີ່ເສຍສະຫຼະຊີວິດ, ຫາຍສາບສູນ”. ທີ່ການໂອ້ລົມສົນທະນາ, ທ່ານ ຫງວຽນເຕີມຈ໋ຽນ, ປະທານສະມາຄົມຫວຽດນາມ - ອາເມລິກາ ໄດ້ຮັບຮູ້ອາລົມຈິດມິດຕະພາບ ແລະ ບັນດາການປະກອບສ່ວນຢ່າງຕັ້ງໜ້າຂອງບັນດາທະຫານຜ່ານເສິກອາເມລິກາ ໃນການຊຸກຍູ້ຮຳບາດແຜສົງຄາມລະຫວ່າງ 2 ປະເທດໃນໄລຍະຜ່ານມາ. ສ່ວນທ່ານ Chuck Searcy, ຮອງປະທານອົງການທະຫານຜ່ານເສິກອາເມລິກາ ເພື່ອສັນຕິພາບ ແບ່ງປັນວ່າ: ບັນດາສະມາຊິກໃນຄະນະຜູ້ແທນຄັ້ງນີ້ມີບາງຄົນບໍ່ແມ່ນ ທະຫານຜ່ານເສິກລ້ວນແຕ່ມີຈຸດໝາຍລວມແມ່ນຄັດຄ້ານສົງຄາມ, ຢາກຮຳບາດແຜສົງຄາມ, ຊຸກຍູ້ສັນຕິພາບມິດຕະພາບຂອງ 2 ປະເທດ. ບັນດາສະມາຊິກໃນຄະນະກໍ່ປາດຖະໜາຢາກຊອກຮູ້ກ່ຽວກັບວິວັດການແກ້ໄຂບັນຫາທາດພິດສີສົ້ມ/ດີໂອຊິນ ແລະ ລະເບີດບໍ່ທັນແຕກພາຍຫຼັງສົງຄາມຢູ່ຫວຽດນາມ ແລະ ໃຫ້ຮູ້ວ່າ, ຈະມີບັນດາຂໍ້ສະເໜີສະໜັບສະໜູນໃຫ້ການຕໍ່ສູ້ເພື່ອທວງເອົາຄວາມຍຸຕິທຳໃຫ້ບັນດາຜູ້ປະສົບເຄາະຮ້າຍຂຈາກທາດພິດສີສົ້ມ/ດີໂອຊິນ ຢູ່ຫວຽດນາມ.
(ແຫຼ່ງຄັດຈາກ VOV)


text:
(VOVWORLD) - ຈິດໃຈການທູດສ້າງສາພວມແຜ່ຂະຫຍາຍຢ່າງແຮງທີ່ກອງປະຊຸມການທູດ ຫວຽດນາມ ຄັ້ງທີ 30. ນີ້ໄດ້ຮັບຖືວ່າ ຄືກອງປະຊຸມຢັ່ງຫາງສຽງຂອງຂະແໜງການທູດ ຊຶ່ງໄດ້ຈັດຕັ້ງ 2 ປີເທື່ອໜຶ່ງ,
ກອງປະຊຸມຄັ້ງນີ້ ໄດ້ວາງອອກໜ້າທີ່ສຳຄັນຫລາຍຢ່າງ, ມຸ່ງໄປເຖິງການກໍ່ສ້າງພື້ນຖານການທູດຮອບດ້ານ, ນຳປະເທດຊາດສືບຕໍ່ເຊື່ອມໂຍງເຂົ້າກັບສາກົນໃນສະພາບການໃໝ່ຢ່າງເລິກເຊິ່ງກ້ວາງຂວາງ.
ກອງປະຊຸມການທູດຄັ້ງນີ້ ໄດ້ສຸມໃສ່ເຂົ້າໃນ 4 ຈຸດສຸມ ເຊິ່ງລວມມີ: ຕີລາຄາການປະຕິບັດມະຕິຂອງກອງປະຊຸມໃຫຍ່ຄັ້ງທີ 12 ຂອງພັກກອມມູນິດ ຫວຽດນາມ ກ່ຽວກັບການພົວພັນຕ່າງປະເທດໃນ 2 ປີຜ່ານມາ; ຕີລາຄາສະພາບການໂລກ, ກາລະໂອກາດ ແລະ ສິ່ງທ້າທາຍເພື່ອຜັນຂະຫຍາຍແນວທາງການພົວພັນຕ່າງປະເທດຂອງພັກຢ່າງເປັນເຈົ້າການ ແລະ ມີຫົວຕິດປະດິດສ້າງ; ຕີລາຄາບັນດາມາດຕະການຜັນຂະຫຍາຍປະສິດທິພາບແຫ່ງການເຊື່ອມໂຍງ ແລະ ຍົກລະດັບການທູດຫລາຍຝ່າຍ; ບູລະນະລະບົບກົງຈັກລັດ ແລະ ກໍ່ສ້າງຖັນແຖວພະນັກງານທີ່ມີລັກສະນະອາຊີບ, ທັນສະໄໝ.
ກອງປະຊຸມປ່ຽນແປງໃໝ່, ມີຫົວຄິດປະດິດສ້າງ
ຄວາມເອົາໃຈໃສ່ຢ່າງໃຫຍ່ຫລວງຈາກບັນດາການນຳພັກ, ລັດ, ສະພາແຫ່ງຊາດທັງໝົດນັ້ນ ໄດ້ສະແດງໃຫ້ເຫັນວຽກງານການພົວພັນຕ່າງປະເທດໄດ້ຍົກຂຶ້ນສູ່ລະດັບສູງໃໝ່.
ດ້ວຍເປົ້າໝາຍຮັບປະກັນຜົນປະໂຫຍດອັນສູງສຸດຂອງປະເທດ - ຊົນຊາດ, ຫວຽດນາມ ໄດ້ຍາດແຍ່ງກາລະໂອກາດ, ຜ່ານຜ່າສິ່ງທ້າທາຍ, ສຳເລັດບັນດາໜ້າທີ່ຈຸດສຸມກ່ຽວກັບການພົວພັນຕ່າງປະເທດເປັນຢ່າງດີ ຊຶ່ງກອງປະຊຸມໃຫຍ່ຄັ້ງທີ 12 ຂອງພັກໄດ້ວາງອອກ, ພິເສດແມ່ນ 2 ໜ້າທີ່ອັນໃຫຍ່ຫລວງ ເຊິ່ງທ່ານເລຂາທິການໃຫຍ່ພັກກອມມູນິດ ຫວຽດນາມ ຫງວຽນຝູຈ້ອງ ໄດ້ຊີ້ນຳຢູ່ກອງປະຊຸມການທູດຄັ້ງທີ 29. ນັ້ນແມ່ນ ຍາດແຍ່ງແຫຼ່ງກຳລັງຈາກພາຍນອກຢ່າງສຸດຂີດ ເພື່ອພັດທະນາປະເທດຊາດ ແລະ ປະກອບສ່ວນປົກປັກຮັກສາເອກະລາດ, ອຳນາດອະທິປະໄຕ, ຜືນແຜ່ນດິນ ແລະ ຮັກສາສະພາບແວດລ້ອມແຫ່ງສັນຕິພາບ, ສະຖຽນລະພາບເພື່ອພັດທະນາ. ທ່ານເອກອັກຄະລັດຖະທູດ ຫວຽດນາມ ປະຈຳ ອິນເດຍ ຟ້າມແຊງເຈົາ ແບ່ງປັນວ່າ:
ໃນ 2 ປີຜ່ານມາ, ຂ້າພະເຈົ້າຄິດວ່າ ຂະແໜງການທູດບັນລຸໄດ້ຜົນງານຫລາຍຢ່າງ. ຂ້າພະເຂົ້າເອງຖືວ່າ: ຜົນງານອັນໃຫຍ່ຫລວງທີ່ສຸດ ແມ່ນຮັກສາໃຫ້ປະເທດຊາດມີສະພາບແວດລ້ອມແຫ່ງສັນຕິພາບ, ສະຖຽນລະພາບ. ບັນດາປະເທດໃຫຍ່ ເຖິງວ່າມີການກະທົບຊຶ່ງກັນ ແລະ ກັນກໍ່ຕາມ ແຕ່ໜ້າທີ່ຂອງພວກເຮົາແມ່ນຕ້ອງຮັກສາສະພາບແວດລ້ອມແຫ່ງສັນຕິພາບ ແລະ ສະຖຽນລະພາບເພື່ອພັດທະນາ, ບໍ່ຖືກສັບສົນປົນເປ. ຂ້າພະເຂົ້າຖືວ່າ ນັ້ນແມ່ນສິ່ງສຳຄັນທີ່ສຸດ. ພວກເຮົາຕ້ອງສະແດງໃຫ້ບັນດາປະເທດເຫັນວ່າ ຫວຽດນາມ ບໍ່ສະໜັບສະໜູນປະເທດອື່ນ, ບໍ່ເດີນຕາມປະເທດນີ້ ເພື່ອຕ້ານຄືນປະເທດອື່ນ.
ຈົ່ງຄຳນຶງເຖິງສະພາບການໂລກ ຍ້ອນໂລກພວມມີການຜັນປ່ຽນຢ່າງໃຫຍ່ຫລວງເກີນໄປ ແລະ ສັບສົນເກີນໄປ. ຖ້າຫາກບໍ່ເຂົ້າໃຈ ແລະ ໝູນໃຊ້ບັນດາມາດຕະການໃຫ້ເໝາະສົມ ຈະປະສົບກັນຄວາມຫຍຸ້ງຍາກໃນວິວັດທະນາການເຊື່ອມໂຍງ, ຮັບໃຊ້ບັນດາເປົ້າໝາຍການພັດທະນາປະເທດຊາດ. ນັ້ນແມ່ນສານຂອງທ່ານອະດີດຮອງນາຍົກລັດຖະມົນຕີ ຫວູຄວານ ທີ່ໄດ້ຍົກອອກມາຢູ່ກອງປະຊຸມຄັ້ງນີ້ ຊຶ່ງໄດ້ຮັບຄວາມເຫັນດີເຫັນພ້ອມຈາກບັນດາເອກອັກຄະລັດຖະທູດ, ຫົວໜ້າຄະນະປະຕິບັດງານປະຈຳຕ່າງປະເທດ.
ຕາມທ່ານເອກອັກຄະລັດຖະທູດ ຫວຽດນາມ ປະຈຳ ເຢຍລະມັນ ດ່ວານຊວນຮຶງ ແລ້ວ, ດ້ວຍຈິດໃຈໃກ້ຊິດຕິດແທດກັບບໍລິເວນຂົງເຂດ, ທັງໝົດເພື່ອຜົນປະໂຫຍດຂອງປະເທດ, ຊົນຊາດ, ບັນດາອົງການການທູດປະຈຳຕ່າງປະເທດ ພວມມານະພະຍາຍາມປະຕິບັດໜ້າທີ່ ທີ່ໄດ້ຮັບມອບໝາຍ, ເປັນເຈົ້າການ, ມີຫົວຄິດປະດິດສ້າງ, ຮັກສາສະພາບແວດລ້ອມແຫ່ງສັນຕິພາບ, ສະຖຽນລະພາບເພື່ອພັດທະນາ, ຊຸກຍູ້ການພົວພັນກັບປະເທດປະຈຳຖິ່ນ, ຊຸກຍູ້ກະແສຟອງການລົງທຶນ. ທ່ານເອກອັກຄະລັດຖະທູດ ດ່ວານຊວນຮຶງ ແບ່ງປັນວ່າ, ເຢຍລະມັນ ແມ່ນຕະຫລາດໃຫຍ່ຫລວງທີ່ສຸດ ແລະ ມີຄວາມສາມາດບົ່ມຊ້ອນຫລາຍຢ່າງ, ເຮັດແນວໃດ ເພື່ອນຳການພົວພັນລະຫວ່າງ ຫວຽດນາມ ແລະ ເຢຍລະມັນ ກາຍເປັນການພົວພັນຄູ່ຮ່ວມມືຍຸດທະສາດໃນໄລຍະຈະມາເຖິງ ນັ້ນແມ່ນຄວາມເປັນຫ່ວງເປັນໄຍ.
ພວກຂ້າພະເຈົ້າມານະພະຍາຍາມ ເພື່ອເຮັດແນວໃດ ເຂົ້າໃຈໄດ້ຕະຫລາດ ເຢຍລະມັນກ່ວາ, ພິເສດ ແມ່ນເຮັດແນວໃດ ເພື່ອໃຫ້ ເຢຍລະມັນ ເບິ່ງພວກເຮົາດ້ວຍສາຍຕາໄມຕີຈິດ ແລະ ຄົບຖ້ວນກ່ວາ. ຊາວເຢຍລະມັນ ຫລາຍຄົນມີຄວາມຮັບແພງ ຫວຽດນາມ, ເຂົາເຈົ້າເຂົ້າໃຈ ຫວຽດນາມ ຄືຈຸດພົ້ນເດັ່ນຂອງ ອາຊີ ແລະ ແມ່ນຕະຫລາດທີ່ມີຄວາມສົນໃຈພໍສົນຄວນ. ຂ້າພະເຈົ້າເອົາໃຈໃສ່ເປັນພິເສດເຖິງປັດໄຈລະບົບສະຫະລັດ. ແຕ່ລະລັດ ເຂົາເຈົ້າຈະຕັດສິນກຳນົດທິດການພັດທະນາຂອງຕົນ. ເພາະສະນັ້ນ ພວກຂ້າພະເຈົ້າມານະພະຍາຍາມຕັ້ງເປົ້າໝາຍໄປເຖິງບັນດາລັດ, ແນະນຳໃຫ້ແຕ່ລະລັດ, ພົບປະກັບປະຊາຄົມວິສາຫະກິດ, ແນະນຳຄວາມສາມາດບົ່ມຊ້ອນກ່ຽວກັບປະເທດຊາດ ແລະ ປະຊາຊົນ ຫວຽດນາມ.
ຍົກສູງທີ່ຕັ້ງ ແລະ ກຳລັງຂອງປະເທດຍິ່ງກ່ວາອີກ
ອາດຈະຢືນຢັນການປະກອບສ່ວນອັນສຳຄັນທີ່ສຸດຂອງການທູດໃນໄລຍະຜ່ານມາ ແມ່ນຮັກສາ ແລະ ປັບປຸງສະພາບສາກົນສະດວກໃຫ້ການພັດທະນາຂອງປະເທດຊາດ. ປັດຈຸບັນ, ຫວຽດນາມ ໄດ້ສ້າງຕັ້ງການພົວພັນຄູ່ຮ່ວມມືຍຸດທະສາດ ແລະ ຮອບດ້ານກັບ 27 ຄູ່ຮ່ວມມື, ຊຸກຍູ້ການເຈລະຈາ ແລະ ລົງນາມສັນຍາການຄ້າເສລີ 16 ສະບັບ. ນີ້ແມ່ນບັນດາປະຖົມປັດໄຈສຳຄັນທີ່ສຸດ ເພື່ອໃຫ້ ຫວຽດນາມ ເຊື່ອມໂຍງເຂົ້າກັບສາກົນຢ່າງເລິກເຊິ່ງກ້ວາງຂວາງ.
ເຖິງຢ່າງໃດກໍ່ຕາມ, ໃນສະພາວະບັນດາປັດໄຈມະນຸດກໍ່ຄວາມຂາດສະຖຽນລະພາບ, ກໍ່ຄວາມສ່ຽງຄື: ລັດທິອາລັກຂາ, ການຂັດແຍ້ງດ້ານການຄ້າ, ຕ້ານໂລກາພິວັດທີ່ພວມເກີດຂຶ້ນ, ສົ່ງຜົນກະທົບຕໍ່ການພັດທະນາຂອງເສດຖະກິດໂລກ ແລະ ຫວຽດນາມ. ຕໍ່ໜ້າທ່າອ່ຽງລວມນັ້ນ, ພະນັກງານການທູດແຕ່ລະຄົນຕ້ອງຮັບຮູ້ໄດ້ຄວາມຮັບຜິດຊອບຂອງຕົນຢ່າງເລິກເຊິ່ງ, ຍາດແຍ່ງຢ່າງສຸດຂີດແຫຼ່ງກຳລັງຈາກພາຍນອກ ເພື່ອພັດທະນາປະເທດຊາດ. ທ່ານນາງເອກອັກຄະລັດຖະທູດ ຫງວຽນຫງວຽດງາ ຮອງປະທານຄະນະກຳມະການແຫ່ງຊາດ ຫວຽດນາມ ກ່ຽວກັບການຮ່ວມມືເສດຖະກິດ ປາຊີຟິກ, ຮອງປະທານກຸ່ມສ້າງວິໄສທັດ APEC ພາຍຫລັງປີ 2020 ແບ່ງປັນວ່າ: ຫວຽດນາມ ພວມຢືນຢູ່ຕໍ່ໜ້າບັນດາກາລະໂອກາດໃຫຍ່ ເພື່ອພັດທະນາຢ່າງກ້າວກະໂດດຂັ້ນ, ຍົກສູງທີ່ຕັ້ງປະເທດຊາດ.
ຫວຽດນາມ ພວມກ້າວເຂົ້າໄລຍະການພັດທະນາທີ່ສຳຄັນ, ຖືເອົາຄວາມໝັ້ນຄົງຕິດພັນກັບເຕັກໂນໂລຢີດີຈີຕອນ ແລະ ເສດຖະກິດເອກະຊົນເປັນກຳລັງໜູນ. ນີ້ແມ່ນກາລະໂອກາດໃຫຍ່ທີ່ສຸດ ຕ້ອງເວົ້າໄດ້ວ່າ ໃນຫລາຍປີແຫ່ງການປ່ຽນແປງໃໝ່ ນີ້ແມ່ນຄັ້ງທຳອິດ ເສດຖະກິດເອກະຊົນ ແລະ ກຳລັງໜູນການພັດທະນາໄດ້ກຳນົດຢ່າງຈະແຈ້ງ. ພວກເຮົາປະສົມປະສານຜົນປະໂຫຍດຢ່າງໃຫຍ່ຫລວງທີ່ບໍ່ເຄີຍມີມາກ່ອນ ກັບບັນດາຄູ່ຮ່ວມມື, 27 ຄູ່ຮ່ວມມືຍຸດທະສາດ ແລະ ຮອບດ້ານ ພ້ອມກັບ 59 ຄູ່ຮ່ວມມື FTA. ດ້ວຍທີ່ຕັ້ງໃໝ່ ພວກເຮົາມີແຜນນະໂຍບາຍເຊື່ອມໂຍງຢ່າງເລິກເຊິ່ງທີ່ສຸດ ແລະ ປັດຈຸບັນ, ພວກເຮົາບໍ່ພຽງແຕ່ຢູ່ລະດັບເຊື່ອມໂຍງເທົ່ານັ້ນ ຫາກຍັງຢູ່ລະດັບຮ່ວມສຳພັນອີກດ້ວຍ, ຮຽກຮ້ອງຂະແໜງການທູດຕ້ອງທວງທັນກັບທ່າອ່ຽງໃໝ່.
ທີ່ຕັ້ງ ແລະ ກຳລັງໜູນໃໝ່ຂອງປະເທດຊາດ ພາຍຫລັງກ່ວາ 30 ປີປ່ຽນແປງໃໝ່ ໄດ້ນຳມາເຊິ່ງຄວາມສະດວກພື້ນຖານ ເພື່ອໃຫ້ ຫວຽດນາມ ສ້າງພື້ນຖານການທູດທີ່ມີລັກສະນະອາຊີບທີ່ສຸດ, ທັນສະໄໝ. ນຳທັນທ່າອ່ຽງຍຸກສະໄໝ, ຂະແໜງການທູດ, ບັນດາເອກອັກຄະລັດຖະທູດ, ຫົວໜ້າຄະນະປະຕິບັດວຽກງານການທູດຂອງ ຫວຽດນາມ ປະຈຳຕ່າງປະເທດ ພວມມານະພະຍາຍາມກຳນົດທີ່ຕັ້ງຂອງປະເທດຊາດໃນສະພາບການໃໝ່./.


text:
ປະທານປະເທດ ເຈີນດ້າຍກວາງ ໂອ້ລົມທາງໂທລະສັບ ກັບປະທານາທິບໍດີ ສະຫະພັນລັດເຊຍ V. Putin
(VOVWORLD) - ທ່ານປະທານປະເທດ ເຈີນດ້າຍກວາງ ໄດ້ຊົມເຊີຍ ທ່ານປະທານາທິບໍດີສະຫະພັນລັດເຊຍ Vladimir Putin ເຊິ່ງໄດ້ຮັບຄວາມໄວ້ວາງໃຈຈາກປະຊາຊົນລັດເຊຍ ສືບຕໍ່ເລືອກຕັ້ງເປັນປະທານາທິບໍດີສະຫະພັນລັດເຊຍ
ວັນທີ 28 ມີນາ, ທ່ານປະທານປະເທດຫວຽດນາມ ເຈີນດ້າຍກວາງ ໄດ້ມີການໂອ້ລົມທາງໂທລະສັບກັບທ່ານປະທານາທິບໍດີສະຫະພັນລັດເຊຍ Vladimir Putin. ທ່ານປະທານປະເທດ ເຈີນດ້າຍກວາງ ໄດ້ຊົມເຊີຍ ທ່ານປະທານາທິບໍດີສະຫະພັນລັດເຊຍ Vladimir Putin ເຊິ່ງໄດ້ຮັບຄວາມໄວ້ວາງໃຈຈາກປະຊາຊົນລັດເຊຍ ສືບຕໍ່ເລືອກຕັ້ງເປັນປະທານາທິບໍດີສະຫະພັນລັດເຊຍ; ສະແດງໃຫ້ເຫັນຄວາມໄວ້ເນື້ອເຊື່ອໃຈພາຍໃຕ້ການນຳພາຂອງທ່ານປະທານາທິບໍດີສະຫະພັນລັດເຊຍ Vladimir Putin, ສະຫະພັນລັດເຊຍສືບຕໍ່ມີຄວາມສະຖຽນນະພາບ, ພັດທະນາ, ຢັ້ງຢືນອິດທິພົນຊື່ສຽງ ແລະ ທີ່ຕັ້ງບົດບາດຂອງລັດເຊຍໃນເວທີສາກົນ; ເຊື່ອໝັ້ນວ່າ ການພົວພັນຄູ່ຮ່ວມມືລະຫວ່າງ ຫວຽດນາມ ແລະ ລັດເຊຍຈະມີບາດກ້າວພັດທະນາຢ່າງແຮງໃນທຸກຂົງເຂດ, ຕອບສະໜອງຜົນປະໂຫຍດໃຫ້ທັງສອງຝ່າຍ, ປະກອບສ່ວນຢ່າງຕັ້ງໜ້າເຂົ້າໃນການຮັກສາສັນຕິພາບ, ສະຖຽນນະພາບ, ການຮ່ວມມື ແລະ ພັດທະນາໃນພາກພື້ນ ແລະ ສາກົນ.
ເນື່ອງໃນໂອກາດນີ້, ທ່ານປະທານປະເທດ ເຈີນດ້າຍກວາງ ໄດ້ສະແດງຄວາມເສົ້າສະຫຼົດໃຈຂອງການນຳ ແລະ ປະຊາຊົນຫວຽດນາມ ເຖິງການນຳ ແລະ ປະຊາຊົນລັດເຊຍຕໍ່ການເສຍຫາຍທັງຊັບສິນ ແລະ ຊີວິດອິນຊີໃນເຫດໄພໄໝ້ຢູ່ນະຄອນ Kemerovo ຜ່ານມາ.
ທ່ານປະທານາທິບໍດີສະຫະພັນລັດເຊຍ Vladimir Putin ຢັ້ງຢືນວ່າ ສະຫະພັນລັດເຊຍຍາມໃດກໍຖືຫວຽດນາມເປັນໜຶ່ງໃນບັນດາຄູ່ຮ່ວມມືບຸລິມະສິດຢູ່ອາຊີ - ປາຊີຟິກ; ຢັນຢືນສະຫະພັນລັດເຊຍຕີລາຄາສູງບົດບາດຕັ້ງໜ້າຂອງຫວຽດນາມໃນພາກພື້ນ ແລະ ສືບຕໍ່ຮ່ວມມືກັບຫວຽດນາມ ຊຸກຍູ້ການພົວພັນລະຫວ່າງສອງປະເທດໃຫ້ພັດທະນາກວ່າອີກ ໃນໄລຍະຈະມາເຖິງ; ເນັ້ນໜັກເຖິງຄວາມສຳຄັນຂອງສົນທິສັນຍາວ່າດ້ວຍການຄ້າເສລີລະຫວ່າງຫວຽດນາມ - ສະຫະພັນເສດຖະກິດ ອາຊີ - ເອີຣົບ ໃນການນຳມາເຊິ່ງປະສິດທິຜົນທີ່ແທດຈິງໃຫ້ແກ່ສອງປະເທດ, ໄດ້ປະກອບສ່ວນເຂົ້າໃນການນຳຍອດວົງເງິນການຄ້າສອງຝ່ ປູຊະນີຍະສະຖານປະທານໂຮ່ຈີມິນາຍເພີ່ມຂຶ້ນ 36 % ໃນປີ 2017.


text:
PVC ຊັ້ນກິລາແມ່ນປະເພດຂອງພື້ນທີ່ພັດທະນາເປັນພິເສດສໍາລັບພື້ນທີ່ການກິລາໂດຍການນໍາໃຊ້ວັດສະດຸ PVC. ພິເສດ, ມັນໄດ້ຖືກຜະລິດໂດຍເຕັກນິກການເຄືອບຂູດຫຼືເຄືອບ Calendering, ຮິດໃຫ້ເປັນເສັ້ນຫຼືກົດເຕັກນິກ, ໃນ substrate ແຜ່ນຢ່າງຕໍ່ເນື່ອງ, ການນໍາໃຊ້ PVC ແລະຢາງໃສຮ່ວມ polymer ອຸປະກອນການເປັນວັດຖຸດິບຕົ້ນຕໍຫຼັງຈາກນັ້ນຕື່ມ filler, plasticizer, ສະຖຽນລະພາບ, ສີທີ່ແລະອຸປະກອນເສີມອື່ນໆ.
ຫຼັງຈາກນັ້ນ, PVC ພື້ນກິລາທີ່ບໍລິສັດເປັນທີ່ດີກວ່າ? ພື້ນກິລາຂອງ Shijiazhuang Yichen ກິລາ Plastic Floor Co, Ltd ມີສີສົດໃສ, ຮູບແບບທີ່ຊັດເຈນແລະໂຄງສ້າງ, layer ໂປ່ງໃສແລະມີຄຸນສົມບັດທີ່ດີຂອງ antislip, ການດູດຊຶມອາການຊ໊ອກ, ແລະອື່ນໆພື້ນໄດ້ຜ່ານໃບຢັ້ງຢືນການປົກປັກຮັກສາສິ່ງແວດລ້ອມ, ເປັນສີຂຽວແລະສິ່ງແວດລ້ອມ ຜະລິດຕະພັນ -friendly. ມັນສາມາດຖືກນໍາໃຊ້ສໍາລັບການສະຖານທີ່ທີ່ມີຄວາມຕ້ອງການປົກປັກຮັກສາສິ່ງແວດລ້ອມ, ເຊັ່ນ: ບໍລິເວນການຈະລາຈອນສູງເຊັ່ນ: ໂຮງຫມໍ, ອະນຸບານ, ແລະອື່ນໆນອກຈາກນີ້, ການຕິດຕັ້ງພື້ນ PVC ຂອງແມ່ນງ່າຍແລະສະດວກ. ພຽງແຕ່ມີສີມັງ, ຕົນເອງການປັບພື້ນມັນສາມາດໄດ້ຮັບການຕິດຕັ້ງ, ແລະຈະບໍ່ມີມົນລະພິດສິ່ງລົບກວນຂະຫນາດໃຫຍ່ໃນລະຫວ່າງການຕິດຕັ້ງ.
Shijiazhuang Yichen ກິລາ Plastic ຊັ້ນຈໍາກັດເປັນຜູ້ຜະລິດມືອາຊີບຂອງພື້ນກິລາ PVC, ມີການຄວບຄຸມຄຸນນະພາບທີ່ເຄັ່ງຄັດແລະດີກວ່າການບໍລິການພາຍຫຼັງການຂາຍ, ຮັບປະກັນວ່າລູກຄ້າທຸກທີ່ໄດ້ຮັບການຜະລິດຕະພັນມີຄຸນວຸດທິ.
ການຮັບປະກັນຄຸນນະພາບຜະລິດຕະພັນ: ຜະລິດຕະພັນຂອງພວກເຮົາບໍ່ມີຄວາມແຕກຕ່າງສີ (batch ດຽວກັນ), ຂອບ woolen, ຂອບໃບ lotus, ໂນ, ຄວາມຫນາທີ່ບໍ່ແນ່ນອນກິ່ນແລະບັນຫາຂາດຕົກບົກພ່ອງອື່ນໆ. ຜະລິດຕະພັນທັງຫມົດ Yichen ຈະໄດ້ຮັບການຕິດສະຫຼາກທີ່ມີໃບຢັ້ງຢືນຄຸນວຸດທິກ່ອນທີ່ຈະອອກຈາກໂຮງງານ. ນອກຈາກນີ້ການຮັບປະກັນສໍາລັບການຜະລິດຕະພັນຕົວມັນເອງແມ່ນ 6 ປີ (ໃນຕອນທ້າຍສູງ), 2 ປີສໍາລັບຄຸນນະພາບທົ່ວໄປ. (ຍົກເວັ້ນຜະລິດຕະພັນປັບແຕ່ງເປັນພິເສດແລະການຫຼຸດຜ່ອນຄຸນນະພາບທີ່ເກີດຈາກການນໍາໃຊ້, ການຕິດຕັ້ງ, ບໍາລຸງຮັກສາທີ່ທຸກຍາກ.)
ຜະລິດຕະພັນຕົ້ນຕໍຂອງ Shijiazhuang Yichen ກິລາ Plastic Floor Co, Ltd: ຊັ້ນຢາງ, ພື້ນ PVC, ພື້ນກິລາ, ພື້ນຊຸດ UV, ພື້ນເປັນເນື້ອດຽວກັນແລະອື່ນໆ. ຜະລິດຕະພັນຂອງພວກເຮົາຍັງບໍ່ໄດ້ຍິນດີຮັບພຽງແຕ່ໃນຕະຫຼາດພາຍໃນປະເທດ, ແຕ່ຍັງຢູ່ໃນຕະຫຼາດຕ່າງປະເທດ. ຊັ້ນ Yichen ມີຊື່ສຽງທີ່ດີທີ່ສຸດແລະສັດທາແລະການຮ່ວມມືທີ່ດີກັບລູກຄ້າທັງພາຍໃນແລະຕ່າງປະເທດຂອງພວກເຮົາກ່ຽວກັບຄຸນນະພາບຜະລິດຕະພັນ, ບໍລິການແລະຫຼັງຈາກການຂາຍບໍລິການ, ແລະອື່ນໆ
ທີ່ໃຊ້ເວລາໄປສະນີ: Aug-10-2015


text:
ທ່ານ ຄຳໄຕ ສີພັນ ສີພັນດອນ ອາດີດປະທານພັກ,ອາດີດປະທານປະເທດ ແຫ່ງ ສປປ ລາວ ເຄື່ອນໄຫວຢ້ຽມຢາມເຊກອງ.
- Published on Thursday, 08 February 2018 14:44
- Written by santi
- Hits: 643
ຕອນເຊົ້າວັນທີ 31 ມັງກອນ 2018 ນີ້ ທ່ານ ຄຳໄຕ ສີພັນ ສີພັນດອນ ອາດີດປະທານພັກ, ອາດີດປະທານປະເທດ ແຫ່ງ ສປປ ລາວ, ໄດ້ລົງເຄື່ອນໄຫວຢ້ຽມຢາມ ແລະ ເຮັດວຽກຢູ່ແຂວງເຊກອງ ໂດຍການຕ້ອນຮັບຢ່າງອົບອຸ່ນຈາກ ທ່ານ ຄໍາເຜິຍ ບຸດດາວຽງ ກໍາມະການສູນກາງພັກ ເລຂາພັກແຂວງ ເຈົ້າແຂວງເຊກອງ ພ້ອມດ້ວຍຄະນະປະຈໍາພັກແຂວງ, ກຳມະການພັກແຂວງ, ເຈົ້າເມືອງ-ຮອງເຈົ້າເມືອງ 4 ຕົວເມືອງ ຕະຫຼອດຮອດພະນັກງານຫຼັກແຫຼ່ງ ຈາກອົງການ, ພະແນກການອອ້ມຂ້າງແຂວງ ເຂົ້າຮ່ວມຕ້ອນຮັບ ແລະ ຮັບຟັງການໂອ້ລົມໃນຄັ້ງນີ້.
ທ່ານ ຄຳເຜີຍ ບຸດດາວຽງ ເລຂາພັກແຂວງ-ເຈົ້າແຂວງໆເຊກອງ ໄດ້ລາຍງານ ການຊີ້ນໍາ-ນໍາພາຈັດຕັ້ງປະຕິບັດການພັດທະນາເສດຖະກິດ-ສັງຄົມຂອງແຂວງເຊກອງ ປີ 2017 ຜ່ານມາວ່າ: ໃນ 1 ປີຜ່ານມາ ສະພາບລວມຂອງແຂວງເຊກອງ ຍັງສືບຕໍ່ມີສະຖຽນລະພາບທາງດ້ານການເມືອງ, ສັງຄົມມີຄວາມສະຫງົບ, ເສດຖະກິດຂອງແຂວງ ສຶບຕໍ່ຂະຫຍາຍຕົວດ້ວຍຈັງຫວະໝັ້ນທ່ຽງ, ລວມຍອດຜະລິດຕະພັນພາຍໃນ ຫຼື GDP ຂະຫຍາຍຕົວໃນລະດັບ 9,1% ສະເລ່ຍຕໍ່ຫົວຄົນບັນລຸໄດ້ 12,64 ລ້ານກີບ ຫຼືເທົ່າກັບ 1.580 ໂດລາສະຫະລັດ, ການຂຸດຄົ້ນລາຍຮັບເຂົ້າງົບປະມານຂອງລັດໝົດປີ ບັນລຸໄດ້ລື່ນແຜນການທີ່ວາງໄວ້, ການປະຕິບັດດ້ານລາຍຈ່າຍ ອັນເປັນພື້ນຖານ ແມ່ນຮັບປະກັນການເບີກຈ່າຍເງິນເດືອນ ໃຫ້ພະນັກງານ-ລັດຖະກອນ, ສອງກຳລັງປະກອບອາວຸດ, ພະນັກງານບໍານານ, ຄູອາຈານ ແລະ ຖັນແຖວພະນັກງານແພດໝໍ ແມ່ນປະຕິບັດໄດ້ເປັນປົກກະຕິ ທຸກໆເດືອນ ຕິດພັນກັບການສົ່ງເສີມການປະຢັດ ແລະ ຕ້ານການຟຸມເຟືອຍງົບປະມານລັດ ຕາມຄໍາສັ່ງ 09/ນຍ ສາມາດເຮັດໃຫ້ຫຼຸດຜ່ອນ ການສິ້ນເປືອງງົບປະມານຂອງລັດ ໃນພາກລາຍຈ່າຍ ລົງຢ່າງຈະແຈ້ງ ຂະບວນການຜະລິດ, ການປູກ-ການລ້ຽງຂອງປະຊາຊົນ ສືບຕໍ່ຂະຫຍາຍຕົວເພີ່ມຂຶ້ນ.
ໃນໂອກາດດັ່ງກ່າວນີ້ ທ່ານ ຄຳໄຕ ສີພັນດອນ ອາດີດປະທານປະເທດ ແຫ່ງ ສປປ ລາວ ກໍ່ໄດ້ໂອ້ລົມ ແລະ ໄດ້ເນັ້ນໜັກ ໃຫ້ຄະນະນໍາແຂວງເຊກອງ ຈົ່ງພອ້ມກັນເອົາໃຈໃສ່ ສືບຕໍ່ປັບປຸງ, ການຄຸ້ມຄອງການນຳພາ ໃຫ້ດີຂຶ້ນກວ່າເກົ່າ, ສືບຕໍ່ກໍ່ສ້າງວຽກງານພັກ-ພະນັກງານໃຫ້ໜັກແໜ້ນເຂັ້ມແຂວງ, ສ້າງຮາກຖານການເມືອງ ຕິດພັນກັບວຽກງານ 3 ສ້າງ ໂດຍສະເພາະ ການສ້າງບ້ານໃຫ້ເປັນຫົວໜ່ວຍພັດທະນາ ເຮັດໃຫ້ສະພາບຢູ່ຂັ້ນບ້ານ ມີການຫັນປ່ຽນທີ່ດີຂຶ້ນ ປະຊາຊົນມີຄວາມຢູ່ດີກິນດີ, ລົບລ້າງການເຊື່ອຖືແບບງົບງວາຍ ຂອງປະຊາຊົນບັນດາເຜົ່າ ເພື່ອຫັນສູ່ການພັດທະນາຄອບຄົວ ໃຫ້ແທດເໝາະກັບສະພາບຄວາມເປັນຈິງ ໃນປະຈຸບັນ, ເອົາໃຈໃສ່ຊຸກຍູ້ ການປະຕິບັດລະບຽບກົດໝາຍ, ສະກັດກັ້ນບັນຫາຢາເສບຕິດ ແລະ ການສໍ້ລາດບັງຫຼວງໃຫ້ໝົດໄປ ຢ່າງສີ້ນເຊີງ, ສ້າງພື້ນຖານໂຄງລ່າງເສດຖະກິດ-ສັງຄົມຢ່າງໜັກແໜ້ນ ດ້ວຍການຊຸກຍູ້ສົ່ງເສີມ ປະຊາຊົນຜະລິດເປັນສີນຄ້າ ຄຽງຄູ່ກັບການສະໝອງເຕັກນິກ ແລະ ເຄື່ອງມືການຜະລິດ ທີ່ທັນສະໄໝ ເພື່ອຕອບສະໝອງໄດ້ ການບໍລິໂພກພາຍໃນ ແລະ ສົ່ງອອກອັນເປັນພື້ນຖານທີ່ສຳຄັນ ຂອງການສ້າງເສດຖະກິດຂອງແຂວງ ໃຫ້ແຂງແຮງ, ສ້າງກົນໄກທີ່ສອດຄ່ອງ ແລະສັກສິດ ຕໍ່ກັບການປະຕິບັດລະບຽບກົດໝາຍ, ຊຸກຍູ້ການສ້າງຄວາມສາມັກຄີປອງດອງຂອງປະຊາຊົນບັນດາເຜົ່າໃຫ້ໜັກແໜ້ນ, ສ້າງ ແລະພັດທະນາຊັບພະຍາກອນມະນຸດໃຫ້ມີຄຸນນະພາບ, ປະຕິບັດວຽກງານປອ້ງກັນຊາດ- ປອ້ງກັນຄວາສະຫງົບໃຫ້ໜັກແໜ້ນ ເຂັ້ມແຂງ, ສ້າງໃຫ້ໄດ້ໜໍ່ແໜງສັງຄົມນິຍົມ ຢູ່ຮາກຖານເທື່ອລະກ້າວ, ຄຽງຄູ່ກັນນີ້ ກໍໃຫ້ເອົາໃຈໃສ່ການຈັດສັນງົບປະມານ ເຂົ້າໃສ່ການພັດທະນາເສດຖະກິດ- ສັງຄົມ ດ້ານທີ່ມີຄວາມຈໍາເປັນ ຕາມເງື່ອນໄຂຕົວຈິງ, ອຳນວຍຄວາມສະດວກ ໃຫ້ບັນດາຫົວໜວ່ຍທຸລະກິດທັງພາຍໃນ ແລະ ຕ່າງປະເທດ ເຂົ້າມາລົງທຶນຢູ່ແຂວງຕົນ ໃຫ້ນັບມື້ນັບຫຼາຍຂື້ນ ເພື່ອສ້າງໃຫ້ປະຊາຊົນມີວຽກເຮັດງານທຳ ພັດທະນາຄອບຄົວຂອງຕົນ ໃຫ້ມີຄວາມຢູ່ດີກິນດີເທື່ອລະກ້າວ.
ຂ່າວ-ພາບໂດຍ: ພຸດທະສອນ


text:
ຕອນບ່າຍວັນທີ 11 ເມສາ, ທີ່ສຳນັກງານສະພາແຫ່ງຊາດ, ໂດຍໄດ້ຮັບການມອບສິດຈາກສະພາແຫ່ງຊາດ ກູບາ, ທ່ານ Fernando Gonzalez Llort, ປະທານສະຖາບັນ ກູບາມິດຕະພາບບັນດາປະຊາຊາດ (ICAP) ໄດ້ປະດັບຫຼຽນໄຊສາມັກຄີຂອງສະພາແຫ່ງລັດ ກູບາໃຫ້ທ່ານນາງປະທານສະພາແຫ່ງຊາດ ຫງວຽນທິກິມເງິນ.
ນີ້ແມ່ນຫຼຽນໄຊອັນສູງສົ່ງເພື່ອແນໃສ່ຮັບຮູ້ນ້ຳໃຈມິດຕະພາບອັນລ້ຳຄ່າ ແລະ ບັນດາການປະກອບສ່ວນອັນໃຫຍ່ຫຼວງເຊິ່ງທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ສະຫງວນໃຫ້ ກູບາໃນຕະຫຼອດ 1 ທົດສະວັດຜ່ານມາ ເມື່ອທ່ານນາງຍັງຮັບໜ້າທີ່ເປັນປະທານສະມາຄົມມິດຕະພາບ ຫວຽດນາມ - ກູບາ.
ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ຂອບອົກຂອບໃຈສະພາແຫ່ງລັດ ສ. ກູບາ; ພ້ອມທັງຢັ້ງຢືນວ່າຈະສືບຕໍ່ເຮັດຈົນສຸດຄວາມສາມາດຂອງຕົນເພື່ອປັບປຸງ ແລະ ພັດທະນາການພົວພັນທີ່ເປັນມູນເຊື້ອ, ມິດຕະພາບແບບພິເສດ, ຄວາມສາມັກຄີ, ບໍລິສັດຜຸດຜ່ອງ, ຈິດໜຶ່ງໃຈດຽວລະຫວ່າງ ຫວຽດນາມ ແລະ ກູບາ.
(ແຫຼ່ງຄັດຈາກ VOV)


text:
ຂ່າວສານ
ໃນຕອນບ່າຍຂອງວັນທີ 20 ມິຖຸນາ 2018, ທີ່ສະໂມສອນໃຫຍ່ ຄະນະກວດກາສູນກາງພັກ ແລະ ອົງການກວດກາລັດຖະບານ, ສໍານັກງານຄະນະກໍາມະການຄຸ້ມຄອງຫຼັກຊັບ (ສຄຄຊ) ຮ່ວມກັບ ຕະຫຼາດຫຼັກຊັບລາວ ແລະ 3 ບໍລິສັດຫຼັກຊັບຄື: ບໍລິສັດຫຼັກຊັບ ລາວຈີນ ຈໍາກັດ, ບໍລິສັດຫຼັກຊັບ ທຄຕລ-ກທ ຈໍາກັດ, ບໍລິສັດຫຼັກຊັບ ລ້ານຊ້າງ ມະຫາຊົນ, ໄດ້ຈັດກອງປະຊຸມເຜີຍແຜ່ກ່ຽວກັບວຽກງານຕະຫຼາດທຶນ ໃນຫົວຂໍ້ “ຄວາມເຂົ້າໃຈພື້ນຖານກ່ຽວກັບການລົງທຶນໃນຮຸ້ນ”, ໂດຍການເປັນປະທານຮ່ວມຂອງ ທ່ານ ທຸມມີ ທໍາມະວົງ, ຫົວໜ້າຫ້ອງການ ຄະນະກວດກາສູນກາງພັກ ແລະ ອົງການກວດກາລັດຖະບານ , ທ່ານ ນ. ສາຍສະໝອນ ຈັນທະຈັກ, ຫົວໜ້າ ສຄຄຊ, ເຂົ້າຮ່ວມກອງປະຊຸມຄັ້ງນີ້ປະກອບມີ ຄະນະກົມ, ຄະນະພະແນກ ແລະ ວິຊາການຂອງຄະນະກວດກາສູນກາງພັກ ຫຼາຍກ່ວາ 100 ທ່ານ.
ໃນກອງປະຊຸມສໍາມະນາດັ່ງກ່າວໄດ້ຮັບຟັງການບັນຍາຍ ໃນ 03 ເອກະສານຄື: 1. “ພາບລວມຂອງຕະຫຼາດທຶນລາວ”; 2. “ຕະຫຼາດຫຼັກຊັບລາວທາງເລືອກໃໝ່ຂອງການລະດົມທຶນ ແລະ ລົງທຶນ” ແລະ 3. “ຜົນປະໂຫຍດ ແລະ ຂັ້ນຕອນການລົງທຶນໃນຫຼັກຊັບ”. ຜ່ານການຮັບຟັງການເຜີຍແຜ່ໃນຄັ້ງນີ້ ໄດ້ເຮັດໃຫ້ບັນດານັກສໍາມະນາກອນມີຄວາມຮັບຮູ້ຫຼາຍຂຶ້ນກ່ຽວກັບວຽກງານຕະຫຼາດທຶນ ເປັນຕົ້ນແມ່ນ ພາລະບົດບາດຂອງຕະຫຼາດທຶນໃນການປະກອບສ່ວນຊຸກຍູ້ການພັດທະນາເສດຖະກິດ-ສັງຄົມ ຂອງ ສປປ ລາວ, ການນໍາໃຊ້ຕະຫຼາດທຶນເປັນທາງເລືອກໃໝ່ຂອງການລະດົມທຶນ ແລະ ລົງທຶນ, ພ້ອມທັງຜົນປະໂຫຍດທີ່ຈະໄດ້ຮັບຈາກການລົງທຶນໃນຮຸ້ນ.
ໃນຕອນທ້າຍຂອງກອງປະຊຸມສໍາມະນາຄັ້ງນີ້ ຍັງໄດ້ມີການແລກປ່ຽນຄໍາຄິດເຫັນຢ່າງກົງໄປກົງມາ ແລະ ເປັນກຽດຕອບຄໍາຖາມຂໍ້ຂອງໃຈກ່ຽວກັບວຽກງານຕະຫຼາດທຶນ ໂດຍ ທ່ານ ຫົວໜ້າ ສຄຄຊ, ຊຶ່ງເຮັດໃຫ້ນັກສໍາມະນາກອນມີຄວາມເຂົ້າໃຈຫຼາຍຂຶ້ນກ່ຽວກັບວຽກງານຕະຫຼາດທຶນລາວໃນປະຈຸບັນ
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ທະຫານເປັນຮົ້ວຂອງປະເທດຊາດ,ປະຕິບັດພາລະກິດເພື່ອປະເທດຊາດເນື່ອງໃນໂອກາດວັນສ້າງຕັ້ງກອງທັບປະຊາຊົນລາວວັນທີ 20 ມັງກອນ 1949
ວັນທີ 20 ມັງກອນ 2018 ຄົບຮອບ 69 ປີ, ໃນຕອນບ່າຍຂອງວັນທີ 18 ມັງກອນ 2018 ນີ້, ທີ່ຫ້ອງຮັບແຂກກະຊວງປ້ອງກັນປະເທດສະຫາຍນາງ ວິລະວອນ ພັນທະວົງ ຮອງເລຂາຄະນະບໍລິຫານງານສູນກາງຊາວໜຸ່ມປະຊາຊົນປະຕິວັດລາວພ້ອມດ້ວຍຫົວໜ້າກົມ, ຮອງກົມ, ພະນັກງານວິຊານການໄດ້ນຳເອົາກະຕ່າໝາກໄມ້, ກະຕ່າດອກໄມ້ ແລະ ຄຳອວຍພອນໄຊ ອັນປະເສີດມາອວຍພອນແດ່ນາຍ ແລະ ພົນທະຫານກະຊວງປ້ອງກັນປະເທດ,
ໃຫ້ກຽດຕ້ອນຮັບໂດຍສະຫາຍພົນຕີ ອ່ອນສີ ແສນສຸກ ຮອງລັດຖະມົນຕີກະຊວງປ້ອງກັນປະເທດພ້ອມດ້ວຍຄະນະ. ຈຸດປະສົງກໍ່ເພື່ອອວຍພອນວັນສ້າງຕັ້ງກອງທັບຄົບຮອບ 69 ປີ.
ການມາອວຍພອນໃນຄັ້ງນີ້ສະຫາຍນາງ ວິລະວອນ ພັນທະວົງ ໄດ້ເອົາຄວາມຢື້ຢາມຖາມຂ່າວອັນອົບອຸ່ນ, ຄວາມສາມັກຄີຮັກແພງອັນສະໜິດສະໜົມ ແລະ ຕີລາຄາສູງຕໍ່ບົດບາດປະຈັນບານ ແລະ ຜົນງານຄຸນງາມຄວາມດີທີ່ໄດ້ປະກອບສ່ວນເເຂົ້າໃນການປົກປັກຮັກສາ ແລະ ສ້າງສາພັດທະນາປະເທດຊາດໃນຕະຫຼອດໄລຍະຜ່ານມາ ແລະ ເປັນແບບຢ່າງນຳໜ້າໃນຂົງເຂດວຽກງານຂອງຕົນຮັບຜິດຊອບ.
ຂ່າວໂດຍ: ພອນປະເສີດ


text:
ຍິນດີຕ້ອນຮັບ
ກ່ຽວກັບພວກເຮົາ
Qingdao Jinbei ກົນຈໍາກັດ (ເອີ້ນວ່າຍັງ Qingdao JBD Machinery Co, Ltd) ເປັນບໍລິສັດທີ່ສົມບູນແບບບູລະນາການຄົ້ນຄ້ວາວິທະຍາສາດແລະການພັດທະນາການຜະລິດ, ປະດິດສ້າງເຕັກໂນໂລຊີ (ໃຫ້ຄໍາປຶກສາ), ການຜະລິດແລະການຕະຫຼາດ. ພວກເຮົາແກ້ໄຂກ່ຽວກັບການພັດທະນາຂອງ "ຢືນໂດຍມີຄຸນນະພາບ, ພັດທະນາເຕັກໂນໂລຊີ, ປະເພນີທໍາອິດ" ນັບຕັ້ງແຕ່ພື້ນຖານຂອງບໍລິສັດດັ່ງກ່າວ. ບໍລິສັດຂອງພວກເຮົາຕັ້ງຢູ່ໃນນະຄອນທີ່ສວຍງາມແຂວງ Qingdao, Shandong, China.The ການຈະລາຈອນສະດວກແລະທິວທັດທີ່ສວຍງາມໃຊ້ເວລາພວກເຮົາປະໂຫຍດການພັດທະນາ. ມີສະຫນັບສະຫນູນທີ່ຍິ່ງໃຫຍ່ຂອງລູກຄ້າຈໍານວນຫຼາຍແລະເພື່ອນມິດ, ບໍລິສັດຂອງພວກເຮົາພັດທະນາຢ່າງວ່ອງໄວແລະໄດ້ສ້າງຕັ້ງຂຶ້ນຂອງບໍລິສັດກຸ່ມທີ່ມີການຄົ້ນຄວ້າວິທະຍາສາດ, ຜະລິດ, ການຄ້າແລະ debugging.


text:
(VOVWORLD) - ການປະຕິວັດອຸດສາຫະກຳ 4.0 ພວມນຳມາເຊິ່ງການປ່ຽນແປງຢ່າງໃຫຍ່ຫຼວງ, ບໍ່ພຽງແຕ່ກ່ຽວກັບດ້ານເສດຖະກິດເທົ່ານັ້ນ ຫາກຍັງນັບທັງດ້ານວັດທະນະທຳ, ສັງຄົມ ຢ່າງຮອບດ້ານ ສຳລັບທຸກໆປະເທດອີກດ້ວຍ
ຫວຽດນາມ ພວມເລີ່ມກ້າວເຂົ້າສູ່ໄລຍະແຫ່ງການພັດທະນາ ແລະ ເຊື່ອມໂຍງໃໝ່, ຕາມນັ້ນແລ້ວ, ການຫັນເປັນອຸດສາຫະກຳຕາມທິດທັນສະໄໝໄດ້ກຳນົດແມ່ນຈຸດສຸມຂອງຍຸດທະສາດການພັດທະນາແຫ່ງຊາດ. ເພື່ອຊອກຫາບັນດາຮູບແບບເສດຖະກິດໃໝ່ ແລະ ການບໍລິຫານໃນຍຸກສະໄໝດີຈີຕອນ, ຊຸກຍູ້ວິວັດການຫັນປະເທດຊາດເປັນປະເທດອຸດສາຫະກຳ ແລະ ທັນສະໄໝ ນັ້ນ, ຫວຽດນາມ ເອົາໃຈໃສ່ເປັນພິເສດເຖິງການຮ່ວມມືສາກົນ, ໃນນັ້ນ ໄດ້ເຂົ້າຮ່ວມບັນດາລະບອບລະບຽບການຮ່ວມມືພາກພື້ນ, ລະຫວ່າງພາກພື້ນເຊິ່ງເວທີປາໄສເສດຖະກິດໂລກ WEF ເປັນຕົວຢ່າງໜຶ່ງ. ປະຈຸບັນ, ຫວຽດນາມ ພວມຕັ້ງໜ້າກະກຽມໃຫ້ກອງປະຊຸມ WEF – ASEAN ເຊິ່ງຈະດຳເນີນໃນເດືອນກັນຍາ ປີ 2018, ຢູ່ຮ່າໂນ້ຍ.
ການປະຕິວັດອຸດສາຫະກຳ 4.0 ພວມນຳມາເຊິ່ງການປ່ຽນແປງຢ່າງໃຫຍ່ຫຼວງ, ບໍ່ພຽງແຕ່ກ່ຽວກັບດ້ານເສດຖະກິດເທົ່ານັ້ນ ຫາກຍັງນັບທັງດ້ານວັດທະນະທຳ, ສັງຄົມ ຢ່າງຮອບດ້ານ ສຳລັບທຸກໆປະເທດອີກດ້ວຍ. ສຳລັບ ຫວຽດນາມ ແລ້ວ, ການປະຕິວັດການຜະລິດໃໝ່ອາດຈະນຳມາໃຫ້ ຫວຽດນາມ ກາລະໂອກາດຫຼາຍຢ່າງເພື່ອຍູ້ໄວການຫັນປະເທດເປັນອຸດສາຫະກຳ, ທັນສະໄໝ, ພ້ອມກັນນັ້ນກໍ່ນຳມາເຊິ່ງບັນດາສິ່ງທ້າທາຍສຳລັບວິວັດແຫ່ງການພັດທະນາອີກດ້ວຍ.
ພ້ອມກັບບັນດາປະເທດໃນພາກພື້ນ ອາຊຽນ, ໃນຊຸມປີມໍ່ໆມານີ້, ລະດັບການພັດທະນາເສດຖະກິດຂອງ ຫວຽດນາມ ພວມໄດ້ຮັບການຕີລາຄາວ່າ ໄວ, ໂດຍບໍ່ຫົວຊາຕໍ່ບັນດາວິກິດການໃນໄລຍະຜ່ານມາ, ແຕ່ເຖິງຢ່າງໃດກໍ່ຕາມ, ກໍ່ຄືກັນກັບບັນດາປະເທດໃນພາກພື້ນ, ຫວຽດນາມ ຄວນກຳນົດວິໄສທັດໃໝ່ສຳລັບວິວັດການເຊື່ອມໂຍງ, ຊອກຮູ້ບັນດາຮູບແບບເສດຖະກິດໃໝ່ ແລະ ການບໍລິການໃນຍຸກສະໄໝດີຈີຕອນ, ຊອກຫາກຳລັງໜູນ ແລະ ບັນດາການດຳເນີນທຸລະກິດຮູບແບບໃໝ່ໃນຍຸກສະໄໝການປະຕິວັດອຸດສາຫະກຳ 4.0.
ໜູນຊ່ວຍ ຫວຽດນາມ ພັດທະນາພື້ນຖານເສດຖະກິດກຸ້ມຕົນເອງໃນອະນາຄົດ
ຕໍ່ໜ້າບັນດາສິ່ງທ້າທາຍທີ່ພວມປະກົດອອກນັ້ນ, ເວທີປາໄສເສດຖະກິດໂລກໄດ້ຮັບຖືວ່າແມ່ນຄູ່ຮ່ວມມືສຳຄັນເພື່ອໃຫ້ ຫວຽດນາມ ແບ່ງປັນວິໄສທັດ, ການກຳນົດນະໂຍບາຍ. ດ້ວຍຜົນສະທ້ອນທົ່ວໂລກ ແລະ ທັງແມ່ນອົງການປອດການເມືອງນັ້ນ, WEF ແມ່ນເຄືອຂ່າຍບັນດາຄູ່ຮ່ວມມືນັບພັນວິສາຫະກິດ, ກຸ່ມບໍລິສັດ, ສະຖາບັນຄົ້ນຄ້ວາແຖວໜ້າທົ່ວໂລກໃນທຸກຂົງເຂດ. ການຮ່ວມມື WEF - ຫວຽດນາມ ໄດ້ຮັບການສ້າງຕັ້ງແຕ່ປີ 1989, ແຕ່ວ່າ 2 – 3 ປີມໍ່ໆມານີ້, ການພົວພັນຮ່ວມມືນີ້ຈຶ່ງມີຄວາມຄືບໜ້າຫຼາຍຢ່າງ, ພິເສດແມ່ນພາຍຫຼັງທີ່ 2 ຝ່າຍໄດ້ລົງນາມຂໍ້ຕົກລົງຮ່ວມມື “ພັດທະນາພື້ນຖານເສດຖະກິດ ຫວຽດນາມ ກຸ້ມຕົນເອງໃນອະນາຄົດ”. ຕາມນັ້ນແລ້ວ, WEF ໃຫ້ຄຳໝັ້ນສັນຍາໜູນຊ່ວຍ ຫວຽດນາມ ໃນ 6 ຂົງເຂດ. ວັນທີ 27 ມິຖຸນາ, ທ່ານ Borge Brende, ປະທານເວທີປາໄສເສດຖະກິດໂລກ ກ່າວຄຳເຫັນທີ່ກອງປະຊຸມຢູ່ຮ່າໂນ້ຍ ໄດ້ເວົ້າວ່າ:
“ຂ້າພະເຈົ້າຖືວ່າ, ສິ່ງດັ່ງກ່າວແມ່ນອີງໃສ່ສ່ວນໜຶ່ງຂອງສາຍເຫດແມ່ນບັນດາປະເທດ ແລະ ວິສາຫະກິດສາກົນນັບມື້ນັບຖື ຫວຽດນາມ ແມ່ນຄູ່ຮ່ວມມືສຳຄັນ. ຫວຽດນາມ ແມ່ນປະເທດພວມພັດທະນາ ໄດ້ສ້າງຄວາມດຶງດູດອັນໃຫຍ່ຫຼວງ. ເຖິງວ່າຍັງມີສິ່ງທ້າທາຍບາງຢ່າງກ່ຽວກັບເສດຖະກິດກໍ່ຕາມ ແຕ່ການຟື້ນຕົວຂອງ ຫວຽດນາມ ພາຍຫຼັງວິກິດການການເງິນແມ່ນດີພໍສົມຄວນ, ລະດັບການເຕີບໂຕມີຄວາມປະທັບໃຈ ແມ່ນ 7%/ປີ. ແຕ່ເຖິງຢ່າງໃດກໍ່ຕາມ, ຫວຽດນາມ ແມ່ນປະເທດມີລະດັບລາຍຮັບປານກາງ ແລະ ຈະບໍ່ໄດ້ຮັບທຶນ ODA ໃນໄລຍະຈະມາເຖິງ, ຫວຽດນາມ ຕ້ອງມີຄູ່ຮ່ວມມືທັງພາກລັດ - ເອກະຊົນຕື່ມອີກ ແລະ WEF ແມ່ນອົງການສາກົນຕາງໜ້າໃຫ້ສິ່ງດັ່ງກ່າວ.”
ປະຈຸບັນ, ຫວຽດນາມ ແມ່ນຄູ່ຮ່ວມມືທຳອິດ ເຊິ່ງ WEF ຢາກລົງນາມໃນສັນຍາຮ່ວມມືພາກລັດ - ເອກະຊົນ (PPP). ຖ້າວ່າຮູບແບບນີ້ບັນລຸຜົນສຳເລັດນັ້ນ ຈະໄດ້ຮັບການທະວີຄູນໃນອາຊຽນ ແລະ ຄາດຄະເນວ່າ ຂໍ້ຕົກລົງຮ່ວມມືນີ້ຈະໄດ້ຮັບການລົງນາມໃນກອງປະຊຸມ WEF – ASEAN ຢູ່ຮ່າໂນ້ຍ ໃນເດືອນ ກັນຍາ ປີນີ້.
ກາລະໂອກາດໃຫ້ຫວຽດນາມເຂົ້າຮ່ວມການສ້າງລະບຽບການໃຫ້ ທົ່ວໂລກ
ຕາມການຕີລາຄາຂອງນັກຊ່ຽວຊານເສດຖະກິດສາກົນບາງຄົນແລ້ວ, ນີ້ແມ່ນຮູບແບບການຮ່ວມມືໃໝ່ ທີ່ WEF ຄາດວ່າຈະຜັນຂະຫຍາຍຢູ່ ບັນດາປະເທດ ແລະ ຫວຽດນາມ ໄດ້ຄັດເລືອກເປັນປະເທດອອກສະໝັກທຳອິດ ເພື່ອສ້າງແບບຢ່າງການຮ່ວມມືໃໝ່. ຂໍ້ຕົກລົງວ່າດ້ວຍການຮ່ວມມືພາກລັດ - ເອກະຊົນລະຫວ່າງ WEF ແລະ ຫວຽດນາມ ແມ່ນກາລະໂອກາດທີ່ໃຫຍ່ຫຼວງ ເພື່ອໃຫ້ຫວຽດນາມຖອດຖອນບົດຮຽນຈາກບັນດານັກຊ່ຽວຊານຂອງ WEF, ເພື່ອແນໃສ່ນຳພື້ນຖານເສດຖະກິດຂອງຫວຽດນາມພັດທະນາຂຶ້ນສູ່ລະດັບສູງໃໝ່, ມີຄວາມເຂັ້ມແຂງ ແລະ ຍືນຍົງ. ພິເສດ, ດ້ວຍຂໍ້ຕົກລົງສະບັບດັ່ງກ່າວ, ຂົງເຂດບໍາລຸງສ້າງແຫຼ່ງຊັບພະຍາກອນມະນຸດ ຈະໄດ້ຮັບການໜູນຊ່ວຍຈາກ WEF ຢ່າງສຸດຂີດ, ຕາມນັ້ນ ພະນັກງານນັບພັນຄົນ ຈະມີໂອກາດສຶກສາຄົ້ນຄວ້າ, ເຝິກງານ, ເຮັດວຽກ, ສຳຜັດ ແລະ ຂຸດຄົ້ນບັນດາແຫຼ່ງກຳລັງ ທີ່ WEF ເປັນກຳມະສິດ ເພື່ອຮັບໃຊ້ການວາງແຜນກຳນົດນະໂຍບາຍພັດທະນາເສດຖະກິດ. ສຳລັບຝ່າຍຫວຽດນາມແລ້ວ, ທ່ານ ຢວານເມົ້າຢຽບ, ຮອງລັດຖະມົນຕີກະຊວງແຮງງານ ທະຫານເສຍອົງຄະ ແລະ ສັງຄົມ ໃຫ້ຮູ້ວ່າ ຫວຽດນາມກໍພວມຕັ້ງໜ້າ ຜັນຂະຫຍາຍບັນຫາດັ່ງກ່າວ.
“ສັງກາດດີຈີຕອນ, ຫັນເປັນອັດຕະໂນມັດ, ການປະຕິວັດ 4.0 ແມ່ນຫົວຂໍ້ສົ່ງຜົນສະທ້ອນເຖິງບັນດາພື້ນຖານເສດຖະກິດທັງໝົດ. ຫວຽດນາມໄດ້ກະກຽມ, ບຳລຸງສ້າງບັນດາທັກສະໃໝ່ໃຫ້ຊາວຜູ້ອອກແຮງງານ ຮັບມືກັບບັນດາການກະທົບຂອງການປະຕິວັດ 4.0. ຕ້ອງຊຸກຍູ້ການສຶກສາ, ບຳລຸງສ້າງ ເພື່ອປະກອບຄວາມຮູ້, ບັນດາທັກສະໃໝ່ ເພື່ອສຳຜັດກັບກາລະໂອກາດຕ່າງໆ ເຊິ່ງການປະຕິວັດ 4.0 ນຳມາໃຫ້”.
ໂດຍແມ່ນຄູ່ຮ່ວມມືທຳອິດທີ່ WEF ປາດຖະໜາຢາກຜັນຂະຫຍາຍຮູບແບບການຮ່ວມມືໃນສະພາບການປະຕິວັດ 4.0, ຫວຽດນາມພວມຊົມໃຊ້ສະພາບແວດລ້ອມເສດຖະກິດໃຫຍ່ດັ່ງກ່າວໂດຍໄວ ເພື່ອໂຄສະນາພາບພົດ, ປະກອບສ່ວນ ແລະ ສະແດງໃຫ້ເຫັນຄວາມຮັບຜິດຊອບໃນຄວາມມານະພະຍາຍາມຊຸກຍູ້ການເຕີບໂຕເສດຖະກິດຂອງໂລກ. ກອງປະຊຸມ WEF - ອາຊຽນ ຈະໄດ້ດຳເນີນໃນເດືອນກັນຍາຈະມາເຖິງ ຢູ່ຮ່າໂນ້ຍ ເຊິ່ງຫວຽດນາມພວມຕັ້ງໜ້າກະກຽມ ກໍຄືເພື່ອແນໃສ່ປະກອບສ່ວນເຂົ້າໃນຄາດໝາຍເຂົ້າຮ່ວມສ້າງລະບຽບການໃຫ້ ທົ່ວໂລກ.


text:
ເມື່ອວັນທີ 30 ສິງຫາ 2018 ນີ້ ວິທະຍາໄລສົງອົງຕື້ ໄດ້ຕ້ອນຮັບຄະນະຜູ້ບໍລິຫານ ຄູອາຈານຈາກມະຫາວິທະຍາໄລທັມມະທູດພຸດທະສາສນາພັນຕະພິນ Pantapwinttaung Buddhist Missionary University(PBMU) ຈາກສະຫະພາບມຽນມ້າ ໃນຕອນບ່າຍ ທີ່ຫ້ອງປະຊຸມວິທະຍາໄລສົງອົງຕື້, ວັດອົງຕື້ມະຫາວິຫານ, ນະຄອນຫຼວງວຽງຈັນ. ຈຸດປະສົງໃນການຢ້ຽມຢາມຂອງຄະນະຜູ້ແທນ ຄູອາຈານຈາກມະຫາວິທະຍາໄລ(PBMU) ຄັ້ງນີ້ … ເພີ່ມ
ໝວດໝູ່: Education
ນຳສະເໜີເລື່ອງການສຶກສາ
ກອງປະຊຸມນານາຊາດເພື່ອພັດທະນາສັກກາຍະພາບພຣະນັກເຜີຍແຜ່ຄັ້ງທີ 6
ໃນລະຫວ່າງວັນທີ 27-30 ສິງຫາ 2018 ນີ້, ມະຫາວິທະຍາໄລມະຫາມຸງກຸດຣາຊະວິທະຍາໄລ ວິທະຍາເຂດຂອນແກ່ນ ໄດ້ຈັດກອງປະຊຸມນານາຊາດເພື່ອພັດທະນາສັກກາຍະພາບພຣະນັກເຜີຍແຜ່ລຸ່ມແມ່ນ້ຳຂອງຄັ້ງທີ 6 ຂຶ້ນ. ໃນການປະຊຸມຄັ້ງນີ້ ໄດ້ມີພຣະສົງນັກເຜີຍແຜ່, ນັກວິຊາການ ທີ່ເຮັດວຽກຕົວຈິງ ຈາກ 6 ປະເທດຄື: ລາວ, ໄທ, … ເພີ່ມ
ພິທີເປີດວິທະຍາໄລສຸທັມມະນິມິດຢ່າງເປັນທາງການ
ໃນວັນທີ 14 ສິງຫາ 2018 ນີ້ ໄດ້ມີການເປີດນຳໃຊ້ອາຄານວິທະຍາໄລສຸທັມມະນິມິດ ເຊິ່ງເປັນວິທະຍາໄລສົງແຫ່ງໃໝ່ຂຶ້ນທີ່ ວັດເທບນິມິດ(ທາດຝຸ່ນ), ເມືອງຈັນທະບຸລີ, ນະຄອນຫຼວງວຽງຈັນ ໂດຍມີແຂກເຂົ້າຮ່ວມທັງເປັນຝ່າຍສົງແລະຄາຣະວາດຈຳນວນ 82 ອົງ/ທ່ານ ໂດຍພາຍໃຕ້ການເປັນປະທານຂອງ ພຣະອາຈານໃຫຍ່ ມະຫາງອນ ດຳຣົງບຸນ, ປະທານສູນກາງອົງການພຸດທະສາສນາສຳພັນລາວ ແລະພາຍນອກມີພະນະທ່ານລັດຖະມົນຕີ ກະຊວງສຶກສາທິການ … ເພີ່ມ
ວິທະຍາໄລພຸດທະສາສະໜານານາຊາດ ກຳລັງເກີດຂຶ້ນທີ່ປະເທດອູການດາ
ຕາມການລາຍງານຂອງເວັບໄຊທ໌ palungjit.org ໄດ້ບອກວ່າ ວິທະຍາໄລພຸດນານາຊາດແຫ່ງໃໝ່ໄດ້ເກີດຂຶ້ນແລ້ວໃນອະນຸທະວີບອັບຟຣິກາ ໂດຍມີສົມເດັດພຣະຣາຊິນີ ນາຖເບສຕ໌ ເຄມິກິສາ ແຫ່ງອານາຈັກໂຕໂຣຂອງປະເທດອູກັນດາ ໄດ້ຊົງຂຸດດິນເປັນຣືກພິທີ ຂຶ້ນທີ່ສຳນັກສົງແຫ່ງອູກັນດາ ເພື່ອກໍ່ຕັ້ງວິທະຍາໄລພຸດທະສາສະໜານານາຊາດແຫ່ງໃໝ່ຂຶ້ນ ເມື່ອວັນທີ 10 ສິງຫາ 2018 ນີ້ ພາຍໃຕ້ການນຳພາຂອງພຣະພຸດທະຣັກຂິຕ ຫຼືນາມເດີມວ່າ ສະຕີເວັນ ຄາບອກໂກຊາ(Steven … ເພີ່ມ
ກອງປະຊຸມຄະນະບໍລິຫານການສຶກສາສົງທົ່ວປະເທດ ຄັ້ງທີ 13
ເມື່ອວັນທີ 28-30 ພະຈິກ 2017 ໄດ້ມີການໄຂກອງປະຊຸມຜູ້ບໍລິຫານການສຶກສາສົງທົ່ວປະເທດຄັ້ງທີ XIII ຂຶ້ນຢ່າງເປັນທາງການ ທີ່ສະໂມສອນແຂວງ, ເມືອງຫ້ວຍຊາຍ, ແຂວງບໍ່ແກ້ວ ໂດຍໄດ້ຮັບຄວາມເມດຕາເປັນປະທານໃນກອງປະຊຸມໂດຍ ຍາທ່ານໃຫຍ່ ມະຫາງອນ ດຳລົງບຸນ, ປະທານສູນກາງອົງການພຸດທະສາສນາ. ພ້ອມນີ້ກໍໄດ້ມີພຣະມະຫາເຖຣານຸເຖຣະ ທີ່ເປັນປະທານ ອພສ ແຂວງ ແລະຜູ້ຮັບຜິດຊອບວຽກງານກຳມາທິການສຶກສາສົງນັບແຕ່ຂັ້ນສູນກາງລົງຮອດຂັ້ນແຂວງ,ຂັ້ນເມືອງ … ເພີ່ມ
ມາຮູ້ຈັກກັບສູນຝຶກອົບຮົມພາສາອັງກິດພຸດທະສາສນາ (BEC)
ການພັດທະນາການສຶກສາ ເປັນພື້ນຖານຂອງການພັດທະນາປະເທດຊາດ, ຈະພັດທະນາອັນໃດກໍ່ກໍຕາມ ຄວນຈະເອົາການພັດທະນາການສຶກສາມາເປັນທີໜຶ່ງ. ນີ້ອາດຈະເປັນຄວາມຈິງ ແຕ່ການສຶກສານັ້ນ ເພື່ອໃຫ້ສົມບູນແທ້ ຕ້ອງມີການພັດທະນາທາງດ້ານຈິດໃຈໄປພ້ອມໆກັນ ຈິ່ງຈະເຮັດໃຫ້ສິ່ງທີ່ໄດ້ສຶກສາຮ່ຳຮຽນມານັ້ນ ຖືກນຳໃຊ້ຢ່າງມີປະສິດທິພາບແລະບໍ່ເປັນພິດເປັນໄພແກ່ສັງຄົມ. ການມີຄວາມຮູ້ສູງ ໂດຍມີໃບປະລິນຍາຮອງຮັບຈາກສະຖາບັນທີ່ມີຊື່ສຽງ ບໍ່ສາມາດຮັບປະກັນພຶດຕິກຳຂອງຄົນໄດ້ວ່າ ຈະເປັນຄົນດີສະເໝີໄປ, ບໍ່ສາມາດຮັບປະກັນໄດ້ວ່າ ຈະບໍ່ເປັນຄົນສໍ້ລາດບັງຫລວງ, ຍິ່ງມີຄວາມສະຫລາດ ຍິ່ງມີວິທີຫລອກລວງສູງ ກົງກັນຂ້າມ ຖ້າບຸກຄົນໃດຈິດໃຈຖືກຫລໍ່ຫລອມດ້ວຍຄຸນນະທັມປະສົມປະສານກັບສາດສະໄໝໃໝ່ … ເພີ່ມ


text:
ນາຍົກລັດຖະມົນຕີ ຫງວຽນຊວນຟຸກ ຍົກອອກຂໍ້ສະເໜີສຳຄັນ 3 ຂໍ້ທີ່ ASEM 12
ທີ່ວາລະປະຊຸມຄົບຄະນະຄັ້ງທີ 2 ດ້ວຍຫົວຂໍ້ວ່າ “ປັບປຸງລະບົບຫັນເປັນຫຼາຍຝ່າຍ: ຊຸກຍູ້ການພົວພັນຄູ່ຮ່ວມມື ASEM ຮັບມືກັບບັນດາສິ່ງທ້າທາຍທົ່ວໂລກ”, ບັນດາການນຳຢັ້ງຢືນວ່າ ASEM ຄວນເສີມຂະຍາຍບົດບາດພື້ນຖານຊຸກຍູ້ລະບົບຫຼາຍຝ່າຍຢ່າງມີປະສິດທິຜົນ
ທ່ານນາຍົກລັດຖະມົນຕີ ຫງວຽນຊວນຟຸກ ທີ່ກອງປະຊຸມ
ຕອນເຊົ້າວັນທີ 19 ຕຸລາ, ຢູ່ບຣຸກແຊນ, ປະເທດ ແບນຊິກ, ກອງປະຊຸມສຸດຍອດເວທີປາໄສຮ່ວມມື ອາຊີ - ເອີລົບ ຄັ້ງທີ 12 (ASEM 12) ເລີ່ມກ້າວເຂົ້າສູ່ມື້ເຮັດວຽກທີ 2 ດ້ວຍວາລະປະຊຸມຄົບຄະນະຄັ້ງທີ 1 ແລະ ທີສອງ. ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ພ້ອມກັບນາຍົກລັດຖະມົນຕີ ສິງກະໂປ, ນອກແວ ແລະ ແອດສະປາຍ ໄດ້ເຊື້ອເຊີນກ່າວຄຳເຫັນທີ່ວາລະປະຊຸມຄົບຄະນະຄັ້ງທີ 2.
ທີ່ວາລະປະຊຸມຄົບຄະນະຄັ້ງທີ 2 ດ້ວຍຫົວຂໍ້ວ່າ “ປັບປຸງລະບົບຫັນເປັນຫຼາຍຝ່າຍ: ຊຸກຍູ້ການພົວພັນຄູ່ຮ່ວມມື ASEM ຮັບມືກັບບັນດາສິ່ງທ້າທາຍທົ່ວໂລກ”, ບັນດາການນຳຢັ້ງຢືນວ່າ ASEM ຄວນເສີມຂະຍາຍບົດບາດພື້ນຖານຊຸກຍູ້ລະບົບຫຼາຍຝ່າຍຢ່າງມີປະສິດທິຜົນ ແລະ ຄວາມເປັນລະບຽບຮຽບຮ້ອຍສາກົນໂດຍອີງໃສ່ບັນດາກົດລະບຽບ. ວາລະປະຊຸມໄດ້ເຫັນດີເຫັນພ້ອມຫຼາຍມາດຕະການເພີ່ມທະວີການຮ່ວມມື ASEM.
ກ່າວຄຳເຫັນທີ່ວາລະປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຍົກອອກ 3 ຂໍ້ສະເໜີສຳຄັນຕໍ່ກອງປະຊຸມຄື:
ທີໜຶ່ງແມ່ນ, ASEM ຄວນນຳໜ້າໃນການຊຸກຍູ້ການຮ່ວມມືຫຼາຍຝ່າຍ ແລະ ຄວາມເປັນລະບຽບຮຽບຮ້ອຍສາກົນ. ສອງທະວີບນີ້ຄວນຮ່ວມມືຢ່າງແໜ້ນແຟ້ນໃນການແກ້ໄຂບັນດາສິ່ງທ້າທາຍຈາກຄວາມໝັ້ນຄົງແບບເກົ່າ ແລະ ແບບໃໝ່, ຮັກສາສັນຕິພາບ, ຊຸກຍູ້ການເຈລະຈາ, ສ້າງຄວາມໄວ້ເນື້ອເຊື່ອໃຈ, ເຄົາລົບກົດໝາຍສາກົນ ແລະ ບັນດາມາດຕະຖານລວມ.
ທີສອງແມ່ນ, ASEM ຄວນນຳໜ້າໃນການຜັນຂະຫຍາຍບັນດາຄຳໝັ້ນສັນຍາ ກ່ຽວກັບການຮັບມືກັບການປ່ຽນແປງຂອງດິນຟ້າອາກາດ, ໄພທຳມະຊາດ ແລະ ຄຸ້ມຄອງບັນດາແຫຼ່ງຊັບພະຍາກອນທຳມະຊາດຢ່າງໝັ້ນຄົງ, ຄ້ຳປະກັນດ້ານສະບຽບອາຫານ, ພະລັງງານ…
ທີສາມແມ່ນ, ພັດທະນາແບບຍືນຍົງ, ກວມລວມຕິດພັນກັບການປ່ຽນແປງໃໝ່ມີຫົວຄິດປະດິດສ້າງ, ຄວນກາຍເປັນສຸດສຸມໃນການຮ່ວມມືຂອງ ASEM. ຄວນຊຸກຍູ້ການເຕີບໂຕກວມລວມດ້ານເສດຖະກິດ - ສັງຄົມ, ຫລຸດຜ່ອນຄວາມທຸກຍາກແບບຍືນຍົງ, ການສຶກສາມີຄຸນນະພາບ, ພັດທະນາແຫຼ່ງຊັບພະຍາກອນມະນຸດໃນສັງກາດດີຈີຕອນ; ເຊື່ອມຕໍ່ບັນດາສູນປ່ຽນແປງໃໝ່ມີຫົວຄິດປະດິດສ້າງ, ສູນບຳລຸງສ້າງ, ຄົ້ນຄ້ວາ…
(ແຫຼ່ງຄັດຈາກ VOV)


text:
ຝຶກອົບຮົມກ່ຽວກັບການແຈ້ງເຕືອນໄພລ່ວງໜ້າທາງດ້ານທຳມະຊາດ
ກົມ ອຸຕຸນິຍົມ ແລະ ອຸທົກກະສາດ ໄດ້ຈັດຝຶກອົບຮົມ ກ່ຽວກັບການແຈ້ງເຕືອນໄພລ່ວງໜ້າທາງດ້ານທຳມະຊາດ ຂື້ນທີ່ຫ້ອງປະຊຸມ ສູນເຕືອນໄພລ່ວງໜ້າແຫ່ງຊາດ ຂອງກົມ ອຸຕຸນິຍົມ ແລະ ອຸທົກກະສາດ, ຄັ້ງວັນທີ 22 ຕຸລາ 2018, ໂດຍໃຫ້ກຽດເປັນປະທານຂອງ ນາງ ອຸທອນ ເພັດຫຼວງສີ ຮອງຫົວໜ້າກົມ ອຸຕຸນິຍົມ ແລະ ອຸທົກກະສາດ, ທ່ານ ອີລອສ ຄິດສະຕຽນ (Eliot Christian) ຄູຝຶກຈາກອົງການ ອຸຕຸນິຍົມໂລກ, ມີນັກສຳມະນາກອນຈາກ ຫ້ອງການ, ກົມ, ກອງ ພາຍໃນ ກຊສ, ຈາກສະຖານີວິທະຍຸ ແລະ ໂທລະພາບແຫ່ງຊາດ ເຂົ້າຮ່ວມ.
Read more: ຝຶກອົບຮົມກ່ຽວກັບການແຈ້ງເຕືອນໄພລ່ວງໜ້າທາງດ້ານທຳມະຊາດ
ກອງປະຊຸມ ການເຕີບໂຕ ອຸດສາຫະກຳສີຂຽວ ເພື່ອການພັດທະນາທີ່ຍືນຍົງ ຄັ້ງທີ 5
ໃນລະຫວ່າງ ວັນທີ 3-5 ຕຸລາ 2018 ທີ່ ບາງກອກ ປະເທດ ໄທ ໄດ້ມີການຈັດ ກອງປະຊຸມ ການເຕີບໂຕ ອຸດສາຫະກຳສີຂຽວ ເພື່ອການພັດທະນາທີ່ຍືນຍົງ ຄັ້ງທີ 5 ໂດຍການ ເຂົ້າຮ່ວມ ຂອງ ທ່ານ ນ. ບຸນຄຳ ວໍລະຈິດ, ຮອງລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສີ່ງແວດລ້ອມ ພ້ອມດ້ວຍຄະນະ.
Read more: ກອງປະຊຸມ ການເຕີບໂຕ ອຸດສາຫະກຳສີຂຽວ ເພື່ອການພັດທະນາທີ່ຍືນຍົງ ຄັ້ງທີ 5
ກອງປະຊຸມ ວຽກງານການຮ່ວມມືດ້ານສິ່ງແວດລ້ອມ ອາຊຽນ-ຈີນ ປະຈຳປີ 2018
ໃນລະຫວ່າງ ວັນທີ 11-13 ກັນຍາ 2018 ທີ່ ເມືອງໜານໜິງ, ສປ.ຈີນ ໄດ້ມີການຈັດ ກອງປະຊຸມໃນວຽກງານການຮ່ວມມືດ້ານສິ່ງແວດລ້ອມ ອາຊຽນ-ຈີນ ປະຈຳປີ 2018 ແລະ ງານວາງສະແດງສິນຄ້າ ອາຊຽນ-ຈີນ ຄັ້ງທີ 15 (The 15th China-ASEAN Expo). ກອງປະຊຸມດັ່ງກ່າວ ມີຜູ້ເຂົ້າຮ່ວມ ຈາກທາງພາກລັດ, ເອກະຊົນ ແລະ ອົງການສາກົນ ທັງໝົດ ຫຼາຍກວ່າ 320 ທ່ານ; ໃນນັ້ນ ລວມມີຜູ້ແທນ ຈາກ ບັນດາປະເທດສະມາຊິກ ອາຊຽນ, ກອງເລຂາອາຊຽນ, ແລະ ອຳນາດການປົກຄອງເມືອງ ຈາກ ສປ ຈີນ. ສະເພາະ ສປປ ລາວ ເຂົ້າຮ່ວມ ຕ່າງຫນ້າ ໂດຍ ທ່ານ ນ. ບຸນຄຳ ວໍລະຈິດ, ຮອງລັດຖະມົນຕີ ກະຊວງ ຊັບພະຍາກອນ ທຳມະຊາດ ແລະ ສິ່ງແວດລ້ອມ ພ້ອມດ້ວຍຄະນະ ຈຳນວນ 4 ທ່ານ.
Read more: ກອງປະຊຸມ ວຽກງານການຮ່ວມມືດ້ານສິ່ງແວດລ້ອມ ອາຊຽນ-ຈີນ ປະຈຳປີ 2018
ທ່ານ ຮອງລັດຖະມົນຕີ ກຊສ ເຂົ້າຮ່ວມກອງປະຊຸມ ກ່ຽວກັບແນວຄິດທີ່ຍືນຍົງ
ທ່ານ ນ. ບຸນຄຳ ວໍລະຈິດ ຮອງລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ພ້ອມດ້ວຍຄະນະ ໄດ້ເຂົ້າຮ່ວມ ກອງປະຊຸມລະດັບວິຊາການ ກ່ຽວກັບ ແນວຄວາມຄິດທີ່ຍືນຍົງໃນອານາຄົດ ສໍາລັບການເສີມສ້າງໃນການປ່ຽນແປງທາງກາຍະພາບຂອງພູມມີປະເທດ ທີ່ຕິດພັນກັບ ການຄຸ້ມຄອງທີ່ດິນທໍລະນີສາດ ແລະ ການຄຸ້ມຄອງຄວາມສ່ຽງໄພພິບັດ ໃນລະຫວ່າງ ວັນທີ 22-29 ກັນຍາ 2018 ທີ່ເມືອງ ເມວເບີນ, ປະເທດ ອົດສະຕຣາລີ.
Read more: ທ່ານ ຮອງລັດຖະມົນຕີ ກຊສ ເຂົ້າຮ່ວມກອງປະຊຸມ ກ່ຽວກັບແນວຄິດທີ່ຍືນຍົງ
ພິທີເຊັນບົດບັນທຶກຄວາມເຂົ້າໃຈໃນການຮ່ວມມືວິຊາການ ດ້ານຊັບພະຍາກອນທຳມະຊາດ ແລະ ສິ່ງແວດລ້ອມ
ໃນວັນທີ 15 ຕຸລາ 2018 ທີ່ຫ້ອງປະຊຸມ ຂະແໜງສິ່ງແວດລ້ອມ ໄດ້ມີການເຊັນບົດບັນທຶກຄວາມເຂົ້າໃຈ ໃນການຮ່ວມມືວິຊາການ ດ້ານຊັບພະຍາກອນທຳມະຊາດ ແລະ ສິ່ງແວດລ້ອມ, ລະຫວ່າງ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ແລະ ມະຫາວິທະຍາໄລແຫ່ງຊາດ, ໂດຍການໃຫ້ກຽດເຂົ້າຮ່ວມຂອງທ່ານ ສົມມາດ ພົລເສນາ ລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ແລະ ທ່ານ ສຈ ປອ ສົມສີ ຍໍພັນໄຊ ວ່າການອະທິການບໍດີ ມະຫາວິທະຍາໄຊແຫ່ງຊາດ ພ້ອມດ້ວຍພະນັກງານຂັ້ນສູງ ທັງສອງຝ່າຍເຂົ້າຮ່ວມ.
Read more: ພິທີເຊັນບົດບັນທຶກຄວາມເຂົ້າໃຈໃນການຮ່ວມມືວິຊາການ ດ້ານຊັບພະຍາກອນທຳມະຊາດ ແລະ ສິ່ງແວດລ້ອມ
Page 2 of 8